The Health Issue | Ιούλιος-Αύγουστος 2013 by AVANT GARDE PRESS - issuu\n32η Έκδοση Ιούλιος - Άυγουστος 2013\nΠόπη Πισσουρίου [..]Είναι πολύ σημαντικό να μας περιβάλλει ομορφιά γενικά, για όλες τις αισθήσεις. Γίνεται πιο άμεσο μετά να τη μεταδώσουμε και ΄μεις μέσα από τις δημιουργίες μας, τις σχέσεις μας, τη συμπεριφορά μας. Πρέπει να την ψάχνουμε σε ωραίες μουσικές, φίλους, ταινίες, φαγητά, φυτά, βιβλία. Και πέραν του άμεσου μας περιβάλλοντος, να απαιτούμε να ζούμε κάπου με ωραία κτήρια, πάρκα και πλατείες, με λιγότερα malls και γήπεδα του γκολφ. Ναι θεωρώ πως η καλαισθησία είναι ζωτικής σημασίας και το νησάκι μας υστερεί[..] Περισσότερα στο «Cover me!» στη σελίδα 6.\nΈλα να πάμε στο νησί..\nH φίλη μου η Ελένη ξέρει να λέει «σ΄αγαπώ» και «θα μου λείψεις» σαν να είναι το πιο εύκολο πράγμα στον κόσμο. Θυμώνει γλυκά όταν της απαντάω με ένα ξερό «κι εγώ»/«κι εμένα» σαν σωστή Αγλαντζιωτοπούλα. Η φίλη μου είναι απ’ την όμορφη Ικαρία. Aν προλάβω το καράβι που φεύγει σε 2 ώρες θα γνωρίσω επιτέλους αυτό το νησί που ανήκει στις «Μπλε Ζώνες», εκεί δηλαδή όπου οι άνθρωποι ζούνε πολλά πολλά πολλά χρόνια και η μακροζωία τους αποτελεί ένα μυστήριο. Το National Geographic που μελετά το θέμα, υποστηρίζει ότι η μακροζωία μάλ-\nλον οφείλεται στην καθημερινή ενασχόληση των ανθρώπων με τη γη, στην υγιεινή τους διατροφή, στις κάπως πρωτότυπες συνήθειες ύπνου τους (στο χωριό Ράχες για παράδειγμα τα μαγαζιά ανοίγουν βράδυ), στα ικαριώτικα γλέντια, αλλά και –πού αλλού- στο πόσο αγαπημένοι είναι οι άνθρωποι μέσα στις οικογένειές τους. Aν εξαιρέσουμε τους γενετικούς παράγοντες που μπορεί να παίζουν κάποιο ρόλο, από τα παραπάνω δεν υπάρχει κάτι που να μην μπορούμε να κάνουμε και στο δικό μας νησί. Καλλιέργεια, διατροφή, ύπνος και αγάπη. Και εκατό χρόνια θα ζήσουμε κι εμείς σαν τους Ικαριώτες. Όταν θα διαβάζετε αυτές τις γραμμές, ελπίζω να λιάζομαι στον Αρμενιστή ή να καμώνομαι πως χορεύω ικαριώτικο παραπατώντας σε κάποιο γλέντι, παρέα με την Ελένη.. Σας φιλώ στα ηλιοκαμένα μετωπάκια. Καλή αντάμωση. § Nίκη Λιαλιάρη / nlialiari@avant-garde.com.cy\nΤο τεύχος είναι αφιερωμένο στη μνήμη του αγαπημένου μου πατέρα Γιώργου Παντοπώλη που έφυγε νωρίς. ~ Ιωάννα Παντοπώλη ~\nΠόπη Πισσουρίου Η Πόπη αφού σπούδασε Γραφικές Τέχνες στην Ιταλία, δούλεψε σε Μιλάνο, Παρίσι και επέστρεψε στην Κύπρο έτοιμη για τη μεγάλη ζωή του freelance γραφίστα με πιστό σύντροφο ένα χρυσόψαρο. Της αρέσουν οι βόλτες με το ποδήλατο, τα κεράσια, οι μυρωδιές των γειτονιών τις νύχτες, και αγαπά να δημιουργεί όταν πρόκειται για πολιτιστικά projects. Tην εκνευρίζουν τα αυτοκίνητα στην παλιά Λευκωσία και στα ανύπαρκτα πεζοδρόμια, η αγένεια και τα λανθασμένα διαστήματα ανάμεσα στις λέξεις. Με την Πόπη είμαστε φίλες αλλά δεν το ξέρει ακόμη. Για πες πώς συνέλαβες το εξώφυλλο. Αρχικά είδα τι διάθεση περίπου ήθελα να δώσω με τα χρώματα, την τεχνική κ.λπ. Έγραψα κάτω κάποιες έννοιες και αντικείμενα, έκανα μια αναζήτηση εικόνων στο διαδίκτυο, πήγα βόλτες με το ποδήλατο, σκίτσαρα σε ένα πάρκο, έφαγα σταφύλι πράσινο, έκανα scan κάποια σχέδια μου με μολύβι, έπαιξα με δυο γατάκια, άκουσα μουσική. Όταν η εικόνα μέσα μου έγινε πιο συγκεκριμένη, άνοιξα το photoshop και τα έριξα όλα μέσα. Είναι δύσκολη η ζωή του freelance γραφίστα στην Κύπρο; Δεν πιστεύω να έχει μεγαλύτερες δυσκολίες από τη ζωή οποιουδήποτε άλλου ελεύθερου επαγγελματία. Δύσκολο νομίζω είναι να χειρίζεσαι τα οικονομικά διατηρώντας την ψυχική σου ισορροπία. Για παράδειγμα, αφού πεις σε πελάτη μια τιμή που θεωρείς λογική, να απαντάς όσο πιο κόσμια γίνεται σε ατάκες τύπου «μα γιατί τόσα, αφού θέλω κάτι απλό» και «μα τόσα για ένα σχεδιάκι;». Ή μήνες ακόμα μετά την παράδοση ενός project να μπαίνεις στη διαδικασία να του υπενθυμίζεις για πολλοστή φορά πως του διαφεύγει ακόμα η πληρωμή σου. Όχι πολύ συχνά, αλλά συμβαίνει. Ακόμα δυσκολότερο για μένα είναι να καταπολεμη6 ΛvΛnt GΛrde\nθεί η έλλειψη επαγγελματισμού και η ασχήμια που κυριαρχεί στα κυπριακά γραφικά. Ενώ υπάρχουν πολλοί ταλαντούχοι γραφίστες και κάθε τόσο βλέπουμε να κυκλοφορούν διαμαντάκια, δυστυχώς πολύ συχνότερα είμαστε περικυκλωμένοι από τρομακτικές εικόνες. Δημιουργίες ατόμων που δεν έχουν σχέση με τον χώρο, απλά αρέσκονται να παίζουν στον υπολογιστή με σχεδιαστικά προγράμματα. Έτσι, ο γνωστός ή ο συγγενής τους, αντί να αποταθεί σε έναν επαγγελματία για το φυλλάδιο, αφίσα, ιστοσελίδα που χρειάζεται, προτιμά να το αναθέσει εκεί, μιας και το κόστος θα είναι χαμηλότερο ή και δωρεάν. Γι’ αυτό πιστεύω πως είναι καθήκον μας η «εκπαίδευση» του θεατή. Και με τη δουλειά μας αλλά και με υπομονή να εξηγούμε κάποια πράγματα ξανά και ξανά. Ίσως τότε αρχίσει να εκτιμάται η γραφιστική στην Κύπρο. Θα έλεγες ότι η ζωή μας βελτιώνεται με το να βλέπουμε όμορφα πράγματα; Ναι βελτιώνεται, αλλά σίγουρα όχι μόνο με το τι βλέπουμε. Δες το καλύτερο παράδειγμα, τη φύση. Είναι πολύ σημαντικό να μας περιβάλλει ομορφιά γενικά, για όλες τις αισθήσεις. Γίνεται πιο άμεσο μετά να τη μεταδώσουμε και ΄μεις μέσα από τις δημιουργίες μας, τις σχέσεις μας, τη συμπεριφορά μας. Πρέπει\nνα την ψάχνουμε σε ωραίες μουσικές, φίλους, ταινίες, φαγητά, φυτά, βιβλία. Και πέραν του άμεσου μας περιβάλλοντος, να απαιτούμε να ζούμε κάπου με ωραία κτήρια, πάρκα και πλατείες, με λιγότερα malls και γήπεδα του γκολφ. Ναι, θεωρώ πως η καλαισθησία είναι ζωτικής σημασίας και το νησάκι μας υστερεί, τουλάχιστον σε σχέση με τα ανθρώπινα κατασκευάσματα των τελευταίων τριάντα χρόνων. Τι σου λείπει από την καθημερινότητά σου στο εξωτερικό; Και συνεχίζω: η καλαισθησία. Για παράδειγμα η κάθε γειτονιά έχει το δικό της φούρνο, αλλαντοπωλείο, φρουταρία, ανθοπωλείο, μπαρ/καφέ, εστιατόριο, μικρά και χαριτωμένα, το καθένα με το δικό του χαρακτήρα και εξειδικευμένα στο είδος τους. Μου λείπει να περπατώ για ώρες και να έχει συνέχεια πράγματα με ενδιαφέρον γύρω μου. Και πεζοδρόμια κάτω από τα πόδια μου. Μου λείπει ο φανταστικός εσπρέσσο και το κρουασάν. Και μου λείπει πολύ η ευκολία που έμπαινα ανά πάσα στιγμή σε ένα τραίνο και βρισκόμουν σε άλλη επαρχία ή ακόμα και σε άλλη χώρα, με εντελώς διαφορετικό τοπίο και νοοτροπία. Τι κάνεις τώρα που καλοκαίριασε; Σε πάρκα για δροσιά και πράσινο, βόλτες σε γειτονιές γιατί μυρίζει ωραία η νύχτα εκεί, όμορφες κουβέντες σε κήπους και μπαλκόνια, φρούτα και λεμονάδες σπιτικές, θερινός κινηματογράφος και ζωντανή μουσική στο δρόμο. Και θάλασσα! Κατά προτίμηση τις καθημερινές που είναι πιο ήρεμα. Αυτό το τελευταίο, για να λέμε και τα μεγάλα καλά του πολυτάραχου freelance βίου.\n«Ο άνθρωπος χρειάζεται καθημερινά 4 αγκαλιές για να επιβιώσει, 8 αγκαλιές για να συντηρηθεί και 12 αγκαλιές για να αναπτυχθεί...» Virginia Satir, οικογενειακή θεραπεύτρια Άσε τους ψυχολόγους, άσε και τις δίαιτες. Τα οιδιπόδεια και τα κόμπλεξ, τις ανασφάλειες και το μουτράκι «δεν θέλω να ξαναβγώ από το σπίτι μου». Δεν φταίει που πήρες δυο κιλά, ούτε που στη δουλειά είσαι έτοιμος να καρφώσεις τον χαρτοκόπτη στο λαιμό του αφεντικού σου για την κακή σου διάθεση. Φταίει που δεν παίρνεις όσες αγκαλιές χρειάζεσαι. Σου ακούγεται χαζό; Δεν το λέω εγώ! Οι έρευνες! Πνευματική και ψυχική υγεία συνδέονται άρρηκτα με τις αγκαλιές που δίνουμε και λαμβάνουμε καθημερινά. Συγκεκριμένα, η αγκαλιά αυξάνει την αιμογλοβύνη στο αίμα μας, μια ουσία η οποία βοηθά να ξεπερνάμε τους φόβους μας και μας δημιουργεί ευφορία. Εκτός αυτού, βοηθάει και στα προβλήματα ύπνου. Με λίγα λόγια, σταμάτας τις μπύρες και τα χαμομήλια και παίρνεις έναν φίλο ή τον/την καλό/ή σου αγκαλιά! Καρδιακός ρυθμός, αρτηριακή πίεση, στρες αλλά ακόμα και η μνήμη, μπορούν να επηρεαστούν θετικά από τις αγκαλιές που λαμβάνουμε μέσα στη μέρα μας. Κάτι άλλο φοβερό που απέδειξαν οι ειδικοί είναι πως οι αγκαλιές μπορούν να αυξήσουν την 8 ΛvΛnt GΛrde\nοξυτοκίνη, η οποία είναι γνωστή και ως «ορμόνη της αγάπης» αφού βοηθά στην εδραίωση ισχυρών δεσμών μεταξύ μητέρας και παιδιού. Η ίδια ορμόνη, μάλιστα, είναι υπεύθυνη και για τη «διατήρηση» του έρωτα όταν τελειώσει ο πρώτος ενθουσιασμός, αφού «χτίζει» μόνιμους δεσμούς αγάπης μεταξύ ενός ζευγαριού. Δεν είναι τυχαίο επομένως που σε βρεφική και παιδική ηλικία, τα παιδιά κλαίνε μόλις απομακρύνονται από την αγκαλιά της μαμάς τους ή που κοιμούνται αγκαλιά με τα αγαπημένα τους κουκλάκια. Ούτε φυσικά που οι ερωτευμένοι δεν ξεκολλάνε ο ένας από τον άλλο. Η ενέργεια που μεταδίδεται όταν αγκαλιαζόμαστε λειτουργεί σαν μαγνητικό πεδίο! 20 δευτερόλεπτα λοιπόν! 20 δευτερόλεπτα, 4 φορές τη μέρα (τουλάχιστον) φαίνεται να είναι αρκετά για να κάνουν τη ζωή μας ομορφότερη και πιο αισιόδοξη. Κι αν ακόμα κι αυτές σου φαίνονται πολλές, τότε απλά αναρωτήσου πόσους ανθρώπους συναναστρέφεσαι καθημερινά. Την επόμενη φορά που θα πας στο γραφείο και θα πεις καλημέρα μέσα από τα δόντια, διάλεξε τους «αγαπημένους» σου και ζήτα τους μια αγκα-\nλιά. Στην καλύτερη θα σου τη δώσουν με χαρά, στη χειρότερη θα τους ξαφνιάσεις και πριν προλάβουν να καταλάβουν αν παλάβωσες θα τους έχεις αγκαλιάσει εσύ πρώτος. Είναι κρίμα να πηγαίνει τόση θετική ενέργεια χαμένη. Και κυρίως σήμερα που όλοι γκρινιάζουμε πως νιώθουμε μοναξιά και απομόνωση αλλά κανείς δεν κάνει αυτό το πρώτο βήμα που θα μας φέρει όλους πιο κοντά. Μια αγκαλιά. Αυτό χρειαζόμαστε όλοι! Σταμάτα να φιλάς τις φίλες σου σταυρωτά σαν συμπεθέρες και σταμάτα να κάνεις γελοίους χαιρετισμούς με τους κολλητούς σου. Πάρε τους μια αγκαλιά και μείνετε για 20 δευτερόλεπτα σφιχτά αγκαλιασμένοι. Μην τους σκάσεις κιόλας! Απλά φρόντισε το αριστερό μάγουλο να ακουμπάει το αριστερό μάγουλο του άλλου, ώστε να ακουμπάει η καρδιά σου με τη δικιά του. Έτσι είναι βλέπεις οι αγκαλιές... θέλουν «συγχρονισμό» στον χτύπο.\nΤα καλά μου τα καλάθκια! Έρχεται η επόμενη εβδομάδα. Βάζω τα αεράτα μου, επιμελούμαι τα επιμελώς ατημέλητα μαλλιά μου, φορώ τα αξεσουάρ μου (πάντα!) και κατεβαίνω σασμένη κορούδα στην πόλη. Μπαίνω στο μπαρ και πού είναι το αγόρι; Δεν το βλέπω. Ααα…, σκέφτομαι ότι ο καλός μου θα είναι πίσω στην κουζίνα να ετοιμάζεται. Κάθομαι «πρώτο τραπέζι πίστα» και περιμένω. Με πλησιάζει μια κοπελιά και ζητά την παραγγελία μου. Με χαριτωμένο ύφος και χωρίς να θέλω (προς Θεού), να την πληγώσω, της απαντάω πολύ ευγενικά ότι θα περιμένω τον «Αντουάν» (ναι, ψευδώνυμο βάζω, τι θέλετε, να αποκαλύψω τις κατακτήσεις μου;). Της είπα τελοσπάντων ότι θα περιμένω το αγόρι και την ευχαρίστησα. Με το ίδιο ύφος, το χαριτωμένο και ευγενικό που της χάρισα, μου απαντάει και εκείνη το εξής, όμως: “Ααα… απολογούμαι, αλλά ο «Αντουάν» δεν θα έρθει”. Εγώ πανικοβάλλομαι, αναστατώνομαι και λέω: “Τι εννοείτε δεν θα έρθει; Είναι άρρωστος;”. Αυτή, προσπαθεί να είναι όσο πιο κόσμια γίνεται και μου απαντά κάπως νευρικά: “Εεμμ… όχι ακριβώς. Δεν δουλεύει πια εδώ…! Ξέρετε… η κρίση… δεν μας βοήθησε και μειώσαμε το\nπροσωπικό… Θα πάρετε κάτι τελικά;” Αυτό ήταν γερό χτύπημα και ήταν και κάτω από τη μέση! Σοβαρά; Η κρίση μου «κουρεύει» και το φλερτ; Πότε πρόλαβε το παιδί να πάρει τη δουλειά και την έχασε; Πότε πρόλαβα να καψουρευτώ και το έχασα! Ε.. την κρίση μου μ….! Και όχι, δεν ανταλλάξαμε τηλεφωνικούς αριθμούς, facebook, instagram ή οτιδήποτε άλλο με «ακολουθητικό» χαρακτήρα. Άρα; Άδοξο τέλος στο ξαφνικό και απρόσμενα αεράτο φλερτ του καλοκαιριού. Η κρίση τελικά χτυπάει και το φλερτ. Και πονάει και αυτό. Μαζί με την τσέπη μας. Θα μου λέγατε τώρα: «Εν πειράζει μάνα μου. Καλά να είμαστε να έχουμε δύναμη και κάτι άλλο θα βρεθεί…!” Και εγώ θα απαντούσα: «ΤΑ ΚΑΛΑ ΜΟΥ ΤΑ ΚΑΛΑΘΚΙΑ!» § Άννα K. annoula@avant-garde.com.cy\nΕ, πώς τα πάτε; Με την κρίση; Εσάς πώς σας επηρέασε μάνα μου; Εκουρέψαν σας κάποιους λογαριασμούς; Είχατε πολλά; Ε, εν πειράζει μάνα μου… εννά περάσουμεν. Καλά να είμαστε! Να ρωτήσω κάτι άλλο; Το φλερτ «εκουρέψαν» σας το; Επειδή, θέλω να σας πω ότι εμένα δεν μου κούρεψαν λεφτά (σιγά να μην είχα τόσα πολλά), αλλά κατάφεραν να μου κουρέψουν το φλερτ μου. Πόση είναι η ατυχία μου και πού είναι η τύχη μου; Οέο; Γιατί παραμιλώ; Το αστείο είναι ότι γελώ μόνη μου κάθε φορά που σκέφτομαι το σκηνικό. Το οποίο έχει ως εξής: Μια άσχετη μέρα, σε μια άσχετη ώρα, αποφασίζω να επισκεφτώ το καινούριο μπαράκι που άνοιξε, πού αλλού; Στην παλιά πόλη. Με αυτό το κεφάλαιο (της κοσμοσυρροής στην παλιά πόλη), θα ασχοληθώ σε άλλο τεύχος. Εκεί λοιπόν, γνώρισα ένα παιδάκι, που τύχαινε να δουλεύει στο μπαρ. Ανταλλάξαμε ναζιάρικες ματιές και αχρείαστες πληροφορίες και είπαμε να το επαναλάβουμε την ίδια ώρα, στον ίδιο τόπο, την επόμενη βδομάδα.\nτο διάσημο εντομο/ανθρωπο-απωθητικό!\nη φήμη του άρχισε να κλονίζεται. ερευνητές ανακάλυψαν ότι μπορεί μεν να απωθεί τα κουνούπια, αλλά μόνο για 20-40 λεπτά. Άρα προσέξτε. Μπορεί να κρατάτε τα κουνούπια μακριά, for a bit, αλλά αξίζει τον κόπο αφού θα κρατάτε & τους ανθρώπους μακριά;\nευκολακι σαλμον-ντιπ υλικά: 230gr καπνιστό σολομό, 230gr cottage cheese 230gr χτυπημένο cream cheese, 1 λεμόνι, άνηθο, 1-2 κουταλάκια πάπρικα, 1/2 κουταλάκι πιπέρι. προετoιμασία: βάλτε όλα τα υλικά σε ένα μπλεντεράκι & αναμείξτε. σερβίρεται: με κρακεράκια & αγγουράκια\nfig 1. Λίγες σταγόνες αρκούν\nνεοι καλλιτεχνες μιλουν στην λG Ριάνα Αθανασίου\ninfo H Ριάνα Αθανασίου γεννήθηκε στη Λεμεσό και από νωρίς έδειξε τη μεγάλη της αγάπη για τη σκηνή. Μέλος της χορωδίας του Πολιτιστικού Ομίλου «ΔΙΑΣΤΑΣΗ» έλαβε μέρος σε πολλές παραστάσεις στην Κύπρο και στο εξωτερικό ενώ συνεργάστηκε με σπουδαίους Κύπριους συνθέτες όπως ο Μιχάλης Χριστοδουλίδης, ο Κώστας Κακογιάννης, ο Βάσος Αργυρίδης και ο Ανδρέας Γιωργαλλής και τραγούδησε με σημαντικούς ερμηνευτές όπως ο Μάριος Φραγκούλης, ο Δώρος Δημοσθένους και η Deborah Myers. Σπούδασε Μουσικό Θέατρο με υποτροφία στο American Musical and Dramatic Academy στο Broadway της Νέας Υόρκης και επιστρέφοντας στην Κύπρο, συνεργάστηκε με τον ΘΟΚ, τον Πολιτιστικό Όμιλο «Μορφή» καθώς και με τον Κυπριακό Οργανισμό Όπερας, ερμηνεύοντας βασικούς ρόλους σε παραγωγές μιούζικαλ («Μαίρη Πόππινς», «Η Ωραία και το Τέρας», «Η Παναγία των Παρισσίων») και όπερας (“Dido and Aeneas”, “Le Nozze di Figaro”, “Don Giovanni”). Τον Οκτώβριο του 2009 δημιούργησε στη Λεμεσό το θεατρικό εργαστήρι «Η Αυλαία των Ονείρων», για παιδιά, εφήβους και ενήλικες που αγαπούν τις ερμηνευτικές τέχνες.\nO καλλιτέχνης όταν καταπιέζει την τέχνη του νιώθει να πνίγεται και ησυχάζει μόνο όταν την εκφράσει; Πιστεύω πως για να επιλέξεις να ασχοληθείς επαγγελματικά με μια τέχνη, πάει να πει πως η ψυχή σου δεν σου αφήνει περιθώρια για να επιλέξεις κάτι άλλο. Είναι ανάγκη... Όπως έχουμε ανάγκη να φάμε όταν πεινάμε, ή να πιούμε νερό όταν διψάμε... Έτσι έχουμε ανάγκη να δημιουργήσουμε, ακόμα κι αν αυτό σημαίνει πως πρέπει να ξενιτευτούμε ή να κάνουμε δύο και τρεις δουλειές για να επιβιώσουμε. Τα πλάνα σου. Μόλις επέστρεψα από το Λονδίνο όπου συμμετείχα στην παράσταση «Socrates and his clouds» (www.socratesandhisclouds.com), ένα έργο του William Lyons σε σκηνοθεσία Μελίνας Θεοχαρίδου και μουσική Ολύβιου Καραολίδη, στο Jermyn Street Theatre. Η επόμενη συνεργασία θα είναι με τη «Διάσταση» για την παράσταση «Ξανά από την αρχή» που θα γίνει 1 και 2 Αυγούστου στο Κηποθέατρο Λεμεσού, ενώ υπάρχουν στα σκαριά πολλές όμορφες ιδέες και προτάσεις. Τι σε έκανε να πιστέψεις σε νέους performers; Αλίμονο να μην πιστεύαμε στη νέα γενιά! Είναι η ελπίδα μας για ένα καλύτερο μέλλον, ειδικά σε τέτοιους καιρούς. Πιστεύω στα παιδιά που επιλέγουν να κάνουν θέατρο και μιούζικαλ στις ελεύθερες τους ώρες, και επιλέγουν να σπουδάσουν ερμηνευτικές τέχνες έχοντας πλήρη επίγνωση των δυσκολιών που θα αντιμετωπίσουν! Και είναι πολλά τα παιδιά, με ταλέντο και με έρωτα για τη σκηνή, γιατί περί έρωτος πρόκειται... Πιστεύω σ’ αυτά τα παιδιά, γιατί έχουν κότσια! Και γι’ αυτό τον λόγο δημιουργήθηκε «Η Αυλαία των Ονείρων»... γι’ αυτά τα παιδιά! Εύχομαι να καταλάβουμε ότι οι τέχνες είναι εκπαίδευση για την ψυχή, το σώμα και το μυαλό, αλλά και το βάλσαμο στους δύσκολους καιρούς. *Το concept της φωτογράφισης ανήκει στον Αντώνη Γεωργιάδη ΛvΛnt GΛrde 11\nΤο καλοκαίρι αυτό τον βρήκε ακόμα πιο υγιή και αισιόδοξο από το προηγούμενο. Περπατούσε καμαρωτός χωρίς καμιά έγνοια. Είχε βάλει μάλιστα και 5-6 κιλά παραπανίσια μα καθόλου αυτό δεν τον ένοιαζε. Στους φίλους έμοιαζε τόσο, μα τόσο παράξενος...\nΝα μην ενδιαφέρεται για την εμφάνισή του καθόλου, μα ποιος νομίζει ότι είναι τέλος πάντων; Στην παραλία όταν πήγαινε ένιωθε τα μάτια των ανθρώπων να τον περιεργάζονται με επιστημοσύνη. Τι μυστήριο και τούτο... Μα αυτός δεν ένιωθε τίποτα, αντίθετα περνούσε από κοντά τους καμαρωτός και απολάμβανε το μπάνιο του. Ναι, είχε κοιλιά ωραία και γεμάτη από σοκολάτες και κρασί και μπύρα παγωμένη με πατατάκια τα οποία έτρωγε καθημερινά. Οι ξηροί καρποί στριφογύριζαν πάντα στην τσέπη του για κάθε ανάγκη. Κερνούσε κιόλας τους φίλους αφού πάντα του περίσσευαν. Είναι και φιλόξενος ο άτιμος, φιλόξενος πολύ, αφού του αρέσει τόσο η μαγειρική. Δεν γίνεται να σου αρέσει το καλό φαγητό και η μαγειρική και να μην είσαι φιλόξενος. Φιλοξενία και μαγειρική πάνε μαζί από χρόνους παλιούς και γεμάτους τραπέζια έξω στους δρόμους και σπίτια ανοιχτά και ζεστά και γεμάτα αγάπη... Πού πήγαν αυτές οι εποχές;; Χάθηκαν για πάντα. Τις ρούφηξαν τα ψεύτικα σώματα τα ξερακιανά και τα γεμάτα λιγούρα για λιχουδιές (αν και τώρα που το σκέφτομαι όταν ξεραίνεται το σώμα μάλλον και το μυαλό ξεραίνεται και δεν του μένει καμιά όρεξη ούτε καν για αυτή την ίδια την όρεξη..). Ψυχολόγοι, σύμβουλοι γάμου, φυσιοθεραπευτές, παπάδες, καθηγητές, πολιτικοί, διαιτολόγοι (παραλίγο να ξεχάσω τους αρχηγούς κομμάτων!!) δεν θα υπήρχαν αν τρεφόμασταν καλά, αν καπνίζαμε όσο θέλαμε, αν κάναμε αρκετό έρωτα και πίναμε ό,τι βρίσκαμε μπροστά μας. Τόσα και τόσα επαγγέλματα οφείλουν την ύπαρξή τους στο γεγονός ότι οι άνθρωποι είμαστε από τη φύση μας τόσο άθλια αδικαιολόγητα ανικανοποίητοι με το σώμα μας, τόσο μπλοκαρισμένοι στην ιδέα του «κάτι καλύτερο», πριν καν αναρωτηθούμε τι είναι αυτό που έχουμε, το δοσμένο, το ιερό και μονα12 ΛvΛnt GΛrde\nδικό μας σώμα με τα παχάκια και τα όλα του. Γι’ αυτό αφήνουμε τον έλεγχο -δηλαδή τις θεωρίες- στους άλλους. Η οικονομική κρίση οφείλεται εν πολλοίς στη μαγειρική κρίση (όσοι τρώνε ωραία και μοναδικά εδέσματα αποκλείεται να νιώθουν την κρίση), που με τη σειρά της οφείλεται στην κρίση ταυτότητας που αυτή οφείλεται στα πρότυπα που χτίζει η σημερινή κοινωνία και μανιωδώς τα ακολουθούν μικροί μεγάλοι. Αγόρασε πιο μεγάλο αυτοκίνητο αφού σε δανείζουν, χτίσε μεγαλύτερο σπίτι κ.λπ, κ.λπ. Μην ξεχνάτε ότι γύρω από ένα τραπέζι αναπτύσσονταν πάντα ιδέες, σκέψεις, λόγος, επανάσταση. Σήμερα δεν υπάρχει «το έξω», τα τραπέζια τα απλωμένα στις γειτονιές, λόγω της μεγάλης κούρασης, της έλλειψης χρόνου, μα και της πενιχρής μας μαγειρικής φαντασίας και γι’ αυτό δεν υπάρχουν ιδέες - σκέψεις - έρωτες και ξεγνοιασιά. Απόδειξη πιο τρανταχτή είναι και τα ίδια τα καφενεία τα οποία πλέον και δυστυχώς φυτοζωούν. Υπάρχουν ωστόσο χιλιάδες δίαιτες, διατροφολόγοι, ανορεκτικοί και βουλιμικοί, φούρνοι και φαστφουντάδικα, που όλα αυτά σηκώνουν από μόνα τους μια εντελώς διαφορετική ανάλυση ίσως σε κάποιο άλλο τεύχος. Ο φίλος μας λοιπόν βρίσκεται εξόριστος στη μακρινή γη του λιτοδίαιτου ανθρώπου, αυτού που πείσθηκε πως οι πύλες του παραδείσου είναι ανοιχτές μόνο για τους λεπτούς και γεμάτους νηστεία. Για κάποιους άλλους απλά ο παράδεισος δεν υπάρχει παρά μόνο βρίσκεται στο εδώ και τώρα και είναι γεμάτος με εξαίσιες μυρωδιές της κανέλας, της τηγανιτής πατάτας και του ολόφρεσκου γαλακτομπούρεκου. Κάποτε μετά από πολλά παρακάλια από τη μέλλουσα σύζυγό του, πείσθηκε να εγγραφεί σε γυμνα-\nστήριο. Καλοντυμένα παιδιά να χτυπιούνται με λογής λογής βάρη, σούστες, μπάλες, δρόμους και πάγκους. Δεν μου ήταν καθόλου έκπληξη όταν μου είπε πως άντεξε δεκαπέντε μόνο λεπτά. Και αυτά πάνω σε κάτι που ονομάζεται «δρόμος», μα που όσο και αν περπατάς παραμένεις ακίνητος. Τα δε δεκαπέντε λεπτά τα άντεξε μόνο και μόνο επειδή απέναντί του έκανε κάτι παρόμοιο (μα σε μεγαλύτερη ανηφόρα), μια ύπαρξη από τον πλανήτη του προσθετικού στήθους και του μπότοξ άκρως αποκαλυπτική και φτιαγμένη για τα μάτια. Η αποτυχία εκγύμνασης του φίλου μας υπήρξε καθολική. Όσο ο καιρός περνούσε έμενε πιο πολύ μόνος, σε έναν κόσμο γεμάτο ψεύτικους χυμούς, σε έναν κόσμο γεμάτο με δημητριακά, σε έναν κόσμο άπειρων συζητήσεων για βάρος, εμφάνιση, μόδα, ψυχική υγεία. Πολλοί όμως του τηλεφωνούσαν να τον ρωτήσουν για διάφορες συνταγές μιας και οι μαγειρικές του ικανότητες είναι αξιομνημόνευτες και αυτό τον γέμιζε. Ήταν ευτυχισμένος, ο ωραίος της παρέας, ο ακομπλεξάριστος και ο φιλόξενος, ο έξω καρδιά, ο έφηβος διασκεδαστής (και ας τον κατηγορούσαν κάποιοι στείροι και αγέλαστοι ότι δήθεν έμεινε στην εφηβεία -σαν και αυτοί που «ωρίμασαν» να έγιναν κάτι σπουδαίο και φοβερό- ή σαν να μπορούν να ορίσουν με στείρα πάντα ακρίβεια τι πάει να πει ωριμότητα). Τελευταία κάποιοι φίλοι του είπαν να πάνε σε μια παραλία της Αγίας Νάπας ή Πρωταρά μα αυτός αρνήθηκε. Αν δεν μπορείτε να καταλάβετε το γιατί, τότε δεν θα έχετε καν ολοκληρώσει αυτό το κειμενάκι… § Νικ Kαρδάκης n.kardakis@avant-garde.com.cy\nBetween Speak up\nΘεωρείται ανδρεία να απαντάς σε μια επίθεση; Και αν πότισες τον εαυτό σου με την πεποίθηση ότι ‘’δικαιούσαι’’, θεωρείσαι επιδειξίας εξουσίας; Τη στιγμή της έκρηξης τα όπλα τα διαθέτεις έντιμα ή μήπως ξεσκονίζεις τις ανασφάλειες σου να βρεις ποια αρμόζει κατάλληλα προς άμεση ισοπέδωση του άλλου; Ξέρεις βαθιά μέσα σου όμως ότι δεν σου επιτράπηκε ποτέ η υποτίμησή του γιατί δεν σε εκτίμησε ποτέ και ακόμα προσπαθείς; Το χέρι μου τρέμει, τα δόντια σφίγγουν, ένας άλλος με τραβάει και προχωράει μπροστά -ή για μια στιγμή- μήπως με σέρνει; Νιώθω όμορφα τώρα. Kι αν απελευθερώθηκα τόσο που το σώμα μου πια δεν κατοικείται; Πού είναι τα δεκανίκια μου; Τα γράμματα σχηματίζουν τις λέξεις και όσο και να θέλεις να μιλήσεις (μόνο) τα τόξα γίνονται ξύλινα και κοκκινίζουν τις βλέψεις -ξέρεις η κοινωνία συγχωρεί τους εγκληματίες, αλλά τους ονειροπόλους; Τρίτο σύννεφο δεξιά και μετά όλο ευθεία, σωστά; Το παραδέχομαι δεν θυμάμαι τις οδηγίες συμπεριφοράς, θα ήταν τόσο κακό να αυτοσχεδιάσω; Ίσως την άλλη φορά να μη μιλήσω δυνατά, μα μου φαίνεται γελιέμαι αν με περνάω για αυτούς που νεκρώνουν τη ματιά τους στα κρυφά, ίσως την επόμενη φορά να μιλήσω πιο δυνατά.\nAnd Shut the hell up Ακόμα και η πιο αθόρυβη αντίδραση δεν μπορεί να προσπεραστεί αν στο τέλος μηδενιστικά καταλήξει σε θάνατο. Στην Ελλάδα κατόπιν μνημονίου 4000 άνθρωποι αυτοκτόνησαν και ο τελευταίος άφησε πίσω του μια ευχή: ’’Εύχομαι το αίμα μου να είναι το ποτάμι που θα σας πνίξει, εύχομαι αυτά που κάνατε στη χώρα μας, να συμβούν στο σπίτι σας’’. Αν σε αυτό το τεύχος πραγματευόμαστε την υγεία σε όλο της το φάσμα, δεν μπορώ παρά να αφιερώσω λίγα γράμματα σε αυτούς που σίγησαν. Όταν η εκκωφαντική πράξη οδηγεί στην απόλυτη νηνεμία, όταν τα λόγια σου κόβουν τα πόδια και πέφτεις κάτω, όταν έχεις πνίξει τους πνεύμονες σου με το ίδιο σου το κλάμα, κάπου ανάμεσα σε όλα αυτά τα μαύρα, πρέπει να βρεις τον τρόπο να είσαι ο εαυτός σου, τουλάχιστον το κορμί σου, σαν μια αεικίνητη φιγούρα, που θα το βρίσκουν πάντα μπροστά τους και στην προσπάθειά τους για να σε προσπεράσουν, εσύ θα ανοίγεις τα χέρια και θα μπλέκονται μαζί σου κι άλλοι, πολλοί. Τότε και μόνο τότε θα μπορέσεις να πεις πως το πάλεψες πραγματικά. Αν για σένα γίνουν όλοι ένα και αν εσύ κρατήσεις τον εαυτό σου όρθιο για να μπορέσεις να δεις, να μυρίσεις, να αναπνεύσεις, να ζήσεις στα αλήθεια το τέλος. Τίποτα δεν τελειώνει αν δεν σε βρει ο ήλιος του πρωινού να χαμογελάς, παρέα με αυτούς που αγαπάς, όπου και αν βρίσκεται αυτός ο ήλιος. §Sandy maria-apostolidou@avant-garde.com.cy ΛvΛnt GΛrde 13\nΟι παράδεισοι κτίζονται στην κόλαση\nΑυτές οι τελευταίες πινελιές τον βασάνισαν πολύ. Κάθε φορά που ακουμπά τον πίνακα νιώθει το πινέλο να βυθίζεται πάνω στην επιφάνεια της ψυχής του και να τη χαράζει σαν νυστέρι. Ποιος την ονόμασε ζωγραφική αυτή την ερασιτεχνική μικροχειρουργική. Δεν ελέγχει τίποτα, δεν ξέρει τίποτα. Κι όμως, δεν έχει κανένα περιθώριο λάθους. Ποιος διάβολος τον οδήγησε ως εδώ; Στην άκρη της αβύσσου;\nείναι έργο τέχνης. Θα είναι του κόσμου. Βορά των αδηφάγων κριτικών και έρμαιο των ημιμαθών νεόπλουτων μικροαστών.\nΈνα βήμα πριν τον χαμό, και δυο στιγμές πριν το κατώφλι του παραδείσου. Το χέρι τρέμει περίεργα μόλις πλησιάσει εκείνα τα κίτρινα της Νάπολης. Μάταια προσπαθεί να πείσει τον εαυτό του ότι είναι η ιδέα του. Η καμπύλη του μικρού στήθους, διαγράφεται ξεκάθαρα πάνω στην ταπετσαρία του τοίχου και δεν του αφήνει άλλη επιλογή. Πρέπει να συνεχίσει προσεχτικά χωρίς ν’ αφήσει τον εαυτό του να παρασυρθεί από την ομορφιά του χρώματος, από το κύλημα της τρίχας του πινέλου, από τις παχύρρευστες αυλακιές που αφήνει πίσω του ακριβό λινέλαιο. Το χρώμα ξεθωριάζει καθώς κατεβαίνει προς την κοιλιά και αφήνεται να ροδίσει σαν τροπικό φρούτο στον καλοκαιρινό ήλιο του απογεύματος. Έχει ακόμα πολλή δουλειά. Ανοίγει τις κουρτίνες και ψάχνει με μανία το φως. Η απειλή της νύχτας που πλησιάζει τον γεμίζει με άγχος. Ρίχνει μια γρήγορη ματιά στο πρόσωπο, που δούλευε πάνω του σχεδόν δέκα μέρες και αφήνει μια βαθιά ανάσα ανακούφισης. Έσβησε όλες τις ώχρες και έμεινε με τα πράσινα και τα γαλάζια. Τόλμησε και πέτυχε. Νιώθει λίγο τυχερός γι’ αυτό, και τον ενοχλεί. Εδώ πρέπει να είναι προσεχτικός.\nΚαθόταν πάνω από μια ώρα σε κείνα τα άβολα παγκάκια των μουσείων, κι όμως ένιωθε τόσο ξεκούραστη, τόσο άνετη. Είχε στ’ αυτιά τα ακουστικά του κινητού της και άκουγε σιγανά σονάτες του Μπαχ για βιολί. Η μέρα ήταν όμορφη, κι άδεια απ’ τη δουλειά, μια μικρή γλυκιά αμαρτία. Φορούσε ένα ελαφρύ γκρίζο φουστανάκι που έφτανε ως το γόνατο κι ένα ζευγάρι σαντάλια που αγαπούσε πολύ. Στη χρυσή μικρή ταμπελίτσα στα δεξιά έγραφε “Γυμνό, λάδι σε καμβά, 1886”. Έκλεινε τα μάτια και προσπαθούσε να τον φανταστεί. Σ’ ένα φωτεινό, όμορφο δωμάτιο, να περνά τις πινελιές του απαλά πάνω στον καμβά, με ένα ποτήρι κρασί στο χέρι, κάνοντας μικρά διαλείμματα για να ξεκουραστεί, να φάει και να συζητήσει με τους φίλους του. Κοίταζε τον πίνακα κι ένιωθε συγκίνηση. Αφηνόταν κι αυτή στην ηρεμία εκείνου του γυμνού. Κάθε τόσο ακουμπούσε το χέρι στο γόνατο κι ένιωθε να λιώνει στις αποχρώσεις του τοίχου, στα πράσινα του προσώπου, στις γήινες πινελιές των αστραγάλων. Και ήταν τόσο σίγουρη, πως μόνο μια ήρεμη γαλήνια ψυχή μπορεί να φτιάξει ένα τόσο ήρεμο έργο τέχνης.\nΑπό τον δρόμο έξω ακούγονται φωνές. Αργόσχολες γειτόνισσες συζητούν για ώρες μπροστά στις ξεβαμμένες εξώπορτες και στα καλντερίμια. Ακούει τα κουτσομπολιά της γειτονιάς και του ‘ρχεται να βάλει τα κλάματα. Σταματά απότομα στην αριστε14 ΛvΛnt GΛrde\nρή παλάμη εκεί που ακουμπά στο γόνατο. Κοιτάζει επίμονα. Χάνεται. Το δωμάτιο αρχίζει να στροβιλίζεται. Τα πάντα γυρίζουν κυκλικά κι εκείνο το γόνατο μοιάζει ακίνητο. Τον μαγνητίζει και δεν τον αφήνει να κοιτάξει αλλού. Ένας γλυκός ίλιγγος τον καταβάλλει, σαν μέθη. Έχει δυο μέρες να φάει αλλά ούτε που το σκέφτεται. Το πινέλο ξαφνικά ελευθερώνεται. Xτυπά ρυθμικά τον καμβά με ριπές χρωμάτων και κατεβαίνει. Ζωγραφίζει αχόρταγα, με μανία. Σχεδόν κρατάει την ανάσα του να μην τρομάξει τη μούσα του και τον εγκαταλείψει. Τα χρώματα απλώνουν και αναμειγνύονται στη λερωμένη παλέτα. Λερώνει τα χέρια, τις παλάμες, τα ρούχα του. Αγγίζει σπασμωδικά το πρόσωπο και αφήνει πάνω του το χρώμα απ’ τον μηρό της που φαίνεται στη σκιά. Λερώνει τα χείλη του, τη γλώσσα του, τον ουρανίσκο. Δεν έχει χρόνο για να σκουπιστεί. Δεν είναι το λάδι που πικρίζει στο στόμα του. Είναι το ακαταμάχητο κορμί της που για μέρες τώρα προσπαθεί να βγάλει μέσα από τη φυλακή της λευκής παρθένας επιφάνειας. Περνά το πινέλο στο άλλο χέρι και ακουμπά με γυμνά δάχτυλα τον πίνακα. Χαράζει με το νύχι του τον αστράγαλο και ξύνει το βιολετί του τοίχου γύρω από τη φτέρνα. Θέλει να βγάλει εκείνο το πόδι στο φως, πάση θυσία. Ακόμα κι αν είναι το τελευταίο πράγμα που θα κάνει πριν πεθάνει. Νιώθει να καίγεται ολόκληρος. Η κατατεμαχισμένη εικόνα της τον χτυπά στροβοσκοπικά. Τώρα είναι δικιά του. Του ανήκει. Για απόψε. Μόνο για απόψε. Αύριο θα\nΈγειρε εξουθενωμένος στη μισο-σπασμένη καρέκλα του και σκούπισε με το μανίκι του το μέτωπο πριν κρεμάσει στη γη τα πονεμένα του μπράτσα. Μετά πέρασε ώρα πολλή. Ίσως και μέρες. Ποιος ξέρει. Κάποια στιγμή άπλωσε το χέρι και με την ανάποδη του πινέλου, χάραξε στη φρέσκια μπογιά το όνομά του.\nΔεν θα μάθει ποτέ πως οι παράδεισοι, ακόμα και οι πιο μικροί, χτίζονται μέσα στις αβύσσους της κόλασης. § Αντάρης vas_antares@avant-garde.com.cy\nΠίνω τον πρωινό καφέ μου και κοιτάζω τους εργάτες στο απέναντι εργοτάξιο. Ο μηχανοδηγός έρχεται κάθε πρωί με τη Mercedes GLK350 4matic, την παρκάρει προσεχτικά, μετά σκαρφαλώνει πάνω στον τεράστιο εκσκαφέα και πιάνει δουλειά. Πηγαίνω στο σχολείο. Δίπλα μου παρκάρει ένας μαθητής της Γ’ Λυκείου με μια BMW 135i convertible. Με καλημερίζει ευγενικά ρουφώντας το φραπέ του την ώρα που κλείνει αργά την οροφή του αυτοκινήτου. “Ξέρεις ποιος είν’ αυτός;”, μου λένε αργότερα όταν ρωτώ για να μάθω, “ο πατέρας του έχει ψησταριά και πουλά γύρο. Πολλά λεφτά!”. Μετά διαβάζω στην εφημερίδα για τις 117 λιμουζίνες! (Αλήθεια, τώρα που τις καταμετρήσαμε τι έγινε δηλαδή;) “Εκατό δεκαεφτά χιλιάδες λιμουζίνες είναι”, σκέφτομαι. Επώνυμοι και μη, τη θέλουμε τελικά όλοι τη λιμουζίνα μας. Πώς αλλιώς θα δείξουμε τι είμαστε. Ή καλύτερα, πώς αλλιώς θα κρύψουμε τι δεν είμαστε! Ναι, αλλά εκείνες των αξιωματούχων, θα μου πείτε, τις πληρώνει ο φορολογούμενος πολίτης. Και τις υπόλοιπες, αργά ή γρήγορα, με κάποιο τρόπο, όλοι τις πληρώνουμε. Έτσι όπως θα πληρώνουμε για χρόνια ακόμα την επιδειξιομανία μας! Και μη βιαστείτε να πείτε πως γενικεύω επιπόλαια τα πράγματα. Όλα τα στραβά και τα ανάποδα, αλληλένδετα είναι, σ’ αυτό τον τόπο. Δεν είναι καν συγκοινωνούντα δοχεία. Ένα καζάνι είναι, και μέσα του βράζουμε όλοι. Στο βρώμικο ζουμί του επαρχιωτισμού μας.\nΤο νησί του αφροδίσιου\nΕίναι καλοκαίρι, τα ηλιοκαμένα κορμιά όλο και πληθαίνουν, οι ορμές όλο και αυξάνονται. Σεξάκι θα παίξει σίγουρα. Αλλά ας παίξει ασφαλές σεξάκι. Επειδή είναι κι αυτά τα αφροδίσια που τείνουμε να τα ξεχνάμε, που για κανένα σεξ με κανένα γκομενάκι δεν σου αξίζει να τα πάθεις. Σαν λαός είμαστε ιδιαίτερα σεξουαλικά δραστήριοι (κλαπ κλαπ) αλλά δυστυχώς η εμφάνιση Σεξουαλικώς Μεταδιδόμενων Νοσημάτων δίνει και παίρνει ανελέητα. Αν και υπάρχουν πάνω από 20 διαφορετικά είδη ΣΜΝ, τα πλέον συχνά θεωρούνται ο έρπης των γεννητικών οργάνων, τα οξυτενή κονδυλώματα, τα χλαμύδια, η βλεννόρροια και η σύφιλη.\nΈρπης Γεννητικών Οργάνων Ο έρπης των γεννητικών οργάνων οφείλεται στον ιό του απλού έρπητα (Herpes simplex virus). Υπάρχουν δύο είδη αυτού του ιού, οι τύποι 1 και 2, που προκαλούν την ανάπτυξη διαβρώσεων-ελκών (μικρές πληγές) στη γεννητική περιοχή. Πιο συγκεκριμένα, ο τύπος 2 είναι το πιο συχνό αίτιο για τον γεννητικό έρπη αλλά τα τελευταία χρόνια αυξάνονται και τα περιστατικά από τύπο 1 (που προκαλεί συνήθως τον απλό έρπητα στα χείλη και στο στόμα), λόγω πιθανών αλλαγών σε σεξουαλικές πρακτικές. Ο ιός μεταδίδεται από άτομο σε άτομο ακόμα και σε περιοχές διαφορετικές από τα γεννητικά όργανα όταν υπάρχει στενή σωματική επαφή. Ο ιός μπορεί να μεταδοθεί ακόμα και όταν ο φορέας του ιού δεν έχει εμφανίσει έλκη ή άλλα συμπτώματα. Όταν κάποιος μολυνθεί για πρώτη φορά από τον ιό μπορεί να εμφανίσει μικρές φουσκάλες (φυσαλίδες) στα γεννητικά όργανα με πόνο ή αίσθημα καψίματος (καύσος) που σύντομα αλλάζουν περιεχόμενο από διάφανο σε πιο σκούρο ενώ καταλήγουν να δημιουργούν μικρές πληγές (έλκη). Τελικά, αυτές οι πληγές επουλώνονται χωρίς να αφήνουν ουλές. Τα ανωτέρω συμπτώματα διαρκούν 2-3 βδομάδες ενώ υποτροπές του γεννητικού έρπητα εμφανίζονται σε ποσοστό 70-80% των ασθενών μέσα στον πρώτο χρόνο. Στις περιπτώσεις υποτροπών, τα συμπτώματα διαρκούν 5-10 ημέρες και είναι συνήθως πιο ήπια. Η αντιμετώπιση θα πρέπει να περιλαμβάνει και την πρόληψη της μετάδοσης του ιού από τον πάσχοντα στον / στη σύντροφο.\nΟξυτενή Κονδυλώματα Ο ιός HPV-Human Papilloma Virus ( Ιός των Ανθρωπίνων Θηλωμάτων) προκαλεί στα γεννητικά όργανα, στον πρωκτό ή την ουρήθρα μικρές βλάβες με σχήμα ανθοκραμβοειδές (σαν μικρό κουνουπίδι), τα οποία ονομάζονται οξυτενή κονδυλώματα. Τα κονδυλώματα είναι συνήθως ανώδυνα, ερυθρορόδινου ή φαιόγκριζου χρώματος και η σύστασή τους είναι μαλακή ενώ έχουν βάση πεπλατυσμένη ή με μίσχο. Οι βλάβες αυτές μπορεί να αυξηθούν σε διαστάσεις και σε αριθμό ενώ η μετάδοση του ιού γίνεται από άτομο σε άτομο με σωματική επαφή. Υπάρχουν πάνω από 100 τύποι ιών HPV, ορισμένοι εκ των οποίων σχετίζονται με καρκίνους των γεννητικών οργάνων. Ειδικά στις γυναίκες, οι τύποι 16 και 18 προκαλούν περίπου το 70% των καρκίνων του τραχήλου της μήτρας. Η διάγνωση της μόλυνσης από ιό HPV γίνεται από τον γιατρό μετά από κλινική εξέταση. Επίσης, σε γυναίκες είναι πιθανό να ζητηθεί να γίνει η εξέταση Τεστ Παπανικολάου. Η αντιμετώπιση των κονδυλωμάτων γίνεται είτε με φαρμακευτικές είτε με επεμβατικές θεραπείες (κρυοχειρουργική, laser CO2, ηλεκτροχειρουργική, κ.ά.). Δυστυχώς, λόγω του γεγονότος ότι υπάρχει συχνή υποτροπή αυτών μπορεί να χρειαστεί να γίνουν πολλαπλές επισκέψεις στον γιατρό. Η πρωτογενής πρόληψη, γίνεται με τα εμβόλια. Τα εμβόλια που κυκλοφορούν μας προφυλάσσουν μόνο από συγκεκριμένους γονότυπους των HPV. Μετά τον εμβολιασμό, δημιουργούνται στον οργανισμό μας αντισώματα, τα οποία δεν επιτρέπουν στους συγκεκριμένους ιούς να δημιουργήσουν φλεγμονή. Είναι ιδανικό να γίνονται πριν την έναρξη των σεξουαλικών επαφών.\nΧλαμύδια Τα χλαμύδια (Chlamydia trachomatis) αποτελούν το πιο συχνό ΣΜΝ από την κατηγορία των βακτηρίων. Αυτά μπορεί να μεταδοθούν μετά από κολπική, πρωκτική ή στοματική ερωτική επαφή. Επίσης, εάν μια έγκυος γυναίκα έχει μολυνθεί από χλαμύδια, το νεογέννητο μπορεί να μολυνθεί κατά τον τοκετό. Τα χλαμύδια αποτελούν γενικά μια «σιωπηρή νόσο» επειδή το 75% των γυναικών και το 50% των ανδρών που έχουν μολυνθεί μπορεί να μην εμφανίζουν συμπτώματα. Άλλοτε (μετά από μόλυνση του τραχήλου ή της ουρήθρας) μπορεί να προκληθούν ασυνήθιστες εκκρίσεις από τον κόλπο ή το πέος ή καύσος κατά την ούρηση. Ορισμένες γυναίκες, όταν το νόσημα επεκταθεί από τον τράχηλο της μήτρας στις σάλπιγγες μπορεί να παρουσιάσουν πυρετό, πόνο στο κατώτερο τμήμα της κοιλιάς, πόνο κατά την ερωτική επαφή, ναυτία, ή αιμορραγία μεταξύ των περιόδων. Επιπρόσθετα, αν δεν θεραπευθούν τα χλαμύδια μπορεί να αποτελέσουν αίτια στειρότητας. Λόγω των ανωτέρω, η έγκαιρη διάγνωση και θεραπεία είναι απαραίτητη. Η διάγνωση των χλαμυδίων τίθεται από τον γιατρό μετά από εργαστηριακές εξετάσεις ενώ η θεραπεία τους γίνεται με την κατάλληλη αντιβιοτική αγωγή. Τα άτομα με χλαμύδια θα πρέπει να απέχουν από ερωτικές επαφές μέχρι να θεραπευθούν, τόσο αυτά όσο και οι σύντροφοι τους, διότι διαφορετικά είναι πιθανή η επαναμόλυνση τους.\nΒλεννόρροια (Γονοκοκκική Ουρηθρίτιδα) Το αίτιο της βλεννόρροιας είναι ο γονόκοκκος του Neisser, ένα βακτήριο που μεταδίδεται με σεξουαλική επαφή. Η βλεννόρροια μπορεί είτε να μην εμφανίζει συμπτώματα είτε να προκαλέσει αίσθημα καύσου κατά την ούρηση, εκκρίσεις (2-5 μέρες μετά τη μόλυνση) από το πέος στους άνδρες ή τον κόλπο σε γυναίκες. Αν επεκταθεί το νόσημα αυτό στις γυναίκες μπορεί να προκληθεί φλεγμονώδης νόσος της πυέλου και στειρότητα. Επίσης, αν μία γυναίκα μολυνθεί κατά την περίοδο που κυοφορεί, τότε το νεογέννητο είναι δυνατόν να μολυνθεί κατά τον τοκετό. Όταν τεθεί η διάγνωση με εργαστηριακές εξετάσεις, ο γιατρός χορηγεί σχετική αντιβιοτική αγωγή τόσο στον ασθενή όσο και στον/στην σύντροφο.\nΣύφιλη Το αίτιο της σύφιλης είναι η ωχρά σπειροχαίτη, ένα μικρόβιο νηματοειδές με 14-20 σπείρες. Αρχικά 2-6 βδομάδες μετά τη μόλυνση, εκδηλώνεται συνήθως ένα ανώδυνο μονό κυκλικό έλκος στα γεννητικά όργανα, στον πρωκτό ή στο στόμα, με διόγκωση των λεμφαδένων της περιοχής (πρωτογόνος σύφιλη). Αν δεν τεθεί η διάγνωση και δεν χορηγηθεί θεραπεία τότε δια μέσου του λεμφικού συστήματος διασπείρεται στον οργανισμό και το νόσημα εξελίσσεται στο δευτερογόνο στάδιο. Στη συνέχεια μετά από 1-6 μήνες μπορεί να εμφανισθούν διάφορα εξανθήματα σε μία ή περισσότερες περιοχές του σώματος (παλάμες, πέλματα, κορμός), με γενική αδιαθεσία, κακουχία, πυρετό, αρθραλγίες, κ.ά. (δευτερογόνος σύφιλη). Η σύφιλη χωρίς θεραπεία μπορεί να προκαλέσει βλάβες στην καρδιά, τα αγγεία, τον εγκέφαλο, το νευρικό σύστημα και αλλού. Η διάγνωση του νοσήματος γίνεται μέσα από εργαστηριακές εξετάσεις που θα ζητήσει ο γιατρός. Η θεραπεία χορηγείται όχι μόνο στον ασθενή αλλά και τον/την σύντροφό του.\nΤα αφροδίσια ΔΕΝ μπορούν να διαγνωστούν με το ετήσιο check up. Χρειάζεται ειδική εξέταση. Εάν είστε σεξουαλικά ενεργοί και θέλετε να παραμείνετε υγιείς και σεξουαλικά ενεργοί κάντε μου τη χάρη να κάνετε συχνές διαγνωστικές εξετάσεις έστω και αν δεν έχετε εμφανίσει κάποιο σύμπτωμα. Και να προσέχετε και λίγο ρε παιδί μου, αν ξέρετε ότι του/της άλλου/άλλης του/της έφτυσε η θεά Αφροδίτη η ίδια και πάει με ό,τι κινείται μην του/της κάτσετε, κάντε κράτει. Και να φοράτε πάντα το σκουφάκι σας ή να απαιτείτε να το φοράνε πριν κολυμπήσουν στα νερά σας, ο κίνδυνος μετάδοσης μειώνεται δραστικά. Και εφηβάκια μου, σας παρακαλώ, δεν θα δεχτώ στον αιώνα τον άπαντα ότι ένα 15χρονο είναι έτοιμο για σεξ. Κάντε κράτει κι εσείς! Άντε, καλές βουτιές σε καθαρά νερά! § ikastik ikastik@avant-garde.com.cy Πηγές: www.derm.gr | www.bioiatriki.gr | www.hpvinfocenter.gr ΛvΛnt GΛrde 17\nΛεμεσός: μια πόλη εν κινήσει... Η ώρα είναι έξι το πρωί καθώς κατηφορίζω με το αυτοκίνητό μου τον δρόμο του Εναέριου προς τον παραλιακό της Λεμεσού. Απέναντί μου η θάλασσα γαλήνια, αρχίζει να φωτίζεται από τις πρώτες ηλιαχτίδες του ήλιου που τη βάφουν με ένα ντεγκραντέ κοκκινοπορτοκαλένιο χρώμα. Σταματάω στα φανάρια και ανυψώνω το βλέμμα μου προς το ψηφιακό ρολόι του Δήμου που στέκεται αγέρωχα απέναντι μου. Μέσα από τα νυσταγμένα μάτια μου παρατηρώ ότι παρά την πολύ πρωινή ώρα ο παραλιακός δρόμος σφύζει από ζωή! Κόσμος, άνδρες και γυναίκες όλων των ηλικιών, περπατούν πάνω κάτω, άλλοι με βήμα ταχύ και άλλοι με βήμα ράθυμο. Κάποιοι με τα μπουρνούζια τους φορεμένα κατεβαίνουν προς την παραλία και ετοιμάζονται να βουτήξουν στο νερό. Σκέφτομαι αμέσως πού τη βρίσκουν τόση όρεξη πρωί-πρωί και με το που ανάβει το πράσινο, στρίβω αριστερά και πιάνω παραλιακό. Στη διαδρομή αντιλαμβάνομαι ότι ο κόσμος όλο και πληθαίνει, ενώ κάποιοι δεινοί ποδηλάτες με προσπερνούν στην απέναντι μεριά του δρόμου πάνω στον ποδηλατόδρομο. Παρκάρω και κατεβαίνω προς τη στάση για να πάρω το λεωφορείο για Λευκωσία. Λίγο πριν κλείσει ο οδηγός τις πόρτες του λεωφορείου προλαβαίνω να αναπνεύσω ένα ανάδεμα από θαλασσινή αύρα, ιώδιο και ψαρίλα. Στον γυρισμό το απόγευμα, καθώς το λεωφορείο κατεβαίνει κατά μήκους του παραλιακού δρόμου, το σκηνικό είναι παρόμοιο με αυτό του πρωινού. Μόνο που τώρα ο κόσμος που αθλείται, που τρέχει, που περπατάει, που κάνει ποδήλατο, που κάνει μπάνιο,\n18 18 ΛvΛnt ΛvΛnt GΛrde GΛrde\nπου κάνει πατίνια, που κάνει long board, που κάθεται και αγναντεύει τη θάλασσα τρώγοντας παγωτό, που απολαμβάνει τον καφέ του στα παραλιακά καφενεδάκια είναι πολύς. Μα πάρα πολύς. Τι τέλεια! Μια πόλη ζωντανή, μια πόλη που επιτέλους οι κάτοικοι της τη χαίρονται σε όλο της το μεγαλείο. Που είναι φιλόξενη σε οποιαδήποτε επιθυμία προστάζει το μυαλό και το σώμα. Είναι εκεί. Και είναι για όλους. Πιο κάτω, η ανάπλαση του Μόλου έδωσε ακόμα ένα έναυσμα για αθλοπαιδιές. Ανάμεσα στους φοίνικες, στα καλλωπιστικά σιντριβάνια και τα βράχια, οι μεγάλες τσιμεντένιες ράμπες φιλοξενούν όλους τους νεαρούς επίδοξους σκεϊτμπορντάδες που επιχειρούν φιγούρες που σε κάνουν να κλείνεις τα μάτια από το φόβο σου μήπως και χτυπήσουν, ενώ λίγο πιο κάτω, μικρά παιδάκια μαθαίνουν να κάνουν ποδήλατο με τη βοήθεια των γονιών τους. Τι χαρά!\nΤο ίδιο σκηνικό επαυξάνεται το Σαββατοκύριακο. Η θαλασσινή αύρα μας σέρνει από τη μύτη δημιουργώντας μας την ανάγκη να βγούμε στη θάλασσα και να χαρούμε τη χάρη της, βοηθώντας παράλληλα το σώμα και το πνεύμα μας να χαλαρώσει από το στρες της καθημερινότητας κάνοντας μια ποδηλατάδα, ή έστω ένα έντονο περπάτημα για να φύγουν τα ψωμάκια, μέχρι φυσικά να μας φωνάξει κανένας γνωστός να του κάνουμε παρέα πίνοντας καφέ. Και μετά, παίρνουμε τον δρόμο του γυρισμού. Πάντα με τα πόδια. Ανάμεσα στις παλιές γειτονιές που μπλέκονται με μοντέρνα κτήρια, δοξάζεις τον Μεγαλοδύναμο που σου χαρίζει τόσο ωραίες στιγμές, σε μια τόσο όμορφη πόλη. Σε μια πόλη που βρίσκεται πάντα εν κινήσει. Όπως και οι άνθρωποί της.\nμια σύντομη απόπειρα θεραπευτικής παρέμβασης Η μόνιμη αίσθηση ανασφάλειας που σε κυνηγά, εκείνο το περίεργο όνειρο που δε σ’ αφήνει ήσυχο τα βράδια, η έντονη αίσθηση ότι κάτι δεν πάει καλά με εσένα, τους τριγύρω, τον αέρα, οι κρίσεις πανικού που σε πιάνουν μες στ’ αυτοκίνητο ντάλα μεσημέρι, το απλανές βλέμμα κι η απορία στην άκρη των χειλιών σου, οι πόνοι στο κεφάλι κι η συνεχής αδικαιολόγητη σωματική κόπωση που σε καταβάλλει μη σε ανησυχούν, μη σε προβληματίζουν, μη σε τρομάζουν! ΔΕΝ αποτελούν συμπτώματα καμιάς παθολογικής κατάθλιψης.\nνει; Πότε ήταν η τελευταία φορά που δεν ντράπηκες να ζητήσεις βοήθεια; Όποιας μορφής. Ακόμη βαθύτερα. Πότε ήταν η τελευταία φορά που η “σιγουριά”, η “εξασφάλιση”, η “μονιμότητα” υπήρξαν η αιτία να αναβάλεις τα σχέδια σου, να εγκαταλείψεις τη δημιουργικότητά σου, να θάψεις την ευρηματικότητά σου; Πότε ήταν η τελευταία φορά που ένιωσες ότι πρέπει να κοιτάξεις γύρω σου, δίπλα σου;\nΆλλη είναι η περίπτωσή σου. Για (σ)κατάΚΡΙΣΗ πρόκειται. Έλα, δοκίμασε να το φωνάξεις δυνατά! Πάμε μαζί: (σ)κα-τά-ΚΡΙ-ΣΗ! Αυτός είναι ο επίσημος ιατρικός όρος που ταιριάζει στην περίπτωσή σου. Αυτόν θα χρησιμοποιείς από τώρα και στο εξής, για να δικαιολογείς στους δικούς σου την όποια ανεξήγητη, κατά την αντίληψή τους, συμπεριφορά σου. Αν και είμαι σίγουρη ότι κανείς δεν θα δυσκολευτεί να σε νιώσει. Να είσαι σίγουρος ότι κι εκείνοι σε παρόμοια (σ)κατάσταση βρίσκονται. Η διάγνωση έγινε. Το φωνάξαμε δυνατά, για να το εμπεδώσουμε, βαθιές αναπνοές πήραμε (πήραμε;), σειρά τώρα έχει η θεραπεία, γιατί η πηγή της τόσο απαραίτητης σωματικής μας υγείας είναι βεβαίως η υγεία του ψυχικού μας κόσμου. Επειδή δεν είμαι οπαδός της ψυχανάλυσης κι επειδή δεν σε κόβω για ντουβάρι, λέω να μην αναλύσουμε τους λόγους και τα βαθύτερα αίτια της (σ) κατάΚΡΙΣΗς σου. Ας επικεντρωθούμε στο εδώ-καιτώρα της περίπτωσής σου λοιπόν. Για να σε βοηθήσω, λέω να το πάρουμε σωκρατικά το θέμα, με 20 ΛvΛnt GΛrde\nερωταποκρίσεις. Οι απαντήσεις δικές σου, οι ερωτήσεις κερασμένες. Για πες, πότε ήταν η τελευταία φορά που απόλαυσες μια ανέξοδη βόλτα με τα πόδια στο πάρκο της γειτονιάς σου παρέα με καλούς φίλους; Πότε ήταν η τελευταία φορά που την έβγαλες Σάββατο βράδυ στο παγκάκι της πλατείας αγκαλιά με το πρόσωπο με μπύρες από το περίπτερο; Πότε πήγες τελευταία φορά στην παραλία με παγωνιέρα εξοπλισμένη με τοστ απ’ τα χεράκια σου και λεμονάδα της γιαγιάς, με χαλάκια κι ομπρέλα γιώρκιν;\nΠότε ήταν η τελευταία φορά που ένιωσες ότι σε πνίγει το δίκιο και δεν ανέβαλες να κάνεις κάτι γι’ αυτό; Πότε ήταν η τελευταία φορά που πίστεψες ότι μπορεί να αλλάξει κάτι; Πότε ήταν η τελευταία φορά που ήσουν σίγουρος ότι όλοι μαζί, πραγματικά, χωρίς προσωπικές, ιδεολογικές, κομματικές παρεμβάσεις, φοβίες και σύνδρομα, αυθόρμητα, χωρίς ομπρέλες, μπορούμε να αλλάξουμε τα πράγματα; Αλήθεια, δεν έχουν αλλάξει αρκετά τα πράγματα από την “τελευταία φορά”;\nΠάμε βαθύτερα τώρα. Πότε έκανες τα πιο πάνω, χωρίς αυτά να αποτελούν “θέμα”; Πότε ήταν η τελευταία φορά που δεν ένιωσες άσχημα να παραδεχτείς στους “άνετους” φίλους, τους γνωστούς, το πρόσωπο ότι οικονομικά δεν σε παίρ-\nΕίσαι έτοιμος λοιπόν να αντιστρέψεις την κατάΚΡΙΣΗ σου, μετατρέποντάς την από ρουφήχτρα σε πλεονέκτημα; Είσαι έτοιμος να χρησιμοποιήσεις την ΚΡΙΣΗ σου ΚΑΤΑ; § Κλειώ η στηλή-στρια kleio@avant-garde.com.cy\nΦουσκωτοί τζιαι ξεφούσκωτοι Άτιμο Κουνούπι Ερούφησες με ολόκληρη λυσσιάρικο κουνούπι, τωρά που την καρέκλα μου δεν το κουνάω ρούπι. Θέλω μόνο να κάθουμαι το πόι μου να ξύννω, που μου το εκατάντησες σαν φατσιημένο σύκο. Πρέπει να είshες μόλυνση τζ’ έχω έτσι φαούρα, γιατί λαλώ σου εγίνηκα σαν να μου σβήνναν πούρα. Μα πέμου επιτρέπεται έτσι γλυτζιά κοπέλλα, ωσάν τα κρύα τα νερά να έχω έτσι δέρμα; Θα ‘ρτω τζ’ εγιώ στο σπίτι σου το σόι σου ν’ ακκάσω τζ’ ύστερα που το ματζελειό τζερούι θα σας άψω. Να πάρουν το παράδειγμα τζ’ οι άλλοι συγγενείς σας να μεν σκεφτεί κανένας τους να ρέξει στην αυλή μας. Τζ’ αν δεν το καταλάβουσιν υπάρχουν τζ’ άλλοι τρόποι το γαίμα μας να πάρουμε γεναίτζες τζιαι αδρώποι.\n§ Φρομ Σημελάκι γουίθ λαβ simelaki@gmail.com\nΞέρετε τι σκέφτουμαι άμα θωρώ φουσκωτούς στην παραλία να πάν τζιαι να έρκουνται; Η σιαντιγύ εν εντυπωσιακή, τραβά σε να τη φάεις, κάμμει ακόμα τζιαι το πιο άνοστο κρίστμας κκέικ να φατσάρει τρίπατη τούρτα. Αλλά άμα το φάεις τζιαι μετά, εκτός που τη γλύκα, το μόνο που μεινίσκει εν κάμποσος αέρας. Σαν να τζιαι καταπίνεις αφρό. Φιλοσοφία ή οι ανασφάλειες του στάνταρ σουλουπιού ανεμειγμένες με τες ορμόνες τζιαι τες μυρωθκιές του καλοτζαιρκού; Τζιαι να αποφύεις τες κουλ παραλίες, πάλε έννα τους εύρεις ομπρός σου. Ντυμένους με τις κολλητές φανέλες για να πετάσσουνται οι δικέφαλοι τζιαι να σου φκάλλουν το μμάτι οι pecs, με τα χιπστεροκοντοπαντέλονα να τονίζουν τον κώλο τζιαι τα πόθκια που εχτίστηκαν κάμμοντας με τις ώρες ασκήσεις στα μηχανήματα. Ως τωρά εθώρες τον φουσκωτό τζιαι τουλάχιστον εκατάτασσες τον στον τομέα της φαντασίας. Γιατί συνήθως, κάποιος που εμπομπαρίσκετουν τα αναβολικά εσυνόδευκε την με μια μάτσο συμπεριφορά που εν άφηνε τζιαι πολλές ελπίδες στον μέσο ππούστη να σκοράρει. Τωρά που ο κόσμος εξαννοίχτηκε, εν εξίσου πιθανόν ο πειρασμός να οφείλει το στήσιμο του τζιαι τον αέρα του στο πρότυπο των gym bunnies που τα πορνό. Κάτι που εν οριακά σιηρόττερο γιατί πολλοί νιώθουν πως πλέον ο λόγος που ο Άδωνις της διπλανής ξαπλώστρας εν θα σου κάτσει έννεν επειδή βρωμεί βαρβατίλα, αλλά επειδή τα στάνταρ του εν μάλλον απίστευτα ψηλά – δηλαδή it’s not you, it’s him. Εννοείται πάντα πως ο ψηλός ωραίος άτριχος γεροδεμένος* δεν αποκλείεται καθόλου να σε γουστάρει στρουμπουλό, ή κανονικής διάπλασης. Άλλωστε αν δεν εν χαζός, τότε τραβούν τον τζιαι άλλα χαρακτηριστικά – όπως μάλλον εν καλό να κάμμουμε τζιαι οι υπόλοιποι. Τι σημαίνει να είσαι φουσκωτός; Τι εν το χαρακτηριστικό που μας πυρώνει τη φουκού; Μάλλον έσιει να κάμει με την ιδέα ότι ο φουσκωτός εν τζιαι υγιής, ρωμαλέος, ενεργός τζιαι καλό ταίρι. Άλλοι θέλουμεν τον να μας βάλει που κάτω, τζιαι άλλοι θέλουμε να πάρουμε ρεβάνς τζιαι να τον βάλουμε που κάτω, αλλά ούλλα ξεκινούν που την αντρίλα που νιώθουμε πως έχουν. Αλλά για θυμηθείτε τζείνα τα περί σιαντιγύ. Άμα το σώμα εν χτισμένο με δίαιτες τζιαι γυμναστήρια, εν αποκλείεται να εν μόνο εικόνα. Οι εξαιρέσεις υπάρχουν άμα είσαι τυχερός, αλλά για να φανείς τυχερός πρέπει να κόψεις πρώτα κουβέντα τζιαι να δεις πέρα που τον πεταχτό κώλο. Τζιαι για να σας πω το κλισέ, το σώμα χτίζεται στη δουλειά. Ή για να προσθέσω μια ουρά στο κλισέ, χτίζεται που μια πραγματικά υγιεινή ζωή τζιαι που το να αθλείσαι για τη χαρά της άθλησης. Παρά τους τόσους σασμένους μόντελλους που κυκλοφορούν μες στην κάψα του καλοτζαιρκού, ακόμα την καλλύττερη κάψα προκαλεί την ο 20άρης ο τσιγγάνος που παίζει ακκορντεόν στη Λήδρας... *το Ππουστόπαιδο ψηφίζει ελαφρώς τριχωτό. § ππουστόπαιδο ppoushtopaido@gmail.com\nAς μιλήσουμε για διατροφή! Με τη διατροφολόγο Μυρτώ Δημητρίου\n«Θα ‘ρθω να μου μιλήσεις για την υγιεινή διατροφή», της είπα. «Έλα!», μου είπε και πήγα. Η αγαπημένη διατροφολόγος Μυρτώ Δημητρίου μας μιλά για την υγιεινή διατροφή και απαντά στις ακόλουθες ερωτήσεις. Τι εννοούμε όταν λέμε “υγιεινή διατροφή”; Το λέει και η έκφραση από μόνη της, δηλαδή είναι η διατροφή που πρέπει να ακολουθήσουμε για να έχουμε υγεία. Άρα, η διατροφή που θα ακολουθηθεί θα πρέπει να περιλαμβάνει όλες τις ομάδες τροφίμων ώστε να πάρουμε τις βιταμίνες και τα θρεπτικά στοιχεία που χρειάζεται ο οργανισμός μας για να λειτουργήσει σωστά. Προσωπικά, είμαι υποστηρίκτρια της μεσογειακής διατροφής. Τι είναι η μεσογειακή διατροφή; Η συγκεκριμένη διατροφή στηρίζεται περισσότερο στα καλά λιπαρά, για παράδειγμα το ελαιόλαδο αλλά και στους υδατάνθρακες με χαμηλό γλυκαιμικό δείκτη, όπως το γιαούρτι. Ο τρόπος μαγειρέματος των φαγητών πόσο σημαντκός είναι; Είναι όντως πολύ σημαντικός. Πρέπει να προτιμούμε να μαγειρεύουμε στον φούρνο και να αποφεύγουμε τα τηγανητά. Τα τηγανητά μας αποφέρουν περισσότερες θερμίδες και τα τρόφιμα τείνουν να χάνουν πολλά από τα θρεπτικά συστατικά τους. Επίσης, πρέπει να προτιμούμε φαγητά στη σχάρα του φούρνου μας και όχι στα κάρβουνα, καθώς αυτό αυξάνει πολύ τις τοξίνες στο φαγητό που μαγειρεύουμε. Για τις δίαιτες express που κυκλοφορούν παντού, ειδικά τώρα που είναι καλοκαίρι, ποια η άποψη σου; Αυτές οι δίαιτες, ναι μεν μπορούν να αποδώσουν, δηλαδή να χάσουμε πολλά κιλά σε σύντομο χρονικό διάστημα, αλλά αυτό δεν σημαίνει ότι μπορούμε να διατηρήσουμε αυτό το βάρος. Συνήθως όταν σταματήσουμε τη συγκεκριμένη δίαιτα 22 ΛvΛnt GΛrde\nκαι αρχίσουμε και τρώμε κανονικά όπως πριν τη δίαιτα, ο οργανισμός μας αυτόματα θα αρχίσει να βάζει τα κιλά πίσω και ίσως και περισσότερα. Γιατί συμβαίνει αυτό; Επειδή κάνοντας αυτή τη στερητική και συνάμα ανθυγιεινή διατροφή, “σοκάρουμε” τον οργανισμό μας. Στην αρχή θα κάψουμε λίπος γιατί ο οργανισμός μας θα ζητά ενέργεια και δεν θα τη βρίσκει. Όταν θα αρχίσουμε να τρεφόμαστε κανονικά θα αρχίσει αμέσως να αποθηκεύει ενέργεια επειδή την στερήθηκε και άρα θα αρχίσουμε να βάζουμε πίσω κιλά. Το σωστό είναι να χάνουμε κιλά αργά και σταθερα. Συνήθως λένε ότι με τη σωστή διατροφή χάνεις ένα κιλό λίπους τη βδομάδα, αλλά φυσικά αυτό εξαρτάται από τον οργανισμό του καθενός. Ο συνδυασμός με γυμναστική θα μπορούσε να επιφέρει πιο σύντομα αποτελέσματα, σωστά; Σωστά. Η γυμναστική σε συνδυασμό με τη διατροφή φέρνουν πάντα τα καλύτερα και τα πιο γρήγορα αποτελέσματα. Δεν σημαίνει ότι κάποιος θα πρέπει να αρχίσει αναγκαστικά γυμναστήριο αλλά με 30 λεπτά τη μέρα περπάτημα όχι μόνο ωφελούμε τον οργανισμό αφού γίνεται καλύτερη κυκλοφορία του αίματος, αλλά επίσης αρχίζουμε να καίμε και πιο εύκολα το λίπος. Η ψυχολογία μας πόσο επηρεάζει την τήρηση της διατροφής μας; Προσωπικά, θεωρώ ότι η ψυχολογία είναι το πιο σημαντικό κομμάτι για να μπορέσει κάποιος να τηρήσει μια υγιεινή διατροφή. Για να μπορέσουμε να αλλάξουμε τον τρόπο διατροφής μας, και βασικά τον τρόπο ζωής μας, πρέπει να είμαστε έτοιμοι για το γεγονός ότι θα μπούμε σε ένα πρόγραμμα διατροφής στο οποίο θα πρέπει να τηρούμε κανόνες και πολλές από τις διατροφικές συνήθειες που είχαμε ως τώρα θα αναγκαστούμε να τις αλλάξουμε. Σημαντικό είναι μονοί μας να παρατηρή-\nσουμε τον εαυτό μας και να συνειδητοποιήσουμε τις διατροφικές μας συνήθειες σε σχέση με την ψυχολογία μας τη δεδομένη στιγμή. Δηλαδή όταν είμαστε αγχωμένοι μήπως τρώμε πολλά γλυκά; Όταν υπάρξει η συνειδητοποίηση θα υπάρξει και η αλλαγή. Τώρα που είναι καλοκαίρι τι είναι καλό να τρώμε και τι όχι; Το Α και το Ω στο καλοκαίρι είναι να αναπληρώνουμε τα υγρά που χάνουμε, και αυτό μπορουμε να το πετύχουμε υγιεινά με την κατανάλωση νερού καθόλη τη διάρκεια της μέρας. Καλό επίσης είναι να βασιζόμαστε στη μεσογειακή διατροφή και κάθε μας γεύμα να αποτελείται από τις τρεις βασικές ομάδες τροφίμων. Τώρα που είναι καλοκαίρι μπορούμε να τη διαφοροποιήσουμε ανάλογα. Για παράδειγμα αντί να φάμε κοτόπουλο με ρύζι και σαλάτα, μπορούμε να φτιάξουμε μια σαλάτα, η οποία είναι και πιο δροσιστική, να βάλουμε μέσα το κοτόπουλο και αντί ρύζι μπορούμε να σπάσουμε μέσα ένα παξιμάδι μαζί με το απαραίτητο ελαιόλαδο. Τώρα το καλοκαίρι αλλά και σε όλες τις εποχές, καλό θα ήταν να αποφεύγουμε τα λιπαρά φαγητά. Μικρές συμβουλές; Να πίνουμε νερό, σχεδόν 2 λίτρα τη μέρα, να τρώμε οπωσδήποτε πρωινό, να τρώμε κάθε 2,5 με 3 ώρες υπολογίζοντας κύρια γεύματα και ενδιάμεσα, τα ενδιάμεσα μας να μην υπερβαίνουν τις 150 θερμίδες και τα κύρια γεύματά μας να περιλαμβάνουν όλες τις ομάδες τροφίμων. Μυρτώ μου, σε ευχαριστώ πολύ για τον χρόνο σου! Εγώ σε ευχαριστώ, εύχομαι σε εσάς και στους αναγνώστες σας καλό καλοκαίρι!\nH Ναταλί Γιαξή, ο Φάνος Κυριάκου, ο Κωνσταντίνος Ταλιώτης, η Λία Χαράκη και η Μαρία Χασάπη, εκπροσώπησαν φέτος την Κύπρο στην 55η Μπιενάλε της Βενετίας, κερδίζοντας εύφημο μνεία για τη συνεργασία με τη Λιθουανία για την έκθεση «Οο», την οποία επιμελήθηκε ο Raimundas Malašauskas. Η Ναταλί Γιαξή, παρουσίασε το «guide bοok», έναν παρακατάλογο της έκθεσης, αποτελούμενο από άδετες σελίδες κι ένα φάκελο/εξώφυλλο. O επισκέπτης καλείται να επιλέξει τις σελίδες που θέλει, με τη σειρά που επιθυμεί, δημιουργώντας έτσι, τη δική του εκδοχή. Πηγή πληροφοριών για τη δημιουργία του guide bοok: ένα ηχητικό αρχείο στο οποίο ο επιμελητής, μέσα σε 23 λεπτά περιγράφει την έκθεση όπως την αντιλαμβάνεται μέσα από την επικοινωνία του με τους καλλιτέχνες, στις 10 Απριλίου 2013, όταν αρκετά από τα έργα ήταν ακόμη ιδέες. Έτσι, οι (περισσότερες) σελίδες του παρακαταλόγου, είναι εμπνευσμένες από μια στιγμή της ζωής των έργων της έκθεσης, δημιουργώντας συνδέσεις μικροσκοπικές και τηλεσκοπικές, που δεν έχουν την πρόθεση (ή τη δυνατότητα) να είναι πάντα κυριολεκτικές. Θέτουν όμως τα ευρήματα του επισκέπτη σε ευρύτερα συστήματα γνώσης, όπως αυτά της ποίησης, του αθλητισμού, της αστρολογίας, της μοριακής βιολογίας.\nO Φάνος παρουσίασε 2 ομάδες γλυπτών, οι οποίες δημιουργούν ένα διάλογο μεταξύ υλικών κι αντικειμένων, καθοδηγημένο από την έρευνά του γύρω από τοπικά υλικά και τεχνίτες. Το «Σύνθετο», ένα γιγαντιαίο κυπριακό έπιπλο, back to back με τον εαυτό του, φιλοξενεί φαινομενικά τα ίδια γλυπτά και αντικείμενα, τα οποία όμως διαφέρουν αφού προέκυψαν μέσα από ένα σύστημα παραγωγής το οποίο βασίζεται στη συνεργασία και επηρεάζεται από τον χρόνο, τη γνώση, τον κατασκευαστή, τα υλικά. Τα γλυπτά «11 Hosts, 21 Guests, 9 Ghosts», είναι τοποθετημένα στις κερκίδες του Παλασπόρτ, σαν μια ομάδα επισκεπτών, οι οποίοι παρακολουθούν την έκθεση. Πρόκειται για 11 κάθετες μεταλλικές κατασκευές οι οποίες μέσω διαφόρων παραμέτρων (π.χ. ύψος, βάρος, ισορροπία) δημιουργούν το πλαίσιο για διάλογο μεταξύ των αντικειμένων που φιλοξενούν. Πρόκειται για found objects, με αναφορά στη μουσειολογική τεχνοτροπία επιδιόρθωσης αντικειμένων. Το καθένα κουβαλά τη δική του ιστορία και ταυτόχρονα παλεύει να διατηρήσει την αυτονομία του, στο σύνολο του γλυπτού στο οποίο ανήκει. Ο Κωνσταντίνος παρουσίασε τα έργα «Τhe Day the Chaly Stood Still» και «Τhe Day the Landie Stood Still» (μοτοσυκλέτες Chaly και Landie φτιαγμένες από τσιμέντο), εμπνευσμένα\nαπό ένα short fiction story του ιδίου, το οποίο περιγράφει ένα ταξίδι των αρχιτεκτόνων Walter Gropius, Le Corbusier and Mies Van der Rohe στο χρόνο, από το Βερολίνο του 1910 στο Καϊμακλί του 1992. H Λία Χαράκη παρουσίασε την περφόρμανς Tune In, κατά την οποία ενσωματώνει το τώρα χωρίς να το κρίνει, παράγοντας ένα αυτοσχεδιαστικό χορό με κύριο στοιχείο την επανάληψη. Η Μαρία με τη χορογραφία Intermission, κινείται αργά και συντονισμένα στις κερκίδες, εμπνευσμένη από τα Living Sculptures που συχνά συναντούμε στις πόλεις. Στις επόμενες 4 σελίδες θα πάρετε μια γεύση από τον παρα-κατάλογο της Ναταλί Γιαξή.\nΟο: 55η Μπιενάλε Βενετίας 24 ΛvΛnt GΛrde\nΦωτογραφίες: Φάνος Κυριάκου | Φωτογραφία Λίας Χαράκη: Χάρης Αντωνιάδης\n55η Μπιενάλε Βενετίας\nΟο: 55η Μπιενάλε Βενετίας 26 ΛvΛnt GΛrde\nΟο: 55η Μπιενάλε Βενετίας 28 ΛvΛnt GΛrde\n2 9.251km Ο Νικόλας Μιχαήλ και ο Γιώργος Πανταζής ταξίδευαν για δύο χρόνια στα 9.251km2 του νησιού μας «οπλισμένοι» με ενθουσιασμό, υπομονή και φυσικά τις φωτογραφικές τους μηχανές. Αποτέλεσμα, ένα πανέμορφο βιβλίο με εξαιρετικά ενδιαφέρουσες φωτογραφίες, «9.251km2».\nΥποστηρικτής: Absolut Vodka\n30 30 ΛvΛnt ΛvΛnt GΛrde GΛrde\nκαι η εκτύπωση ενός βιβλίου. Αυτό ήρθε στην πορεία, όταν είδαμε και τους τόπους και το υλικό που είχαμε φωτογραφίσει. Βλέποντας τις ομορφιές του τόπου μας, απλά θεωρήσαμε ότι άξιζε αυτές τις ομορφιές να τις μοιραστούμε με τον κόσμο σ’ ένα βιβλίο.\nΠώς αποφασίσατε να κάνετε αυτό το ταξίδι; Το ταξίδι μας ξεκίνησε ύστερα από συνάντηση που είχαμε με τον Πρέσβη της Δημοκρατίας της Κύπρου στη Γερμανία κ. Μηνά Χατζημιχαήλ, ο οποίος ύστερα από παρουσίαση κάποιων έργων μας, μας πρότεινε με ενθουσιασμό την προβολή καλλιτεχνικών φωτογραφιών μας για την Κύπρο στο ευρύ κοινό του εξωτερικού. Η αγάπη και των δύο μας για τη φωτογραφία, η ώθηση που νιώσαμε για δημιουργία αλλά και ο ενθουσιασμός για την ευκαιρία που μας δινόταν να παρουσιάσουμε το έργο μας στο εξωτερικό, ήταν ίσως η μεγαλύτερη κινητήριος δύναμη για την πραγματοποίηση αυτής της πορείας και του ταξιδιού στα 9.251km2 της χώρας μας. O σκοπός του ταξιδιού ήταν εξαρχής η εκπόνηση ενός βιβλίου ή ήρθε στην πορεία; Όταν ξεκίνησε αυτό το ταξίδι δεν ήταν σκοπός μας\nAπό τη θεωρία στην πράξη, πόσο δύσκολο ήταν το εγχείρημα; Το εγχείρημα ήταν όντως από τη μία πολύ δύσκολο, αλλά και από την άλλη ήταν κάτι που έγινε με πολύ ενθουσιασμό. Χρειάστηκαν πολλές θυσίες και ατελείωτες ώρες για την πραγματοποίηση του ταξιδιού αλλά ήταν σίγουρα κάτι που έγινε με πολλή αγάπη. Αξέχαστες είναι οι στιγμές. Χαμένοι στο δάσος τα μεσάνυκτα να προσπαθούμε να εντοπίσουμε με τα φανάρια τον καταρράκτη στα Καληδόνια, τρεις μέρες κατασκήνωση στις πανέμορφες, βραχώδεις παραλίες του Ακάμα. Τι να πούμε για την παλιά εκκλησία της Άλασσας μέσα στο φράγμα του Κούρη; Τρεις μήνες αναμονή για μια φωτογραφία. Το νερό στο σωστό για εμάς ύψος, η νεφελώδης νύκτα, το κρυμμένο φεγγάρι. Τόσες και τόσες αναμνήσεις και πολλές φορές προσωπικές μας στιγμές που με χαρά παρουσιάσαμε στις εκθέσεις μας και στο βιβλίο με τίτλο 9.251km2.\nΣκοπός μας ήταν όντως η αποτύπωση εικόνων χωρίς το ανθρώπινο στοιχείο και η προσπάθειά μας ήταν να παρουσιάσουμε με τον δικό μας τρόπο εικόνες που δεν βλέπουμε και τόσο συχνά. Οι άνθρωποι σίγουρα κάνουν τον τόπο αλλά και ο τόπος τους ανθρώπους. Φωτογραφίες που περιλαμβάνουν τον άνθρωπο είναι σίγουρα ένα ενδιαφέρον διαφορετικό θέμα για μια διαφορετική έκθεση. Οι φωτογραφίες αποτυπώνουν μόνο ένα ποσοστό της ομορφιάς που μπορεί να αντικρύσει κάποιος στην Κύπρο; Ναι, οπωσδήποτε υπάρχουν πολλά περισσότερα που θα μπορούσαν να παρουσιαστούν. Το ταξίδι μας κράτησε σχεδόν δύο χρόνια και σίγουρα δεν θα μπορούσε όλο το φωτογραφικό υλικό που έχουμε να παρουσιαστεί σε μια έκθεση ή ένα βιβλίο. Από την άλλη, ενώ ταξιδέψαμε τα 9.251km2 της χώρας μας, σίγουρα υπάρχουν και άλλοι μυστικοί τόποι που δεν ανακαλύψαμε, αλλά θα συνεχίσουμε να ψάχνουμε γι΄αυτούς.\nAνακαλύψατε ασχήμιες ή ομορφιές που δεν είχατε υπ’όψιν στον δρόμο σας; Τί εννοείτε; Τις υπέροχες στιγμές του ηλιοβασιλέματος στον Ακάμα ή τα παλιά ψυγεία, τα λάστιχα των αυτοκινήτων και άλλα σκουπίδια πεταμένα σε διάφορες δύσβατες περιοχές; Σίγουρα δεν χρειάζεστε εμάς να σας το πούμε, είναι κάτι που όλοι μας βλέπουμε. Τις ομορφιές από τη μία, την ασχήμια που εμείς οι ίδιοι προκαλούμε από την άλλη. Και αυτό πραγματικά είναι και κρίμα και ντροπή, γιατί η Κύπρος αν και μικρή, δεν παύει να είναι ο «κήπος» μας.\nEπόμενος σταθμός του βιβλίου σας; Η πρώτη έκθεση και παρουσίαση του βιβλίου έγινε στο Μόναχο τον περασμένο Απρίλιο στα πλαίσια των εκδηλώσεων «Κυπριακή Άνοιξη». Οι εκθέσεις στην Κύπρο έγιναν τον Μάιο και τον Ιούνιο στη Λευκωσία και στη Λεμεσό. Επόμενος σταθμός είναι το Βερολίνο τον Ιούλιο και η Κολωνία τον Νοέμβριο. Υπάρχουν και άλλες ενδιαφέρουσες προτάσεις για παρουσίαση της δουλειάς μας στο μέλλον αλλά θα θέλαμε να αναφερθούμε σε αυτές όταν θα έχουμε την επιβεβαίωση..\nTον τόπο δεν τον κάνουν οι άνθρωποι τελικά; Πώς και επιλέξατε ένα φωτογραφικό οδοιπορικό χωρίς τον άνθρωπο;\n3 1. Αλέξανδρος Γεννάρης 2. Ανδρέας Πολεμιδιώτης\n3. Ιωάννα Πρωτοπαπά & Χρίστα Βασιλείου (Hidden Stories) 5\n4. Ζήνων Ζήνωνος\nCLICK N’ SHΛRE ΛS U GO!\n5. Κυριάκος Ιωαννίδης\nΦωτογράφε βγάλε μια φωτογραφία με το κινητό σου! Έχεις mobile internet από τη Cytamobile-Vodafone; Μοιράσου τις καλύτερές σου στιγμές μέσω instagram, όπου κι αν βρίσκεσαι, προσθέτοντας το tag #AVANTGARDEPRESS στη φωτογραφία σου! Οι καλύτερες του μήνα θα δημοσιεύονται! Say cheese!\n#AVANTGARDEPRESS PHOTO OF THE MONTH\nIt’s coming straight for us!!!! run people ruuun!!!! ΛvΛnt GΛrde 33\nPhotography: Αρτέμης Ψαθάς | Styling: Μύρια Κονναρή Vegetarian Consulting: Χριστίνα Ολυμπίου Make up: Μαρίνα Ονησιφόρου / Τηλ. 99 088217 Hair: Χρυσαυγή Δαμιανού | Model: Νατάσα Λουκά\nDiem Studio-Gallery Τρικούπη 102, Παλιά Λευκωσία / 22374842 Shops Carpe Suvenir Showroom - Concept store Oδός Αμμοχώστου 44, 1016 Λευκωσία / 22317777 Vintage Company Κυριάκου Μάτση 56, Άγιος Δομέτιος, Λευκωσία/ 99957176\nΦούστα φορεμένη σαν φόρεμα: Carpe Diem Studio-Gallery / €19 Δακτυλίδι: Carpe Diem Studio-Gallery / €10 Κολιέ: annakoumoushi / €35 Γυαλιά: Stylist’s Own\nTop: Hysteria Asteria, Suvenir Showroom - Concept Store / €80 Σκουλαρίκια: Carpe Diem Studio-Gallery / €12\nTank top: Vintage Company / €2 | Σκουλαρίκια: Carpe Diem Studio-Gallery / €12 Βραχιόλι: Carpe Diem Studio-Gallery / €17 | Τσάντα: Carpe Diem Studio-Gallery / €25 Δακτυλίδια: Carpe Diem Studio-Gallery / €3, annakoumoushi / €20 each Γυαλιά: Model’s own | Κολιέ: Stylist’s own\nΦόρεμα: Carpe Diem Studio-Gallery / €38 Σκουλαρίκια: annakoumoushi / €20 Κάδρο: Matthew Green / Stylist’s own\nχρονους Αφροαμερικάνους (από τις ρίμες-σλόγκαν μέχρι το branding).\nHailu Mergia-Hailu Mergia and His Classical Instrument αλλουΠάΠα- αλλουΠάΠα\nΆλλη μια αξιοπρεπέστατη «λόκαλ» πρόταση. Τα παιδιά είναι Κυπραίοι και ντεμπουτάρουν με τον ομώνυμο δίσκο αλλουΠάπα. Πλούσιες ενορχηστρώσεις, συμπαθέστατες ερμηνείες και μάλλον γνώριμα μουσικά μονοπάτια που βάζουν στο ίδιο καλειδοσκόπιο την παράδοση του ελληνικού τραγουδιού, την αλτερνατίβα των πρώτων ροκ δίσκων του ελληνόφωνου ιδιώματος και τα «μπαλαντοειδή έντεχνα». Προσωπικά βαριέμαι το «έντεχνο» (και τα φεστιβάλ της ΕΔΟΝ, και τον Μαχαιρίτσα και τον Παπακωνσταντίνου) αλλά αναγνωρίζω και το ταλέντο, και την καλοδουλεμένη παραγωγή και κυριότερα τις αγνές προθέσεις –βασικό συστατικό για να παίξεις μουσική σε μέρες σαν κι αυτές που διανύουμε. Κι όντως κυπριακή μπάντα…\nΜισάς τον ή αγαπάς τον. Γράφει πατάτες όπως το «I keep it 300, like the Romans» -σου πετάει και σπαστικά autotunes. Είναι όμως ο Kanye West και όποτε θέλει μισθώνει τον Rick Rubin (αυτόν που δεν θα φτάσεις ποτέ average ηχολήπτη του κώλου) σαν τον παραγωγό του παραγωγού και κάνει το μισοτελειωμένο άλμπουμ που είχε στα σκαριά, ολοκληρωμένο δίσκο… Είναι ο Kanye West. Αυτό που θα ακούσεις ή θα το χαρακτηρίσεις σκατά ή αριστούργημα. Το αποτέλεσμα όμως είναι ένα ικανοποιητικό δείγμα του πώς ακούγεται (πλέον) η μαύρη μουσική τον 21ο αιώνα. Διακρίνω μια βιάση, αλλά εντάξει ο άνθρωπος πλέον είναι αυτός που είναι… Είναι ο Kanye West. Και είναι «μεγιστάνας» στο να φτιάχνει ποπ συνθήματα για τους σύγ-\nΠολύ πριν οι χίπστερς ανακαλύψουν πόθεν πέφτει η Αιθιοπία και μας πρήξουν με τον Fela Cuti και τον Sun Ra, κάπως έτσι παιζόταν το αφρικανικό φανκ. Ο Hailu Mergia καβαλάει τους ρυθμούς του organ, σου κοτσάρει κάτι drum lines βγαλμένες από την κόλαση και κάτι σύνθια μέλι και ιδού ένα κλασικό δείγμα αιθιοπικής γκρούβας του ’70. Εξαιρετικό reissue που αξίζει να το αναζητήσετε είτε είστε ανυπόθετοι από μουσική της μαύρης Ηπείρου, είτε έχετε χιπστερομάστερ στην εθνο, εθνικο, ethnicπώς-την-λενε-μουσικολογία…\nDo your mΛth\nΤρομάρα να σου ΕΡΤ-ει\nΗ ετσιθελική πράξη της κυβέρνησης Σαμαρά να κλείσει, εν μια νυκτί, τη δημόσια ραδιοτηλεόραση γεννά μια τεράστια δημόσια συζήτηση η οποία βασανίζει τον καθένα από εμάς εδώ και λίγες ημέρες. Φοβάμαι, ότι πέραν των προφανών ερωτημάτων που γεννιούνται, και που εκτείνονται σε ένα τεράστιο φάσμα που ξεκινά από τα πρωτοσέλιδα του ξένου Τύπου, τα λογής λογής «δόγματα Σοκ» και τις συζητήσεις περί δημοκρατίας, συνταγματικής εκτροπής, ελευθερίας του Τύπου κτλ και που λογικά καταλήγουν στο «πώς θα αγοράζει ταγέρ η κ. Στάη» ή «πώς ο φτωχός οπερατέρ θα αγοράσει γάλα για τα παιδάκια του», το γεγονός ότι η Ελλάδα μπορεί ξαφνικά να απομείνει χωρίς δημόσια ραδιοτηλεόραση είναι μια τραγική πραγματικότητα. Το ότι στον τηλεοπτικό χάρτη της Ελλάδος, ενίοτε, έβλεπε κανείς μόνο σκουπίδια δεν αποτελεί νέα διαπίστωση. Ούτε απαιτεί κανένα διδακτορικό από κανένα\nχιπστεράδικο πανεπιστήμιο πάνω στα media για να το διαπιστώσει κανείς. Η ΕΡΤ ήταν δημόσια και κρατική ραδιοτηλεόραση. Έβλεπες μάππα και Κούλογλου, άκουγες και κλασική μουσική από την playlist σε βαθμό «αυτοκτονίας με κωλοδάκτυλο». Είχε καμεραμέν σκυλιά του πολέμου -αγωνιστές της ζωής- είχε και αργόμισθους συνδικαλισταράδες που τρώγαν με χρυσά κουτάλια από την εισφορά του Έλληνα φορολογούμενου. Καλούς και κακούς δημοσιογράφους. Φρέντυ Γερμανό και Φρουτοπία… Το ότι σαν δημοσιογραφικός οργανισμός όμως υπέφερε και υποφέρει (και θα υποφέρει), ακόμη κι αν τον εξαγοράσουν άλιενς ορκισμένα στο βωμό του κέρδους και των διδαγμάτων της κ. Κλάιν (μάιν), είναι λογικό. Όπως κάθε ζωντανός δημοσιογραφικός οργανισμός, ο εκάστοτε κρατικός (και δημόσιος) αντανακλά τις παθογένειες και τις ιδιαιτερότητες της χώρας. Και δαμέ μιλούμε για την Ελλάδα… Το κλείσιμο της ΕΡΤ, πράγμα που εκτιμώ ότι δεν θα προχωρήσει, είναι ένας προάγγελος για το τι θα έρθει… Αλλά όχι σε σχέση με το αν ξεπουλήσουν τα πάντα –τα λιμάνια, το νερό, τα νησιά, τις νεαρές (παρθένες) γυναίκες της Ελλάδος. Σε σχέση με το πώς άλλαξε ο χάρτης των τηλεοπτικών καναλιών στη χώρα. Η δημοσιογραφία αλλάζει, ο τρόπος παραγωγής του προϊόντος διαφοροποιείται συνεχώς και ο τηλεθεατής δεν είναι εκείνος ο αποχαυνωμένος τηλεκανίβαλος των 90’s. Είναι κάτι χειρότερο… Κριτής και τιμητής των πάντων, εστέτ ή χούλιγκαν, γεροντοκόρος χωρίς σεξουαλική ζωή ή γριά σε κάποια ακριτική περιοχή της χώρας. Και έχει ανάγκη την τηλεόραση. Όχι ηδονιστικά –σαν συντροφιά ενός κουτιού μονίμως στο on- αλλά σαν φορέα ενημέρωσης, διασκέδασης και ψυχαγωγίας. Πριν χάσουμε τον μπούσουλα, με αυτόν που θα ΕΡΤ-ει, πριν καταλάβουμε κτήρια και πριν αφορίσουμε ή κατακεραυνώσουμε, οφείλουμε να αναλογιστούμε πως μπορούμε, ακόμη κι αυτή την ύστατη στιγμή, να έχουμε μια σοβαρή, αξιόπιστη, υγιή κι ανταγωνιστική δημόσια ραδιοτηλεόραση. Όταν επιλύσουμε αυτό το απλό ζήτημα θα προχωρήσουμε και ίσως στα επόμενα χρόνια έχουμε αυτό που επιζητούμε. Είτε λέγεται ΕΡΤ είτε κάτι άλλο… Κυρίως όμως, θα έχουμε κάνει τον «κάφρο», «άνθρωπο». Αυτόν που έβλεπε ειδήσεις στο Star να παρακολουθεί ένα ντοκιμαντέρ ή ένα decent δελτίο ειδήσεων. Το ΡΙΚ ακολουθεί στη γωνία. Η περίπτωση της ΕΡΤ πρέπει να μας ξυπνήσει όσο είναι νωρίς.\nαπό 26 Ιουνίου 2013 21:00 Παττίχειο Δημοτικό Αμφιθέατρο Αρχαίο Ωδείο ΠΑΦΟΥ\nΜε την αναβίωση της κωμωδίας του Μενάνδρου Σαμία, που κέρδισε επάξια τον τίτλο ως μία από τις δέκα καλύτερες παραγωγές στην ιστορία του Φεστιβάλ Επιδαύρου, ο Θεατρικός Οργανισμός Κύπρου επιστρέφει φέτος στο Αρχαίο Θέατρο της Επιδαύρου.\nΜ’ αγαπούς; Έρινα Χαραλάμπους, Πολιτιστικός Σύνδεσμος Πάνθεον, 2010\nΗ Σοφία βαδίζει ανέμελα στα σοκάκια της πόλης που την έθρεψε, χάνεται ανάμεσά τους, κρύβεται από το παρελθόν, κάνει ταξίδι στο χρόνο, προσγειώνεται και ξαναβρίσκει τον δρόμο της. Προορισμός; Ο αγαπημένος της! Το άγνωστο! (όσο το επιτρέπει η γεωγραφική μας έκταση) (έστω) Η Σοφία ζει την κάθε στιγμή της καθημερινότητάς της ανάμεσα σε φίλους: βασικό συστατικό της ζωής της. Η οικογένεια αποτελεί για την ίδια ένα κεφάλαιο ιδιαίτερα ευαίσθητο, το οποίο, ενώ αποφεύγει επιμελώς, εκείνο ξεδιπλώνεται απρόκλητα και την καλεί σε αναμέτρηση με την πραγματικότητα, την τόσο σχετική για τον καθένα. Οι ήρωες του βιβλίου, απλοί και καθημερινοί, περνούν από τη διαδικασία της αυτοκριτικής, της αυτογνωσίας, του ορισμού του βαθύτερου Εγώ και της προσωπικής τους ταυτότητας. Μέσα από την πολυμορφική και συνειρμική γραφή της δημιουργού, αλλά και τη γραφιστική επιμέλεια της έκδοσης από την Ιωάννα Κανάρη Παπαδοπούλου, ζωντανεύουν εικόνες, δρόμοι, μυρωδιές, γεύσεις και άνθρωποι της Λευκωσίας του σήμερα. 42 ΛvΛnt GΛrde\nΗ θρυλική παράσταση, που εγκαινίασε τον Οκτώβριο του 2012 το νέο Θέατρο ΘΟΚ, θα δώσει κύκλο παραστάσεων τον Ιούνιο και Ιούλιο στην Κύπρο. Επιστρέφει με πρωταγωνιστές και πάλι, 20 χρόνια μετά, τους Αλκίνοο Ιωαννίδη, Κώστα Δημητρίου, Σπύρο Σταυρινίδη, Σταύρο Λούρα και με τη Στέλα Φυρογένη στον ομώνυμο ρόλο. Μέσα από μια σειρά παρεξηγήσεων, το έργο πραγματεύεται τα μπερδέματα που δημιουργεί ανάμεσα σε δύο οικογένειες ένα εξώγαμο παιδί. Η παράσταση είναι τοποθετημένη στην Αθήνα των αρχών του 20ου αιώνα, και ο συνδυασμός της πρωτότυπης μετάφρασης του ποιητή Γιάννη Βαρβέρη, της μουσικής και του χορού προσφέρουν ένα αστραφτερό θέαμα. Τα καθαρά έσοδα της πρώτης παράστασης για το Πολυδύναμο Δημοτικό Κέντρο Λευκωσίας. Μετάφραση: Γιάννης Βαρβέρης Σκηνοθεσία: Εύης Γαβριηλίδης Σκηνικά-Κοστούμια: Γιώργος Ζιάκας Μουσική: Μιχάλης Χριστοδουλίδης Χορογραφία: Ισίδωρος Σιδέρης Σχεδιασμός Φωτισμών: Γιώργος Κουκουμάς Διδασκαλία Τραγουδιών: Μάρω Σκορδή Βοηθός Σκηνοθέτη: Νάγια Αναστασίαδου Βοηθός Χορογράφου: Στέλλα Κρούσκα Βοηθός Σκηνογράφου: Κρίστη Πολυδώρου Ζωγραφική εκτέλεση σκηνικού: Δημήτρης Σάββα Graffiti: Δημήτρης Μάρκου Ερμηνεύουν (με σειρά εμφάνισης): Προκόπης Αγαθοκλέους (Περαστικός), Θέα Χριστο-\nδουλίδου (Τροφός), Αλκίνοος Ιωαννίδης (Μοσχίων), Νιόβη Χαραλάμπους (Πλαγγόνα), Στέλα Φυρογένη (Χρυσίς), Κώστας Δημητρίου (Δημέας), Δημήτρης Αντωνίου (Νικήρατος), Άννα Γιαγκιώζη (Μητέρα Πλαγγόνας), Σπύρος Σταυρινίδης (Παρμένων), Σταύρος Λούρας (Μάγειρος) Χορός: Νεοκλής Νεοκλέους, Στέλλα Κρούσκα, Μαργαρίτα Ζαχαρίου, Αλέξανδρος Παρίσης, Σώτος Σταυράκης, Χριστίνα Χριστόφια, Κωνσταντίνος Γαβριήλ, Νίκη Δραγούμη, Ανδρέας Κούτσουμπας, Άντρη Κυριάκου, Μάριος Κωνσταντίνου, Ανδρέας Φυλακτού Συνεργασία Δήμου Λευκωσίας-ΘΟΚ. Ο ΘΟΚ στο πλαίσιο της κοινωνικής και θεατρικής του προσφοράς και σε στενή συνεργασία με το Δήμο Λευκωσίας τα καθαρά έσοδα από την πρώτη παράσταση της Σαμίας θα διατεθούν για στήριξη του Πολυδύναμου Δημοτικού Κέντρου Λευκωσίας. Παραστάσεις Λάρνακα: Παττίχειο Δημοτικό Αμφιθέατρο, 9 Ιουλίου Πάφος: Αρχαίο Ωδείο, 10 Ιουλίου* Έναρξη παραστάσεων: 9.00μ.μ. *στο πλαίσιο του Διεθνές Φεστιβάλ Αρχαίου Ελληνικού Δράματος. H παράσταση στις 10 Ιουλίου θα είναι με αγγλικούς και ελληνικούς υπέρτιτλους. Προπώληση Εισιτηρίων Μέσω διαδικτύου - www.tickethour.com.cy Σημεία Προπώλησης Θέατρο ΘΟΚ, τηλ. 77772717 (Γρηγόρη Αυξεντίου 9, 1096 Λευκωσία, χώρος παλιού ΓΣΠ / Τρίτη-Σάββατο 10.00π.μ.-1.30μ.μ. και 4.30μ.μ.6.30μ.μ.) Όλα τα καταστήματα της ACS Courier (τηλ. 77777040), και aπό το ταμείο των θεάτρων το βράδυ των παραστάσεων Τιμές εισιτηρίων: €17 / €8 (συνταξιούχοι, φοιτητές, στρατιώτες, μαθητές)\n1 & 8 Ιουλίου ΛΕΜΕΣΟΣ 21:00 OXO HALL 12 & 15 Ιουλίου ΛΕΥΚΩΣΙΑ 21:00 WHEREHAUS 612\nΑΚΟΜΑ ΜΙΑ ΝΥΧΤΑ “Κάθε ψέμα κρύβει μια αλήθεια όπως ένας συννεφιασμένος ουρανός κρύβει τη βροχή.”\nΚείμενο, Σκηνοθεσία: Ελευθέριος Κακαθύμης Παίζουν: Γιώργος Χριστοδούλου, Φανή Σωκράτους\nΈνα ρομαντικό δράμα μιας άλλης εποχής, μια ιστορία που εξελίσσεται σε τρεις νύχτες, κάθε μια σε διαφορετική χρονολογία, προς το τέλος της δεκαετίας του 1940. Σε ένα σαλόνι κάπου στο κέντρο μιας μεγαλούπολης, ένας συντηρητικός άντρας λίγο πριν τα 40 και μια φιλελεύθερη νεαρή κοπέλα λίγο μετά τα 20 γνωρίζονται τυχαία μια βροχερή νύχτα. Εκείνη τη νύχτα ένας έρωτας ζωντανεύει, σύντομα όμως ένα ψέμα θα τους φέρει στα όρια του αναπάντεχου. Εκείνη τη νύχτα θα την ερωτευτεί. Εκείνη τη νύχτα θα τον μισήσει. Εκείνη τη νύχτα όλα θα αλλάξουν.. “Είναι το τίμημα για να είμαστε μαζί.”\nΠαραστάσεις: Λεμεσός OXO HALL, Δευτέρα, 1 & 8 Ιουλίου 2013 στις 21:00. Είσοδος €10 με ένα ποτό (Θέμιδος 7, πάροδος Ανεξαρτησίας) Λευκωσία WHEREHAUS 612, Παρασκευή & Δευτέρα, 12 & 15 Ιουλίου 2013 στις 21:00. Είσοδος €10. (Μιχαήλ Κουσουλίδη 5, Βιομ. Παλλουριώτισσας)\nΠληροφορίες & κρατήσεις: Τηλ.99603489 www.DiscoveringDreamsProductions.com Email: AMNkratisi@gmail.com Fb: ΑΚΟΜΑ ΜΙΑ ΝΥΧΤΑ\n24821777 www.plutontravel.com.cy Διακοπές στα Ελληνικά νησια με απευθείας πτήσεις από €299\nOnline κρατήσεις αεροπορικών εισιτηρίων στις καλύτερες τιμές και low cost αερογραμμές!\nΚρουαζιέρες από Λεμεσό και Ευρώπη σε όλο τον κόσμο!\nMUST VISIT 2 μέχρι 31 Ιουλίου 2013\n17ο Φεστιβάλ Αρχαίου Ελληνικού Δράματος Ένας θεατρικός Ιούλιος θα φωτίσει τα καλοκαιρινά βράδια των φίλων του Αρχαίου Ελληνικού Δράματος για 17η χρονιά, στο Αρχαίο Ωδείο Πάφου, στο Αρχαίο Θέατρο Κουρίου και στο Αμφιθέατρο Μακαρίου Γ΄ στη Λευκωσία, με τη φετινή διοργάνωση του Διεθνούς Φεστιβάλ Αρχαίου Ελληνικού Δράματος να επιβιώνει της κρίσης που ταλανίζει την κυπριακή κοινωνία. Μέσα στη δίνη των οικονομικών περικοπών οι διοργανωτές του Φεστιβάλ, Υπουργείο Παιδείας και Πολιτισμού, Πολιτιστικές Υπηρεσίες, Κυπριακός Οργανισμός Τουρισμού και Κυπριακό Κέντρο του Διεθνούς Ινστιτούτου Θεάτρου, μένουν πιστοί στο ραντεβού τους με το φιλοθεάμον κοινό και προσφέρουν έναν ολόκληρο μήνα γεμάτο παραστάσεις αρχαίου Ελληνικού δράματος από Κύπρο, Ελλάδα, Πορτογαλία, Ισπανία και Παλαιστίνη. Το κοινό μπορεί να βρίσκει το πληροφοριακό υλικό στo www.greekdramafest.com ή στα τηλέφωνα 22674920, 99388160. Εισιτήρια θα πωλούνται από τη Sold Out Tickets & στα περίπτερα SOEASY Παγκύπρια και ηλεκτρονικά στην ιστοσελίδα www.soldoutticketbox.com Τιμές εισιτηρίων: €17, €10 (Συνταξιούχοι, φοιτητές\nκαι εθνοφρουροί) Δωρεάν είσοδος για τα μέλη του Κυπριακού Κέντρου του Διεθνούς Ινστιτούτου Θεάτρου με τη Διεθνή κάρτα μέλους του ΙΤΙ. (Δεν περιλαμβάνονται οι παραστάσεις του ΘΟΚ) Όλες οι παραστάσεις αρχίζουν στις 9 μμ.\nΤετ. 10 Ιουλίου, Αμφιθέατρο Μακαρίου Γ΄, Λ/Σια ΘΕΑΤΡΙΚΗ ΟΜΑΔΑ ΔΡΟΜΟΣ ΜΕ ΔΕΝΤΡΑ, ΕΛΛΑΔΑ ΒΑΚΧΕΣ, ΤΟΥ ΕΥΡΙΠΙΔΗ Τρι. 16 Ιουλίου, Αρχαίο Ωδείο Πάφου Τετ. 17 Ιουλίου, Αρχαίο Θέατρο Κουρίου Πεμ. 18 Ιουλίου, Αμφιθέατρο Μακαρίου Γ΄, Λ/Σια\nINDUOTEATRO, ΙΣΠΑΝΙΑ ΜΗΔΕΙΑ (ΦΛΑΜΕΓΚΟ), ΤΟΥ ΕΥΡΙΠΙΔΗ Τετ. 24 Ιουλίου, Αρχαίο Θέατρο Κουρίου Πεμ. 25 Ιουλίου, Αμφιθέατρο Μακαρίου Γ΄, Λ/Σια\nΕΘΝΙΚΟ ΘΕΑΤΡΟ ΠΑΛΑΙΣΤΙΝΗΣ ΑΝΤΙΓΟΝΗ, ΤΟΥ ΣΟΦΟΚΛΗ Τρι. 2 Ιουλίου, Αρχαίο Ωδείο Πάφου Τετ. 3 Ιουλίου, Αμφιθέατρο Μακαρίου Γ΄, Λ/Σια ΘΕΑΤΡΙΚΟΣ ΟΡΓΑΝΙΣΜΟΣ ΚΥΠΡΟΥ ΣΑΜΙΑ, ΤΟΥ ΜΕΝΑΝΔΡΟΥ Πεμ. 4 Ιουλίου, Αρχαίο Θέατρο Κουρίου Παρ. 5 Ιουλίου, Αρχαίο Θέατρο Κουρίου Τετ. 10 Ιουλίου, Αρχαίο Ωδείο Πάφου TEATRO DO BOLHΓO, ΠΟΡΤΟΓΑΛΙΑ ΟΙΔΙΠΟΔΑΣ ΤΥΡΑΝΝΟΣ, ΤΟΥ ΣΟΦΟΚΛΗ Τρι. 9 Ιουλίου, Αρχαίο Θέατρο Κουρίου\nΘΕΑΤΡΙΚΗ ΟΜΑΔΑ BUILT-UP AREA, ΚΥΠΡΟΣ ΜΗΔΕΙΑ, ΤΟΥ ΕΥΡΙΠΙΔΗ Σαβ. 27 Ιουλίου, Αρχαίο Θέατρο Κουρίου Δευτ. 29 Ιουλίου, Αρχαίο Ωδείο Πάφου Τετ. 31 Ιουλίου, Αμφιθέατρο Μακαρίου Γ΄, Λ/Σια ΑΜΦΙΚΤΙΟ ΘΕΑΤΡΟ, ΚΥΠΡΟΣ ΕΛΕΝΗ, ΤΟΥ ΕΥΡΙΠΙΔΗ Δευτ. 29 Ιουλίου, Αμφιθέατρο Μακαρίου Γ΄, Λ/Σια Τρι. 30 Ιουλίου, Αρχαίο Θέατρο Κουρίου Τετ. 31 Ιουλίου, Αρχαίο Ωδείο Πάφου\nΤο Ίδρυμα Ευαγόρα και Κάθλην Λανίτη σε συνεργασία με τον Σύνδεσμο Σχεδιαστών Μόδας Κύπρου και με την υποστήριξη και συνεργασία του Μουσείου Λαϊκής Τέχνης Κύπρου, της Εταιρείας Κυπριακών Σπουδών, παρουσιάζουν στο Κέντρο Ευαγόρα Λανίτη, στη Λεμεσό, την έκθεση ‘REINVENTED HISTORIES, from Tradition to Contemporary Fashion’ από τις 28 Ιουνίου μέχρι τις 14 Ιουλίου. Στην έκθεση, την οπoία επιμελείται ο art director Ανδρέας Αντωνίου, παρουσιάζονται σύγχρονες δημιουργίες μόδας 15 Κύπριων σχεδιαστών εμπνευσμένες από την Κυπριακή παραδοσιακή ενδυμασία. Πρόκειται για ένα ανοικτό διάλογο της σύγχρονης δημιουργίας με τις παραδοσιακές ενδυμασίες και αξεσουάρ από τη συλλογή του Μουσείου Λαικής Τέχνης.\nΈκθεση με γλυπτικές δημιουργίες και επιτόπιες εγκαταστάσεις εντός του κάστρου της Πάφου. Μια έκθεση που εκτείνεται πέρα από τα τείχη της εσωτερικής φυλακής, της συλλογικής απομόνωσης, του πολιτιστικού, κοινωνικού, εθνικού και θρησκευτικού διαχωρισμού, που διεισδύει πέρα από τον κόσμο του απτού και του ορατού στον κήπο του αθέατου και των ιδεών, μεταβάλλοντας την ιστορική σε προσωπική διέξοδο από το σκότος στο φως, κατεδαφίζοντας αμυντικά κάστρα, πλέκοντας αφηγήσεις μεσαιωνικές και τωρινές, σε μια ακατάπαυστη αναζήτηση του χώρου και του χρόνου, εντός και τριγύρω μας.\nΣτην έκθεση συμμετέχουν οι σχεδιαστές: Χρίστος Αβραάμ, Μάριος Γρηγοριάδης, Κίκα Ιωαννίδου, Φωτεινή Λάμνισου, Joanna Louca, Μαρίνα Νικολαΐδου, Παντελής Παντελή, Τότα Πατσαλίδου, Χριστίνα Πιτσιλλίδου, Dora Schabel, Lana Sevas, Έλενα Στρογγυλιώτου, Τίτα Στυλιανού, Ελένη Τζιρκαλλή, Αντωνία Χαμπή, Aphroditi Hera και Μπάρμπαρα Χριστοφή. Ειδική συμμετοχή από τους σχεδιαστές: Erotokritos, Χαρίλαος Μελετίου, Mastori Motwary Studio Διάρκεια: 28 Ιουνίου-14 Ιουλίου 2013 Ώρες λειτουργίας: Καθημερινά: 18.00-22.00 44 ΛvΛnt GΛrde\nΚαλλιτέχνες: Γιώτα Ιωαννίδου, Ανδρέας Μακαρίου, Ανδρέας Παρασκευά, Χάρης Πασπαλλής, Umit Inatci, Φίλιππος Γιαπάνης. Εγκαίνια: 23 Ιουλίου, 19:30 από τον κ. Χρίστο Πατσαλίδη, πρόεδρο του συμβουλίου Πάφος 2017. Διάρκεια: Τρίτη, 23 Ιουλίου - Σάββατο, 10 Αυγούστου ΣΤΟ: Μεσαιωνικό Κάστρο Πάφου.Πάφος.\n21 μέχρι 27 Ιουλίου 2013 ΛεΜΕΣΟΣ\nΚαλοκαιρινό Φεστιβάλ χορού 2013 Με εννέα ομάδες που θα παρουσιάσουν τη νέα τους χορογραφική δουλειά, από τις 21 μέχρι τις 27 Ιουλίου 2013 στο κέντρο της Λεμεσού, θα γιορτάσει τα δέκα χρόνια ζωής του το καλοκαιρινό φεστιβάλ χορού, ένας από τους σημαντικότερους θεσμούς του χορού στην Κύπρο. Όπως κάθε χρόνο έτσι και φέτος, για μια εβδομάδα, ο κόσμος θα έχει την ευκαιρία να περπατήσει στο κέντρο της Λεμεσού, να θυμηθεί παλιές ξεχασμένες γωνιές της πόλης ή και ιστορικά σημεία και κτήρια, τα οποία οι καλλιτέχνες αναλαμβάνουν να «ξαναζωντανέψουν» και να τα παρουσιάσουν μέσα από τη δική τους ματιά. «Σκαλίζουν» ιστορικές και κοινωνικές πτυχές της ζωής της πόλης από το παρελθόν και το παρόν, παρουσιάζοντας τις απόψεις τους μέσα από σύγχρονες ευρηματικές δημιουργίες. Το φετινό φεστιβάλ εκτός από επετειακό χαρακτήρα, έχει και μια θεματική ενό-\nτητα που αφορά στην κρίση με οποιαδήποτε μορφή και έννοια θέλει ο καθένας να την αντιληφθεί και να την προσεγγίσει. Οι χορογράφοι αναζήτησαν τους χώρους τους στο κέντρο της Λεμεσού, σε συνεργασία με την ομάδα Active Spaces, με σκοπό κυρίως να αξιοποιηθούν εγκαταλελειμμένοι χώροι. Με αυτή τη θεματολογική γραμμή, οι καλλιτέχνες καταθέτουν το σχόλιό τους σε χώρους «θύματα της κρίσης», δίνοντάς τους μία άλλη διάσταση. συμμετέχουν: Ασώματες Δυνάμεις-Μάχη Δημητριάδου Lindahl, Χοροθέατρο Ομάδα Πέντε-Χλόη Μελίδου, Αέλιον-Φωτεινή Περδικάκη, arttitude-Εύη Παναγιώτου, Έλενα Αντωνίου, Αριάνα Μαρκουλίδου, Μιλένα Ugren Κούλα, Echo Arts-Αριάνα Οικονόμου, Demmie Da Costa. πληροφορίες 77 77 25 52.\nΕτοιμαστείτε να πείτε «ΜπεΕεΕεΕ!» Στις 13 Ιουλίου, τρία κοκόρια κάνουν πάρτυ στη φάρμα τους. Επίτιμοι καλεσμένοι τους οι Basement Freaks Soundsystem Live oι οποίοι θα παρουσιάσουν live τον νέο τους δίσκο «Funk from the trunk» και μια ομάδα από τους καλύτερους djs του νησιού: Cotsios O Pikatillis (ABR), The Mighty Scoop, Chris Blenda, The Spank (GER), Mpakkallis [Simply Nick], Astronaut, Alviker (SPA), Janis Plasmatik [Alternadiva], μας δίνουν την υπόσχεση να χορεύουμε μέχρι να λαλήσουν όλοι οι πετεινοί της φάρμας.. Όποιος αγρότης μόνος ψάχνει και ψάχνεται, βάζει το καπελάκι του το καουμπόικο κι έρχεται στην Κτηνοτροφική Περιοχή Γερίου το Σάββατο, 13 Ιουλίου στις 22.00! Συντεταγμένες θα ανακοινωθούν σύντομα.. Δες το video: http://www.youtube.com/watch?v=7YIbjArnLME Fb: Φάρμα Projekt, https://www.facebook.com/events/443070139117715/?fref=ts Είσοδος: 10 ευρώ\nΜουσικά και άλλα δρώμενα θα πραγματοποιούνται σε ταβέρνες, πλατείες, ταράτσες και μέσα σε άδεια παλιά σπίτια. Κορύφωση του φεστιβάλ θα είναι η συναυλία στο δημοτικό σχολείο του χωριού, το Σάββατο 3 Αυγούστου, όπου θα εμφανιστεί ο Θανάσης Παπακωνσταντίνου μαζί με τη Ματούλα Ζαμάνη και 7μελή μπάντα.\nΜουσικό Φεστιβάλ Φέγγαρος 2013 Για τρίτη συνεχή χρονιά το Μουσικό Φεστιβάλ Φέγγαρος ανοίγει τις πόρτες του για το κοινό, στο γραφικό χωριό της Λόφου, στη Λεμεσό. Θέατρο, stand-up comedy, μουσικοί του δρόμου (busking) και πολλά άλλα εμπλουτίζουν το φετινό φεστιβάλ που θα ξεχυθεί μέσα στα δρομάκια του χωριού το τριήμερο 2-3-4 Αυγούστου.\nΣυμμετέχουν, μεταξύ άλλων, οι The Zilla Project, Nebadrud (με τον Ζαχαρία Σπυριδάκη), Μεράκ, Isaac’s Cello, The Ladderman, Μιχάλης & ΠέτροςΚουλουμής, Πάρις Ερωτοκρίτου. Η τιμή εισόδου καθορίστηκε στα €15 για το τριήμερο και η προπώληση θα αρχίσει στις 12 Ιουλίου σε όλες τις πόλεις. Info: Μουσικό Φεστιβάλ ‘ΦΕΓΓΑΡΟΣ’ 2013, 2-3-4 Αυγούστου 2013, Λόφου Λεμεσός, Τιμή εισιτηρίου: 15 ευρώ Info Line: 70007610 facebook. com/fengaros\nΈκθεση φωτογραφίας με θέμα τη «Συνεργασία» Εγκαινιάστηκε στο Σπίτι της Συνεργασίας η διεθνής έκθεση φωτογραφίας με θέμα τη «Συνεργασία», την οποία διοργάνωσε ο πολυπολιτισμικός χώρος The Meeting Point. Τον χώρο στηρίζει η Αντιπροσωπεία της Ευρωπαϊκής Επιτροπής στην Κύπρο και διαχειρίζεται ο Όμιλος Ιστορικού Διαλόγου και Έρευνας (ΟΙΔΕ). Περισσότερες από 400 φωτογραφίες υποβλήθηκαν στον διαγωνισμό, τόσο από την Κύπρο όσο και από ολόκληρο τον κόσμο (Ινδία, Μπανγκλαντές, Καναδά, ΗΠΑ, Κατάρ, Ουγγαρία, Φινλανδία, Ηνωμένο Βασίλειο κλπ.).\nμέχρι 10 Ιουλίου 2013 Ωράριο Δευτέρα - Παρασκευή, 09.00 - 18.00 Για περισσότερες πληροφορίες απευθυνθείτε στον χώρο The Meeting Point, που βρίσκεται στο Σπίτι της Συνεργασίας, στην ελεγχόμενη από τα Ηνωμένα Έθνη περιοχή του Λήδρα Πάλας, photography@home4cooperation.info, www.home4cooperation.info, τηλ.: + 357 22445740\nποιητική συλλογή «Blood on the Rocks» Η εκδοτική εταιρεία a bookworm publication σας προσκαλεί στην παρουσίαση της αγγλόφωνης ποιητικής συλλογής του Μιχάλη Μαυροθέρη με τίτλο «Blood on the Rocks», φιλοτεχνημένη με σκίτσα του ιδίου. Εξήντα πέντε στο σύνολο ποιήματα που πρόεκυψαν μέσα από εναπομείνασες εικόνες και συναισθήματα διαφόρων εικοσιτετράωρων. «Endless fuckups in a messed up world», όπως το εξηγεί ο συγγραφέας. «Το κάθε ποίημα ξεπήδησε από μέσα μου όπως μια τρομαγμένη γάτα μέσα από κάδο σκουπιδιών. Ναι, αυτό χαρακτηρίζει απόλυτα το πως τα ποιήματα ξετρύπωσαν από το μυαλό μου και βρέθηκαν πάνω στο χαρτί […] Η έμπνευσή μου είμαι εγώ ο ίδιος, σαν ύπαρξη, εσύ, και ο οποιοσδήποτε αλληλεπιδρά μαζί μου στο χωροχρόνο […] Ποίηση είναι η ύπαρξή μας, ο πειραματισμός και οι πράξεις μας μέσα στον χρόνο. Δεν είναι καμιά εκπαιδευόμενη φιλολογική θεωρία. Την ποίηση πρώτα απ’ όλα τη ζεις. Έπειτα, ό,τι υπάρχει στο χαρτί, είναι τα αποφάγια ενός λαίμαργου ρολογιού στην οροφή κάποιου ετοιμόρροπου κτηρίου […] Το βιβλίο αυτό θα ταξιδέψει στην Αμερική, θα φτάσει στα χέρια ποιητών όπως οι Paul Muldoon και Dan Fante, ανθρώπων που κρατούν ζωντανή την πραγματική τέχνη της συγγραφής. Επιπλέον θα διαδοθεί σαν ‘chap book’ στους συγγραφικούς κύκλους της χώρας». Η παρουσίαση θα πραγματοποιηθεί στο Πολιτιστικό Ίδρυμα Άρτος, στις 10 Ιουλίου 2013 και ώρα 19:30. Χώρος: Πολιτιστικό Ίδρυμα Άρτος / www.artosfoundation.org, Λεωφόρος Αγίων Ομολογητών 64, Λευκωσία / 22445455 Για περισσότερες πληροφορίες: 22347797 / contact@ abookwormpublication.com\nSVOURA ON THE BEACH Η Σβούρα μετά τη μεγάλη επιτυχία του 1ου, διοργανώνει και φέτος το μουσικό της φεστιβάλ στην παραλία, αυτή τη φορά με 24 ώρες συνεχόμενης μουσικής και χορού! 27 Ιουλίου, όλοι οι λάτρεις της ηλεκτρονικής μουσικής σκηνής μαζεύονται στην ακτή του Κυβερνήτη για ένα πάρτυ αντοχής. Be there! Πληροφορίες\nwww.facebook.com/svouracafebar 46 ΛvΛnt GΛrde\n1-8 ΑΥΓΟΥΣΤΟΥ Θέατρο Ένα & Sousami ΛεΜΕΣΟΣ\n8ο Διεθνές Φεστιβάλ Ντοκιμαντέρ Λεμεσού\nτης κινηματογραφικής χρονιάς, το Φεστιβάλ μάς δείχνει την πραγματικότητα... κατάματα!\nΤο Διεθνές Φεστιβάλ Ντοκιμαντέρ Λεμεσού επιστρέφει και μας δείχνει την πραγματικότητα… κατάματα! Πιστό στο καλοκαιρινό του ραντεβού, το “Διεθνές Φεστιβάλ Ντοκιμαντέρ Λεμεσού” επιστρέφει και φέτος για όγδοη συνεχή χρονιά στην καρδιά της Λεμεσού, στη μεγάλη οθόνη του Θεάτρου Ένα, από την 1η μέχρι και τις 8 Αυγούστου 2013. Πρoβάλλοντας σε πρώτη παγκύπρια πρεμιέρα 23 από τα πιο πολυσυζητημένα και πολυβραβευμένα ντοκιμαντέρ\nΠληροφορίες Η είσοδος είναι δωρεάν. Υπότιτλοι Όλες οι ταινίες θα προβάλλονται στους αυθεντικούς τους διαλόγους με Ελληνικούς & Αγγλικούς υπότιτλους.\nΜΑΡΑΘΩΝΙΟΣ ΘΕΡΙΝΩΝ ΠΡΟΒΟΛΩΝ 2013\nΠΟΥ Β’ Δημοτική Αγορά Λεμ. «Θέατρο Ένα» & Sousami\nΟ Μαραθώνιος Θερινών Προβολών, 15 χρόνια μετά την έναρξή του, παραμένει ένας από τους πιο σημαντικούς θεσμούς του Υπουργείου, τόσο στον τομέα του κινηματογράφου όσο και τον τομέα της αναβάθμισης της κοινωνικής και πολιτιστικής ζωής του τόπου. Η φετινή επιλογή των ταινιών έγινε, όπως πάντα, με γνώμονα την ποιότητα, την κινηματογραφική αγωγή του κοινού και την τέρψη. Κάτω από το φεγγάρι και με τη νοσταλγική ατμόσφαιρα του υπαίθριου κινηματογράφου, ο θεατής θα έχει την ευκαιρία να παρακολουθήσει χαρακτηριστικά δείγματα του κλασικού κινηματογραφικού ρεπερτορίου, αλλά και ταινίες από την πιο πρόσφατη διανομή. Κινηματοθέατρο Κωνστάντια Σόλωνος Μιχαηλίδη 15, Παλλουριώτισσα προβολές 10 Ιουλίου μέχρι 8 Σεπτεμβρίου τιμή εισόδου €5.00 (Για παιδιά κάτω των 10 ετών και άτομα με αναπηρία που θα προσκομίσουν τις σχετικές πιστοποιήσεις ή βεβαιώσεις, η είσοδος θα είναι δωρεάν) πληροφορίες στο τηλέφωνο 22 349 085.\nΓια περισσότερες πληροφορίες σχετικά με την εκδήλωση μπορείτε να αποτείνεστε στο τηλέφωνο 77 77 25 52, στην ηλεκτρονική διεύθυνση info@filmfestival.com. cy, στην ιστοσελίδα του φεστιβάλ www.filmfestival.com.cy & στη σελίδα του φεστιβάλ στο fb: “Lemesos International Documentary Festival”.\nΧαμένος παράδεισος 10 & 14 Ιουλίου All about Eve 11 & 19 Ιουλίου The man who knew too much 12 & 17 Ιουλίου How to steal a million 13 & 18 Ιουλίου Gilda 20 & 31 Ιουλίου To catch a thief 21 & 27 Ιουλίου The children’s hour 24 & 28 Ιουλίου\nFootnote 25 Ιουλίου & 01 Αυγούστου Café de flore 26 Ιουλίου & 02 Αυγούστου Take the money and run 03,14 & 29 Αυγούστου Monty Python’s 04 & 16 Αυγούστου Drifting clouds 07 & 17 Αυγούστου La niNa de tus ojos 08 & 18 Αυγούστου Fish n’ chips 09 & 21 Αυγούστου Funny face 10, 22 & 30 Αυγούστου Kalabush 11 & 23 Αυγούστου\nEl Chino 24 Αυγούστου & 04 Σεπτεμβρίου The adventures of Tintin: The secret of the Unicorn 25 Αυγούστου & 07 Σεπτεμβρίου Arsenic and old lace 28 Αυγούστου & 06 Σεπτεμβρίου Les saveurs du palais 31 Αυγούστου & 05 Σεπτεμβρίου Home on the range 01 & 08 Σεπτεμβρίου\n8 Ιουλίου mεχρι 8 ΣΕΠΤ. Κινηματοθέατρο Κωνστάντια\nFlying Away Art & Music Festival 2013 Το φεστιβάλ Flying Away μπαίνει αισίως στην όγδοη έκδοσή του αυτό τον Σεπτέμβριο, μόνο που αυτή τη φορά, η αίσθηση είναι αρκετά διαφορετική. Ανανεωμένο και δημιουργικό, δηλώνει έτοιμο να παίξει πια ένα ενεργό ρόλο στα πολιτιστικά δρώμενα της Κύπρου. Δεν είναι εδώ για να βοηθήσει πολιτιστικά τον τόπο καθώς αργά, βασανιστικά αλλά μοιραία εισέρχεται σε βαθιά οικονομική και υπαρξιακή κρίση. Το φεστιβάλ αυτό θα εκφραζόταν με τον ίδιο τρόπο και αν η Κύπρος με κάποιο μαγικό τρόπο πνιγότανε στο χρήμα. Η κρίση δεν επηρεάζει αρνητικά τη δημιουργικότητά μας, αντ’ αυτού την προκαλεί. Καθώς ο άνθρωπος πλησιάζει σε επίπεδα επιβίωσης, επιστρατεύει ασυνείδητα τη δημιουργικότητά του σαν πρώτο εργαλείο στήριξης. Το Flying Away Festival, FAF σε συντομία, αποτελείται από άτομα που απλά ενθουσιάζονται και επηρεάζονται από την τέχνη και τη μουσική, σαν όλους μας θαυμάζουν το ταλέντο και την καινοτομία και οδηγούνται από την ιδέα να γίνουν αγωγοί αυτού του ταλέντου στο ευρύ κοινό. Μια ιδέα γεννιέται… Όλα άρχισαν πριν από τέσσερα χρόνια, όταν ο Αλέξης Αρέστη, πνευματικός πατέρας του Flying Away Festival, «κυοφόρησε» την αρχική ιδέα. Μια ιδέα που υλοποιήθηκε για πρώτη φορά στη Μουσική Σκηνή RED με συμμετοχή μόλις 12 καλλιτεχνών, και η οποία στη συνέχεια μεταφέρθηκε στο γήπεδο Ορφέας. Σήμερα, μετά από ώριμα και σταθερά βήματα, μετράμε επτά επιτυχημένα φεστιβάλ και\nοδεύουμε προς το όγδοο με 100 καλλιτέχνες να το ακολουθούν πιστά και 7000 άτομα να το τιμούν με την παρουσία τους. Ο δημιουργός όμως, πνεύμα ανήσυχο, με ένστικτο κολλημένο στη βελτίωση, γνωρίζει πως μόνο με συνεχή εξέλιξη μια ιδέα δύναται να μετατραπεί σε θεσμό. Το «έγκλημα» λοιπόν θέλει συνεργό… τον Αλέξανδρο Κιρμίτση. Δύο φίλοι, μια ομάδα… Ο Αλέξης Αρέστη και ο Αλέξανδρος Κιρμίτσης γνωρίστηκαν δέκα χρόνια πριν, σε κολέγιο της πρωτεύουσας, όπου παρακολουθούσαν μαθήματα γραφιστικής τέχνης. Συνδετικός κρίκος, ένας πολύ καλός κοινός τους φίλος τον οποίο δυστυχώς έχασαν στην πορεία. Η χημεία τους συναίνεσε στο να γίνουν αχώριστοι. Ωστόσο, ένα χρόνο μετά, ο Αλέξανδρος Κιρμίτσης φεύγει για Λονδίνο όπου ασχολείται με το graphic design και το marketing. Από την άλλη, ο Αλέξης Αρέστη σε συνεργασία με τον Μάρκο Πέτρου, δημιουργούν ένα από τα πρώτα μαγαζιά συλλογικής τέχνης, το db : Fly το οποίο φιλοξενεί δημιουργίες Κυπρίων και ξένων καλλιτεχνών. Στο μαγαζί αυτό γεννήθηκε η ιδέα για μια εκδήλωση με προϊόντα τέχνης, που εξελίχθηκε στο φεστιβάλ των σημερινών δεδομένων. Για μερικά χρόνια, λόγω συγκυριών, ο Αλέξης και ο Αλέξανδρος χάνουν κάθε επαφή. Μέχρι που ο δεύτερος επιστρέφει στα πάτρια εδάφη.\nΚαι κάπου εκεί γίνεται η επανασύνδεση και η στοχοπροσήλωση στην κοινή τους αγάπη για την εικαστική τέχνη και τη μουσική. Ο άδικος και πρόωρος χαμός του φίλου τους υπήρξε η αφορμή και η έμπνευση να δημιουργήσουν μαζί ένα θεσμό στα εικαστικά πράγματα της Κύπρου σαν ένα προσωπικό φόρο τιμής στον αδικοχαμένο τρίτο της παρέας. Η φιλία και ο αλληλοσεβασμός, γίνονται οι καταλληλότεροι οιωνοί για μια συνεργασία η επιτυχία της οποίας αναμένεται να συζητηθεί… Και το «Flying Away Art & Music Festival-The Reborn» ανοίγει φτερά! The Reborn!\nΤο φετινό F.A.F. που πραγματοποιείται στις 31 Αυγούστου έως 08 Σεπτεμβρίου, περιλαμβάνει ένα κράμα εκδηλώσεων με πτυχές που αφορούν στη χειροτεχνία, μόδα, ζωγραφική, illustration, video art, ντοκιμαντέρ και θέατρο. Ας πάρουμε όμως τα πράγματα με τη σειρά. Έναρξη γίνεται στις 31 Αυγούστου, με την παρουσίαση του βιβλίου «RE-FORMING FASHION 2013: Επαναπροσδιορίζοντας τα δεδομένα της Κυπριακής Μόδας» ένα look book μόδας, που εκδίδεται σε συνεργασία με την εκδοτική εταιρεία ‘a bookworm publications’. Πρόκειται για μία πολυτελή έκδοση η οποία φιλοξενεί και παρουσιάζει τη δουλειά έως και 40 νέων και παλαιότερων Kυπρίων σχεδιαστών. Σκοπός της έκδοσης είναι η προώθηση της εγχώριας μόδας και η ανάδειξη των ανθρώπων που εργάζονται και δημιουργούν για αυτή. Θα ακολουθήσει ένα pre-party το οποίο και θα αποτελέσει την έναρξη του Flying Away Art & Music Festival που ακολουθεί. Η βραδιά κρύβει πολλές εκπλήξεις, ανάμεσα στις οποίες η Dj De La Ioakim που έρχεται αποκλειστικά και μόνο για το φεστιβάλ, από την Μεγάλη Βρετανία. Στη συνέχεια τα decks αναλαμβάνει ο Ανδριανός Παπαδέας, ένας από τους πιο γνωστούς Dj’s της Ελληνικής μουσικής σκηνής. Στις 02 Σεπτεμβρίου, το σκηνικό στήνεται στη σχολή καλών τεχνών Αιγαία, όπου διεξάγεται μία εναλλακτική έκθεση τέχνης που συνδυάζει σύγχρονα έργα νέων, ταλαντούχων και έμπειρων, αναγνωρισμένων καλλιτεχνών. Στο χώρο θα υπάρχει ζωντανή οπτικοακουστική εκτέλεση ambient μουσικής από τους Chris & Terry, και DJ set από τον Tony Cusack. Σειρά παίρνει η τάφρος της πύλης Αμμοχώστου και το Video Showcase, ένα είδος θερινού σινεμά το οποίο προβάλλει σε πρώτη φάση μια συλλογή από video art projects και animation, δημιούργημα ταλαντούχων παραγωγών ταινιών μικρού μήκους. Σε δεύτερη φάση προβάλλονται δύο\nάκρως ενδιαφέροντα ντοκιμαντέρ, το αμφιλεγόμενο κομμάτι του Ιβάν Χαραλάμπους που πραγματεύεται τις μάταιες προσπάθειες επαναπροσέγγισης και το πολυβραβευμένο “Raw Material” του Έλληνα Χρίστου Καρακέπελη. Την αμέσως επόμενη μέρα, Τετάρτη 04 Σεπτεμβρίου, το φεστιβάλ σε συνεργασία με το Θέατρο Ένα, παρουσιάζει την επιτυχημένη κωμωδία των Ρέππα και Παπαθανασίου “Ράους: Ούστ από ‘δω” σε παραγωγή του Ανδρέα Αραούζου. Οι θεότρελες καταστάσεις στις οποίες οι συγγραφείς ταλαιπωρούν τους οκτώ τους ήρωες, δε θα μπορούσε να είναι πιο επίκαιρες για την Κύπρο και τις μέρες που διανύουμε. Το τριήμερο 06, 07 και 08 Σεπτεμβρίου, το φεστιβάλ επανέρχεται στην παραδοσιακή του μορφή, στο γήπεδο του Ορφέα στη Λευκωσία, όπου γύρω στους 100 και πλέον καλλιτέχνες, επιδεικνύουν τις δημιουργίες τους σε ειδικά διαμορφωμένα «μαγαζάκια». Αυτή όμως είναι μόνο η μισή ιστορία, καθώς το φετινό φεστιβάλ έχει να επιδείξει εξαιρετικά ενδιαφέρουσες μουσικές παραστάσεις. Φιλοξενούμενος την πρώτη μέρα του φεστιβάλ ο εναλλακτικός Κωνσταντίνος Βήτα (πρώην μέλος των Stereo Nova), που για πρώτη φορά παίζει ζωντανά στην Κύπρο. Το ίδιο βράδυ, μέρος της μουσικής ψυχαγωγίας αναλαμβάνουν οι J.Kriste και Wanderlust. Δεύτερη μέρα και μερικοί από τους πιο αγαπητούς dj’s, όπως Manic Mike, Vinyl Mafia, IOD, Alex Cle, οι Babamat live και άλλοι, δημιουργούν μια εκρηκτική ατμόσφαιρα με ηλεκτρονικά ακούσματα. Η λήξη του φεστιβάλ, γίνεται στις 08 Σεπτεμβρίου με τον πιο ιδιαίτερο και chill out τρόπο. Στη σκηνή ανεβαίνει το ελληνικό συγκρότημα GAD! Και μην ξεχνάτε ότι όπως κάθε χρόνο έτσι και φέτος, το φεστιβάλ πλαισιώνεται από τα ανάλογα after-parties, με πιο χαρακτηριστικό εκείνο του Σαββάτου 07 Σεπτεμβρίου,\nFLYING AWAY ART & MUSIC FESTIVAL THE RE BORN 31 AUGUST - 08 SEPTEMBER 2013\nστη μουσική σκηνή RED. Εκεί δηλαδή όπου ο διεθνώς αναγνωρισμένος dj της Hot Creations, Danny Daze θα δώσει μια μοναδική live εμφάνιση με χορευτικά deep house ακούσματα. Τι λέτε; Πειστήκατε να είστε και φέτος μαζί μας; Εμείς σας περιμένουμε… με εκπλήξεις που ίσως ακόμη δεν αποκαλύφθηκαν!\nΤο αναλυτικό πρόγραμμα του φεστιβάλ μπορείτε να το βρείτε στο www.facebook.com/FlyingAwayFestival\nΗ Avant Garde είναι χορηγός επικοινωνίας του Flying Away Festival στηρίζοντας για ακόμα μια φορά τα πολιτιστικά δρώμενα του νησιού.\nΗ μπύρα Λέων ξεχώρισε και κέρδισε το Superior Taste Award συνδυάζει την υψηλή ποιότητα με την πλούσια γεύση. Η μπύρα Λέων είναι μια γνήσια all malt μπύρα που ανήκει στην κατηγορία των μπυρών LAGER και παρασκευάζεται στο σύγχρονο ζυθοποιείο Φώτος Φωτιάδης. Στην Κύπρο κατέχει την τρίτη θέση σε πωλήσεις και είναι από τις μεγαλύτερα αναπτυσσόμενες μπύρες της Κύπρου τα τελευταία 3 χρόνια. Απολαύστε και εσείς αυτό το καλοκαίρι τη βραβευμένη μπύρα Λέων που σας περιμένει σε όλο το νησί!\nΗ μπύρα Λέων, της εταιρείας Φώτος Φωτιάδης Ζυθοβιομηχανία, ξεχώρισε ανάμεσα σε εκατοντάδες άλλα προϊόντα που δοκιμάστηκαν στο International Taste & Quality Institute (iTQi) στις Βρυξέλλες για το 2013, κερδίζοντας το Superior Taste Award. To iTQi είναι ο κορυφαίος ανεξάρτητος οργανισμός που έχει δημιουργηθεί από σεφ και ειδικούς οινολόγους και γευσιγνώστες ποτών και έχει ως στόχο τη δοκιμή και την προώθηση τροφίμων και ποτών ανώτερης γεύσης από ολόκληρο τον κόσμο.\nΗ κριτική επιτροπή του iTQi αποτελείται από 120 φημισμένους σεφ και σομελιέ από τις 13 ευρωπαϊκές ενώσεις σεφ και από την Association de la Sommellerie Internationale (ASI). Όλα τα προϊόντα δοκιμάζονται στα τυφλά, το καθένα για τη δική του αξία με γνώμονα την πρώτη εντύπωση, την εμφάνιση, το άρωμα, την υφή κ.ά. Η εταιρία Φώτος Φωτιάδης Ζυθοβιομηχανία, δηλώνει πολύ περήφανη για αυτή τη διάκριση μιας και η Λέων αποτελεί ένα καθαρά κυπριακό προϊόν που\nΔιευρυμένη Αποθήκευση & γρήγορες ταχύτητες μεταφοράς δεδομένων με τις κάρτες μνήμης SanDisk\nΜε την εμφάνιση των smartphones και tablets, η γρήγορη και αξιόπιστη αποθήκευση δεδομένων είναι πιο σημαντική από ποτέ. Οι κάρτες SanDisk microSD, microSDHC, και microSDXC παρέχουν την ταχύτητα και τη χωρητικότητα που χρειάζεστε για να αξιοποιήσετε στο έπακρο τις κινητές συσκευές σας. Σχεδιασμένες από τους ειδικούς στην τεχνολογία της flash μνήμης, οι κάρτες microSD της SanDisk διαθέτουν μεγάλες ταχύτητες δεδομένων και μεγάλες χωρητικότητες. Είτε είστε λάτρης των tablet ή ένας καθημερινός χρήστης smartphone, η SanDisk microSD κάρτα μπορεί να πάρει την κινητή εμπειρία σας στο επόμενο επίπεδο! Οι SanDisk κάρτες μνήμης συνδέονται απευθείας στα περισσότερα τηλέφωνα ή tablet με μια υποδοχή κάρτας μνήμης microSDHC και έχουν σχεδιαστεί ώστε να είναι waterproof, temperature-proof, shock-proof, vibration-proof και x-ray-proof, καθώς επίσης κατάλληλες και για Android συσκευές. Επίσημος διανομέας η εταιρεία ZILOS LTD Για πληροφορίες 22464500 / www.zilos.com.cy\nΠρεσβευτής ο Σάκης Ρουβάς Eκστρατεία εθελοντισμού και έμπρακτης κοινωνικής προσφοράς για τα παιδιά από τη ΧΑΡΑΛΑΜΠΙΔΗΣ - ΚΡΙΣΤΗΣ. Η εταιρεία ΧΑΡΑΛΑΜΠΙΔΗΣ–ΚΡΙΣΤΗΣ σε διάσκεψη Τύπου που πραγματοποιήθηκε την Πέμπτη, 6 Ιουνίου στη Λέσχη Lions στη Λευκωσία, ανακοίνωσε ένα νέο ολοκληρωμένο πρόγραμμα κοινωνικής εταιρικής ευθύνης έμπρακτης κοινωνικής προσφοράς, την εκστρατεία εθελοντισμού με τίτλο ΣΥΜΜΕΤΟΧΗ και με σύνθημα «Συμμετέχοντας γινόμαστε καλύτεροι». Σε αυτή την εκστρατεία έμπρακτης κοινωνικής προσφοράς και εθελοντισμού έχουμε την αφιλοκερ-\nδή συμμετοχή του Σάκη Ρουβά, ο οποίος αποτελεί τον πρώτο επίσημο εθελοντή και πρεσβευτή της εκστρατείας προσφοράς ΣΥΜΜΕΤΟΧΗ. Ο κορυφαίος καλλιτέχνης έχει έμπρακτα αποδείξει την αγάπη του για τα παιδιά. Θα ενισχύσει την προσπάθεια προσέλκυσης εθελοντών με τη δική του παρουσία και με το τραγούδι «Καλύτεροι» σε μουσική του Κύπριου Γιώργου Θεοφάνους που φτιάχτηκε ειδικά για να προωθήσει τη συμμετοχή. Όλα τα έσοδα του τραγουδιού θα διατεθούν για έργα του προγράμματος ΣΥΜΜΕΤΟΧΗ. Μέσα από τη σελίδα του προγράμματος στο facebook www.facebook.com/Symmetochi θα μπορούν όλοι να δηλώσουν τη συμμετοχή τους, να γίνουν ενεργά μέλη του προγράμματος και θα εισηγούνται έργα που βελτιώνουν τη ζωή των παιδιών μας.\nΣχολή Καλών & Εφαρμοσμένων Τεχνών «Aιγαία» Κάθε χρόνο τον μήνα Ιούνιο, στο οίκημα της σχολής καλών και εφαρμοσμένων τεχνών «Αιγαία» επικρατεί αναστάτωση, πυρετός προετοιμασιών για το πλέον εικαστικό γεγονός της χρονιάς. Οθόνες με κινούμενα σχέδια, χαρακτικά σε γυαλί, χαρτί και διαφάνεια, επιβλητικά γλυπτά να τοποθετούνται στον χώρο, κοστούμια θεατρικά και σχεδιασμός μόδας, μεγάλα illustrations και αφίσες γραφιστικής, πίνακες ζωγραφικής στους τοίχους, έπιπλα, κοσμήματα και σχεδιασμός υφασμάτων με κλωστές, υφάσματα, επιφάνειες. Αυτή τη χρονιά, δημιουργοί, οι πρωτοετείς και δευτεροετείς φοιτητές της σχολής, έμπνευσή τους οι «Μεταμορφώσεις» του ποιητή Οβίδιου, ένα κράμα όλων των μύθων της αρχαίας Ελλάδας. Τα θέματα των μύθων, επίκαιρα και διαχρονικά, η απληστία, η απογοήτευση στον έρωτα, η δικαιοσύνη, η αυτοθυσία, η πίστη, ο εγωισμός, η ασέβεια, η ταπεινοφροσύνη, η γενναιοδωρία, η αγάπη πάνω απ’ όλα, οδήγησαν σε εικαστικό, αλλά και σε θεατρικό αποτέλεσμα. Γι’ αυτό και η πειραματική θεατρική ομάδα του θεάτρου Αιγαία, ετοίμασε μία παράσταση-εικαστικό σπονδυλωτό δρώμενο μέσα στους χώρους της σχολής. Η βραδιά των εγκαινίων της έκθεσης έφθασε, η αγωνία και η αναστάτωση πέρασαν και όλοι ανέλυαν τις δουλειές των φοιτητών και συζητούσαν περί τέχνης και μεταμορφώσεων. Ένας σύγχρονος χώρος στην καρδιά των Αγίων Ομολογητών, όπου προσφέρεται εκπαίδευση στις οπτικές τέχνες, στο design και στο θέατρο. Μια σχολή με στέρεα ιστορικά θεμέλια, που στους χώρους της κρύβει αρχαίο ελληνιστικό τάφο του 400 π.Χ. Ένας πολυχώρος με εργαστήρια, αίθουσες, βιβλιοθήκη όλα σχεδιασμένα και φτιαγμένα μόνο για την τέχνη. Κάθε χρόνο στη σχολή Αιγαία, η τέχνη και το design βρίσκουν γόνιμο έδαφος να αναπτυχθούν και οι φοιτητές το κατάλληλο περιβάλλον να δημιουργήσουν . Φέτος μας έδωσαν την ευκαιρία να μεταμορφωθούμε μαζί τους και να βρούμε μια άλλη πτυχή του εαυτού μας. Η νέα ακαδημαϊκή χρονιά, τι μας επιφυλάσσει; Οι σπουδές στην τέχνη και το design, παραδοσιακά συνδέονται με ακαδημίες, σχολές και πανεπιστήμια του εξωτερικού. Στην Κύπρο μέχρι πρόσφατα, οι επιλογές ήταν μηδαμινές. Αν και αρκετά δημοφιλείς σαν επιλογή σπουδών, οι καλές και εφαρμοσμένες τέχνες, προβλημάτιζαν τους φοιτητές που επιθυμούσαν να παραμείνουν Κύπρο για τις σπουδές τους. Αυτή ήταν και η βάση ιδρύσεως και λειτουργίας της σχολής Αιγαία. η προσφορά εξειδικευμένης ποιοτικής εκπαίδευσης και υπηρεσιών στην τέχνη και τον σχεδιασμό στην Κύπρο, καθώς και η παραγωγή εξαίρετης σύγχρονης τέχνης. Από το 2005, έτος ιδρύσεως και λειτουργίας της σχολής Αιγαία, παράλληλα με τα διάφορα μαθήματα και εξετάσεις τέχνης, δίδει στους τελειόφοιτους μαθητές την επιλογή της φοίτησης στο προπαρασκευαστικό έτος\nσπουδών στην Κύπρο, με το BTEC Foundation Diploma in art & design. Το Foundation Course, προσφέρει ένα χρόνο πλήρους φοίτησης και είναι απαραίτητο για όλους τους φοιτητές που ενδιαφέρονται για σπουδές στις τέχνες και το design, γιατί ακριβώς προσφέρει όλες τις απαραίτητες βάσεις για μια δυναμική αρχή σε ένα πτυχίο. Είναι η πρώτη ουσιαστική επαφή ενός φοιτητή με όλους τους κλάδους των καλών και εφαρμοσμένων τεχνών που στοχεύει στην ανάπτυξη της καλλιτεχνικής τους αντίληψης και στην εξοικείωση τους με ποικιλία τεχνικών, μέσων και υλικών. Εξαιρετικά σημαντικός γιατί αποτελεί τη μετάβαση τους από το\nσχολείο και το σύστημα δευτεροβάθμιας εκπαίδευσης, σε ένα άλλο επίπεδο διδασκαλίας και αξιολόγησης. Με τα εργαστηριακά μαθήματα που αποτελούν την αποδοτικότερη μέθοδο διδασκαλίας των τεχνών, επιτυγχάνεται η ανάπτυξη των δεξιοτήτων των φοιτητών και η ικανότητά τους να ερευνούν, να πειραματίζονται και να παράγουν δημιουργικά αποτελέσματα. Γι΄ αυτό τον λόγο η σχολή Αιγαία επένδυσε στη δημιουργία του δικού της εξειδικευμένου ως σχολή καλών & εφαρμοσμένων τεχνών χώρου. Το αποτέλεσμα είναι ένα τριώροφο κτήριο που συνδυάζει τα παραδοσιακά στοιχεία με τη σύγχρονη αρχιτεκτονική και προσφέρει όλους τους αναγκαίους χώρους όπως εξειδικευμένα και άρτια εξοπλισμένα εργαστήρια κεραμικής, χαρακτικής, γλυπτικής, σχεδιασμού μόδας και υφασμάτων, σκοτεινό θάλαμο, χώρους στούντιο και παραστατικών τεχνών, εξειδικευμένη βιβλιοθήκη για τις τέχνες, αίθου-\nσα ηλεκτρονικών υπολογιστών, εκθεσιακούς χώρους, γραφεία καθηγητών, καφετέρια και όλες τις διευκολύνσεις για φοιτητές με ειδικές ανάγκες. Η ανάγκη όμως για συνεχόμενη εξέλιξη και προσφορά στην εκπαίδευση οδήγησε τη σχολή στο να επενδύσει στη δημιουργία ενός ολοκληρωμένου προγράμματος τριτοβάθμιας εκπαίδευσης, το οποίο προσφέρει στους φοιτητές τη δυνατότητα να ξεκινήσουν και να ολοκληρώσουν τις σπουδές τους στην Κύπρο. Η σχολή συνειδητοποιημένα, δεν επέλεξε τον εύκολο δρόμο της έτοιμης λύσης, της προσφοράς δηλαδή τίτλου σπουδών ξένων πανεπιστημίων. Σχεδίασε και εκπόνησε ένα πρωτοποριακά σύγχρονο πρόγραμμα σπουδών, το οποίο ολοκληρώθηκε μέσα από τη διαδικασία αναγνώρισης. Μετά από μακρόχρονη διαδικασία, από τον Αύγουστο του 2011 η σχολή Αιγαία έχει εγγραφεί στο Μητρώο σχολών τριτοβάθμιας εκπαίδευσης του Υπουργείου Παιδείας και Πολιτισμού και προσφέρει δίπλωμα στις Καλές και Εφαρμοσμένες τέχνες, με διάρκεια φοίτησης 2 χρόνια. Το διετές δίπλωμα Καλών και Εφαρμοσμένων Τεχνών προσφέρει εξειδίκευση στους κλάδους της ζωγραφικής, γλυπτικής, χαρακτικής, φωτογραφίας, σχεδιασμού εσωτερικού χώρου, σχεδιασμού μόδας, σχεδιασμού υφασμάτων, γραφικές τέχνες & εικονογράφησης, σχεδιασμού κοσμημάτων, κεραμικής, σχεδιασμού σκηνικών και κοστουμιών θεάτρου και στο κινούμενο σχέδιο. Με την ολοκλήρωση των δύο χρόνων οι φοιτητές έχουν τη δυνατότητα να συνεχίσουν τις σπουδές τους σε πανεπιστήμια του εξωτερικού στον κλάδο ειδίκευσης της επιλογής τους ή να παραμείνουν στην Αιγαία στο 4ετές πρόγραμμα φοίτησης καλών τεχνών. Πιστή στην αναζήτηση της συνεχούς εξέλιξης, από τον Σεπτέμβριο 2013, με το νέο ακαδημαϊκό έτος, η Σχολή Αιγαία, προσφέρει το Πτυχίο Καλών Τεχνών, το οποίο καλύπτει τους κλάδους της ζωγραφικής, γλυπτικής, χαρακτικής, κεραμικής, φωτογραφίας και μιας γενικά πολυδιάστατης προσέγγισης στις καλές τέχνες. Αυτή ακριβώς η ανησυχία, που ταυτίζεται με τη συνεχή κίνηση της θάλασσας, η οποία δεν σταματά ακόμα και όταν φθάνει στον προορισμό της –τη γη– εμπνέει τη σχολή καλών & εφαρμοσμένων τεχνών Αιγαία για συνεχή εξερεύνηση, έρευνα και ποιοτική δημιουργία. Λεωφ. Αγίων Ομολογητών 81, 1080, Λευκωσία info@aigaia.com.cy | www.aigaia.com.cy t. 22445757 | f. 22028342\nAcroYoga Classes by the Sea for Pets2Adopt Charity! Tην Κυριακή 14 Ιουλίου 2013 στο Μediterranean Βeach Hotel, η Άννα Καρύδη σε συνεργασία με το Pets2Adopt παραδίδει μαθήματα acroyoga δίπλα στο κύμα! 18.00-19.00 (για αρχάριους) 19.00-20.00 (για έμπειρους) 10 ευρώ για ένα μάθημα, 15 και για τα δύο.\nΌλα τα έσοδα θα διατεθούν για το φιλανθρωπικό έργο του Pets2Adopt. Οι θέσεις είναι περιορισμένες, απαραίτητη η προκράτησή τους. Για προκρατήσεις στο τηλέφωνο 96673545 Παρακαλείστε όπως φέρετε το δικό σας χαλάκι ή πετσέτα.\nΟι φρέσκοι χυμοί Life & Life Tsai πάνε παραλία… Αυτό το καλοκαίρι πάμε παραλία με χυμούς Life και Life Tsai! Η θερμοκρασία ανεβαίνει και οι φρέσκοι χυμοί Life μαζί με το Life Tsai, υπόσχονται να μας δροσίσουν και φυσικά να μας αλλάξουν τη διάθεση με τον πιο υγιεινό και θρεπτικό τρόπο όπου και αν βρισκόμαστε… Οι πιο απολαυστικές επιλογές του καλοκαιριού, μετά από την επιτυχή τους παρουσία στις παραλίες Πρωταρά και Λάρνακας, συνεχίζουν το πάρτι σε νέους παράλιους προορισμούς και υδατο-πάρκα παρέα με μουσικούς παραγωγούς, στις πιο τρελές ραδιοφωνικές συνδέσεις του καλοκαιριού. Οι χυμοί Life είναι 100% φυσικοί στυμμένοι, χωρίς προσθήκη νερού, ζάχαρης και συντηρητικών για να απολαμβάνουμε ό,τι πιο κοντά στο φρεσκοστυμμένο χυμό. Γιατί όσο πιο λίγα είναι τα βήματα από το δέντρο στο ποτήρι μας, τόσο πιο θρεπτικός, υγιεινός και γευστικός είναι ο χυμός μας! Παράλληλα, οι χυμοί Life αποτελούν την καλύτερη υγιεινή επιλογή στο πλαίσιο της φιλοσοφίας για καλή ζωή «ευ ζην». (Οι φρέσκοι χυμοί Life προσφέρονται σε πέντε συνολικά\nγεύσεις: «Πορτοκάλι», «Μήλο, Πορτοκάλι, Καρότο», «Υπέροχος συνδυασμός με 3 εσπεριδοειδή: Πορτοκάλι Γκρέιπφρουτ, Σαγκουίνι», «Πορτοκάλι, Μήλο» καθώς και «3 super fruits: Σταφύλι, Πορτοκάλι, Ρόδι». Τους χυμούς Life μπορείτε να τους απολαύσετε σε συσκευασίες του εντός λίτρου και των 330ml. Το Life Tsai, είναι φυσικό προϊόν, με τα εκχυλίσματα τσαγιού να ενώνονται με φυσικό χυμό από ζουμερά φρούτα προσφέροντας μια μοναδική γευστική εμπειρία γεμάτη δροσιά, ενέργεια και αναζωογόνηση. Το Life Tsai προσφέρετε σε πέντε υπέροχες γεύσεις – «πράσινο τσάι με πράσινο μήλο», «ροδάκινο», «λεμόνι», «πορτοκάλι» και «πράσινο τσάι μοσχολέμονο». Το Life Tsai είναι ιδανικό ποτό για δροσιά στην παραλία. Τα προϊόντα Life παράγονται στην Ελλάδα στο νέο υπερσύγχρονο εργοστάσιο παραγωγής χυμών της ΔΕΛΤΑ σε μια από τις μεγαλύτερες και αρτιότερες τεχνολογικά γραμμές εμφιάλωσης. Τα προϊόντα Life φέρνει στην Κύπρο η εταιρεία ΧΑΡΑΛΑΜΠΙΔΗΣ\nΚύπρος - Μεξικό Το εργαστήρι Τέχνης Arts & Moods παρουσίασε την έκθεση μαθητών με θέμα «Κύπρος–Μεξικό, Τέχνη και Κουλτούρα», στο ‘Μουσείο Τεχνών Λουκίας και Μιχαλάκη Ζαμπέλα’. Μια έκθεση η οποία αντλώντας το ειλικρινές ενδιαφέρον των παιδιών, καλλιέργησε και ενδυνάμωσε τη διαπολιτισμική επικοινωνία μέσα από την τέχνη και τη δημιουργία. Ο διεθνής οργανισμός Art in All of Us (AIA) και το\nΓυμνάσιο και Λύκειο του Instituto De Humanidades Y Ciencias έδωσαν την ευκαιρία στους μικρούς δημιουργούς στην Κύπρο και το Μεξικό να μελετήσουν και να δουλέψουν για τη χρονιά 2012-13 την τέχνη και τον πολιτισμό της κάθε χώρας αντίστοιχα. Το ταξίδι αυτό τελείωσε με την ανταλλαγή των έργων μεταξύ των δύο χωρών, μια ανταλλαγή Πολιτισμού και Παιδείας που αναπνέει μέσα από την τέχνη και προάγει την δημιουργική ύπαρξη.\nΕυπειθώς αναφέρουμε ότι το Σάββατο, 1η Ιουνίου στην οδό Τάλου στην Παλιά Λευκωσία, περάσαμε υπέροχα και σας ευχαριστούμε όλους γι’ αυτό!!!!\nΕιδες το video απο το party; Aν όχι, visit avant-garde.com.cy 54 ΛvΛnt GΛrde\nδεύοντας τους φοιτητές να δημιουργούν τις προϋποθέσεις για την ένταξή τους στον εικαστικό παραγωγικό ιστό. Μετά την αποφοίτησή τους οι πτυχιούχοι μας έχουν τη δυνατότητα ποικίλων επιλογών: Μπορούν να απασχοληθούν ως εκπαιδευτικοί εικαστικών σε όλες τις βαθμίδες της εκπαίδευσης, ως ιστορικοί και κριτικοί τέχνης, επιμελητές συλλογών και εκθέσεων ή ως σύμβουλοι πολιτιστικών υπηρεσιών και ιδρυμάτων τέχνης.\nΤο 2012 το Πανεπιστήμιο Λευκωσίας άνοιξε τις πύλες του στους πρώτους φοιτητές του BA (Hons) in Fine Art, που προσφέρεται σε συνεργασία με το βρετανικό Πανεπιστήμιο του Hertfordshire. Πρόκειται για ένα μοναδικό στο είδος του ακαδημαϊκό πρόγραμμα διεθνούς αναγνώρισης ενός από τα καλύτερα πανεπιστήμια στον κόσμο και από τα πενήντα καλύτερα στη Βρετανία (Times Higher Education World University Rankings 2013- 2014).\nΕπίσης, μπορούν να εργαστούν στον εκδοτικό χώρο, στο θέατρο, τον κινηματογράφο και την τηλεόραση, ως γραφίστες, σχεδιαστές εσωτερικών χώρων ή σχεδιαστές προϊόντων, ως διοικητικά στελέχη διαχείρισης μουσείων και προβολής πολιτιστικών θεσμών αλλά και ως επαγγελματίες εικαστικοί καλλιτέχνες.\nΣτις νέες, σύγχρονες κτιριακές εγκαταστάσεις του προγράμματος οι φοιτητές μας έχουν τη δυνατότητα να εκπαιδευθούν στις παραδοσιακές και σύγχρονες εικαστικές πρακτικές και να ειδικευθούν σε τομείς όπως: ζωγραφική, φωτογραφία, σχέδιο, χαρακτική, γλυπτική, installation, video art, animation και performance art. Το Πρόγραμμα Καλών Τεχνών αναγνωρίζεται από το Υπουργείο Παιδείας και Πολιτισμού. Διδάσκουν σύγχρονοι θεωρητικοί και πρακτικοί, γνωστοί για το δημιουργικό έργο τους στην κυπριακή και διεθνή κοινότητα. Ανάμεσά τους η Elizabeth Hoak Doering, ο Χάρης Πελαπαϊσσιώτης, η Χριστίνα Λάμπρου, ο Γιώργος Τσαγγάρης και η Εύη Τσελίκα.\nΤο εκπαιδευτικό μέρος του προγράμματος υποστηρίζεται από καταξιωμένους επισκέπτες καθηγητές και η υψηλού επιπέδου πρακτική άσκηση των σπουδαστών διασφαλίζεται από τις συνεργασίες με ένα ευρύ δίκτυο μουσείων, γκαλερί και καλλιτεχνικών εργαστηρίων. Οι φοιτητές συμμετέχουν σε δράσεις που αναπτύσσονται σε συνεργασία με μουσεία και γκαλερί. Ενδεικτικά αναφέρουμε τις εικαστικές παρεμβάσεις και εκθέσεις στο Αρχαιολογικό Μουσείο Κύπρου και στο Λεβέντειο Δημοτικό Μουσείο Λευκωσίας, αλλά και τις δραστηριότητες στο Δημοτικό Κέντρο Τεχνών, στο Point Contemporary Art Centre και στο Φυτώριο Καλλιτεχνών. Οι φοιτητές μας έχουν την ευκαιρία να σπουδάζουν στο κέντρο της πολιτιστικής και δημιουργικής δραστηριότητας, που αποτελεί σημαντικό στοιχείο για την καλλιέργεια των σχέσεών τους με τον εικαστικό κόσμο της Κύπρου.\nΓια περισσότερες πληροφορίες: Αθηνά Ζαννεττή Λεωφ. Μακεδονίτισσας 46, Τ.Κ. 1700 Λευκωσία, Κύπρος T +357 22 841.717 / F +357 22 352.057\nΈνα από τα σημαντικότερα πλεονεκτήματα του προγράμματος είναι ότι εστιάζει στις ανάγκες και τις προοπτικές του επαγγελματικού περιβάλλοντος, εκπαι-\nΚίτι Φαντάζομαι οι περισσότεροι από εσάς θα έχετε επισκεφθεί το Κίτι με το σχολείο για να δείτε την εκκλησία της Αγγελόκτιστης. Ακόμη θυμάμαι όταν ήμασταν παιδιά και προσπαθούσαμε να αγκαλιάσουμε τον κορμό του μεγάλου δέντρου στην αυλή της εκκλησίας! Τώρα έφτασε ο καιρός να επιστρέψουμε στην περιοχή και για πολλούς άλλους λόγους. Το Κίτι δεν είναι τυχαία συνώνυμο με την αρχαία πόλη του Κιτίου (ναι, της γενέτειρας του φιλόσοφου Ζήνωνα) που βρισκόταν βορειότερα. Το Κίτι πιθανό να κτίστηκε τον 3ο με 4ο αιώνα από κατοίκους του αρχαίου Κιτίου στην προσπάθειά τους να αποφύγουν τις επιδρομές από πειρατές. Ως Κίτι αναφέρεται καθόλη τη διάρκεια της Ιστορίας και συγκεκριμένα ο χρονογράφος Λεόντιος Μαχαιράς αναφέρει ότι στο Κίτι υπήρχε αγκυροβόλιο αλλά και παλάτι που το είχε κτίσει γύρω στο 1367 ο Βασιλιάς της Κύπρου Πέτρος. Κατά τα μεσαιωνικά χρόνια το χωριό διέθετε και οχυρώσεις που προστάτευαν το βασιλικό παλάτι. Γύρω στον 11ον αιώνα κτίστηκε και η εκκλησία της Παναγίας της Αγγελόκτιστης αν και η αψίδα της εκκλησίας φέρεται να είναι αρχαιότερη και πιθανόν να αποτελεί κατάλοιπο βασιλικής του 5ου αιώνα. Μην απορήσετε που στην κύρια είσοδο\nυπάρχει η χρονολογία 1714 γιατί προφανώς αναφέρεται στη χρονιά κάποιας επιδιόρθωσης του κτηρίου. Γιατί Αγγελόκτιστη όμως; Ο θρύλος λέει ότι όταν οι κάτοικοι άρχισαν να κτίζουν την εκκλησία σε διαφορετικό χώρο από αυτό που τη βρίσκουμε σήμερα, την επόμενη μέρα έβρισκαν τα θεμέλια σε διαφορετικό χώρο και συγκεκριμένα εκεί που βρίσκεται η εκκλησία τώρα. Έτσι αποφάσισαν να συνεχίσουν το κτίσιμο στη νέα τοποθεσία αφού υπέθεσαν ότι αυτό ήταν το θέλημα του Θεού. Αυτό όμως δεν ήταν το μόνο περίεργο της ιστορίας. Ενόσω οι κτίστες συνέχιζαν να κτίζουν την εκκλησία διαπίστωναν το επόμενο πρωί ότι το κτίσιμο προχωρούσε από μόνο του. Τότε μια νύκτα αποφάσισαν να κρυφτούν και να δουν από μόνοι τους πού οφειλόταν αυτό. Έτσι, γύρω στα μεσάνυκτα, είδαν αγγέλους να κατεβαίνουν από τον ουρανό ψέλνοντας ύμνους προς την Παναγία και να συνεχίζουν το κτίσιμο της εκκλησίας καθόλη τη διάρκεια της νύχτας. Η άλλη\nεκδοχή του θρύλου λέει ότι το όνομα προέρχεται από το ψηφιδωτό της Παναγίας που κοσμεί την εκκλησία. Λόγω της ομορφιάς του ο λαός μας πίστευε ότι κανένας ανθρώπος δεν μπορούσε να φτιάξει τέτοιο ψηφιδωτό και έτσι πιστεύεται ότι και αυτό έγινε με τη βοήθεια των αγγέλων. Ακριβώς πίσω από την εκκλησία θα βρείτε ένα πανέμορφο πάρκο όπου μπορείτε να απολαύσετε τη βόλτα σας. Στο Κίτι θα βρείτε επίσης και ένα όμορφο Μουσείο Λαϊκής Τέχνης όπου εκτίθενται όλα τα εργαλεία τα οποία χρησιμοποιούσαν οι ίδιοι οι κάτοικοι του χωριού τα παλιά χρόνια. Οτιδήποτε χρησιμοποιούσε ο λαός μας, από το νοικοκυριό μέχρι και τα εργαλεία των γεωργών και του κουρέα όλα μπορείτε να τα βρείτε εκεί. Ο πρώτος όροφος χρησιμοποιείται σαν δανειστική βιβλιοθήκη ενώ υπάρχει και έκθεση με φωτογραφίες. Μιας και μπήκε για τα καλά το καλοκαιράκι, όταν τελειώσετε με τον πολιτιστικό σας περίπατο ακολουθήστε τις πινακίδες προς τις παραλίες αετοσανίδας για να ανακαλύψετε κάτι διαφορετικό. Η παραλία της δυτικής Λάρνακας και συγκεκριμένα όλη η περιοχή από το Μενεού μέχρι και την Αλαμινό, θεωρείται ως η καλύτερη περιοχή όχι μόνο στο νησί αλλά και στη νοτιοανατολική Μεσόγειο για ναυταθλήματα σχετιζόμενα με τον άνεμο, κυρίως για αετοσανίδα και ιστιοσανίδα. Συγκεκριμένα από άκρη σε άκρη βρίσκονται τρεις σχολές όπου μπορείτε να δοκιμάσετε τις αντοχές σας. Στη μια άκρη στην περιοχή Κιτίου/Σοφτάδες βρίσκεται η σχολή Kitemed, κοντά στο Μαζωτό βρίσκεται\nη σχολή Kahuna και στην άλλη άκρη στην Αλαμινό (συγκεκριμένα στο ξενοδοχείο Aldiana) είναι η σχολή Wavebandits. Στις σχολές αυτές θα βρείτε πληθώρα αθλημάτων όπου μπορείτε να δοκιμάσετε ενώ συχνά διοργανώνονται αγώνες και άλλες εκδηλώσεις. Οι δυο πρώτες σχολές μάλιστα προσφέρουν συχνά και μαθήματα γιόγκα στην παραλία ή και πάνω στις σανίδες (SUP) μέσα στη θάλασσα. Όσοι από εσάς έχετε Φα-\nMέσο υψόμετρο 20 μέτρα\n54 χιλιόμετρα από τη Λευκωσία, 65 από Λεμεσό, 12 από Λάρνακα & 131 από την Πάφο\nΗ εκκλησία της Παναγίας της Αγγελόκτιστης, η παραλία αετοσανίδας που εκτείνεται από το Μενεού μέχρι και την Αλαμινό.\nτσοδέφτερο μπορείτε να κάνετε λάικ στις σελίδες τους ώστε να μαθαίνετε τα νέα τους. Αν θέλετε λοιπόν να χαλαρώσετε μακριά από τη βαβούρα των υπόλοιπων παραλιών του νησιού μας τότε δοκιμάστε την παραλία αυτή και είμαι σίγουρος ότι θα μπείτε στον πειρασμό να δοκιμάσετε και εσείς ένα από τα αθλήματα! §Αντρέας Κωνσταντίνου\nEntry 4: The App & “Πρόσεχε για να μην πάθεις” Edition Ομολογουμένως, πάσχω και εγώ από την iΠάθηση. Κάνα-δυο iPhon-ια, ένα iPad και κανένα-δύο MacBook-ια τα έχω, εν μέρει λόγω δουλειάς και εν μέρει από βίτσιο. Αλλά σε πολλά πράγματα, η αλήθεια, είναι ότι κάνουν τη ζωή μας πιο εύκολη (τα μαυρογέρημα). Πάρτε δύο apps που μπορούν να είναι σωτήρια -το καθένα για τους λόγους του- και ένα blog-προειδοποίηση για αυτό το health issue.\nPzizz Είστε από τα ατομάκια που θέλουν να ρίξουν έναν υπνάκο έτσι casually αλλά δεν το κατέχουν το σπορ; Είτε από πολλές υποβόσκουσες ανησυχίες και σκέψεις, ή από τον φόβο του ότι ο casual υπνάκος μπορεί να εξελιχθεί σε λήθαργο τύπου “ξέχασα να πάω το απόγευμα δουλειά γιατί αποκοιμήθηκα μετά το φαΐ”; Ε, έχω τη λύση για εσάς. Σαν άτομο που δεν μπορεί απλά να ξαπλώσει και να κοιμηθεί αυτόματα, πολλές φορές ξεχνάω να πάω για ύπνο, με αποτέλεσμα κατά τη διάρκεια της μέρας να έχω τάσεις “καληνύχτας”. Το Pzizz (μια πείνα τη νιώθεις στο άκουσμα του ονόματος μιας και θυμίζει πίτσα) είναι ένα (δύο actually) application για iOS συσκευές. Ουσιαστικά, το Pzizz Energizer και Pzizz Sleep (€5.49 το ένα, κομματάκι ακριβούτσικα για apps, αλλά αξίζουν τα λεφτά τους) παρέχουν καθοδήγηση για powernaps on the go που actually κάνουν καλά τη δουλειά τους και σε ξυπνούν χωρίς τον συνηθισμένο πανικό. (Σήμερα το δοκίμασα και σε ημικρανία και μπορώ να πω ότι μετά από ένα 90-λεπτο energizer nap ήμουν περδίκι)\nΥπάρχουν και οι ανάλογες εφαρμογές για Mac και PC (ακόμα πιο ακριβές στα $30 το κομμάτι). Μπορείτε να πάτε και στο (όχι και τόσο όμορφο) website τους: pzizz.com\nΚάνε ό,τι κάνω! Τα κλαδιά τα κρεμαστά! Θυμάστε λίγα τεύχη πριν, που κάναμε αυτά τα διακοσμητικά με το tissue paper και δημιουργήσαμε μια “γιρλάντα”; Την είχαμε δέσει με σχοινί και την κολλήσαμε στον τοίχο μας. Αυτή τη φορά, μετά από έρευνα, βρήκα μια εναλλακτική λύση για να την κρεμάσουμε! Να βάψουμε ένα κλαδί που θα βρούμε στο δρόμο (όχι δεν θα καταστρέψουμε κανένα δέντρο ζωντανό) και να κρεμάσουμε τις κορδέλες μας και ό,τι άλλο θέλουμε πάνω! Πάμε! Υλικά: 1. Ξύλινο κλαδί, όσο μεγάλο θέλουμε, κατά προτίμηση επίπεδο για να μπορεί να κρεμαστεί εύκολα. 2. Αυτοκόλλητα “γαντζάκια” για να κρεμάσουμε το κλαδί μας. 3. Μπογιά άσπρη (ή ό,τι χρώμα θέλουμε) και πινέλο. 4. Τα αξεσουάρ που θα κρεμαστούν! Εκτέλεση: 1. Αφού ξύσουμε καλά το κλαδί μας, το βάφουμε και το αφήνουμε να στεγνώσει καλά. 2. Τοποθετούμε τα “γαντζάκια” στον τοίχο, ανάλογα με το σχήμα του κλαδιού. 3. Διακοσμούμε στο κλαδί μας ό,τι θέλουμε και το τοποθετούμε στον τοίχο. Και voila! Έχουμε δημιουργήσει ευφάνταστα και οικονομικά! 58 ΛvΛnt GΛrde\nUnstuck Κολλήσατε; Δουλεια; Ζωή; Τα πάντα; Έχετε iPad; Πάρτε ένα Unstuck! Βασικά λειτουργεί σαν ο virtual life coach σας. Σας καθοδηγεί step-by-step να του πείτε πού, γιατί, πώς, με ποιους κολλήσατε και μετά βήμα-βήμα σας καθοδηγεί να δώσετε ένα λεπτομερές input (όσο πιο λεπτομερές μπορεί να είναι σε ένα app, εν πάση περιπτώσει). Το αποτέλεσμα που σας βρίσκει στο τέλος, παρόλο που δεν είναι απόλυτα personalized και όσο συγκεκριμένο θα ήταν στην περίπτωση του αληθινού life coach, είναι αρκετά λεπτομερές με πολλές πληροφορίες (και παραδείγματα άλλων γνωστών ατόμων που έφαγαν παρόμοιο κόλλημα με εσάς) από το οποίο μπορεί κάποιος να μαζέψει αρκετό βοηθητικό υλικό. Δεν έχετε iPad; Να πάρετε!\nΑυτό το app είναι δωρεάν. Αρκετές χρήσιμες πληροφορίες και εδώ: unstuck.com Καλύψαμε υγεία μέσω ύπνου, καλύψαμε ψυχική υγεία, τώρα η προειδοποίηση: Αν δεν προσέχετε τον εαυτό σας το πιο πιθανόν είναι ότι θα πάθετε ό,τι παθαίνουν οι καημένες οι “ηθοποιές” στο explodingactresses.tumblr.com. Δεν ξέρω ποιο είναι το κόλλημα του κύριου Σιμόνε Ροβελλίνι με τις πρωταγωνίστριες στο blog του, αλλά έχω την εντύπωση ότι μερικές τις αντιπαθεί πιο πολύ από άλλες. Προσωπικά είμαι πολύ κοντά στο να πάθω κάτι ανάλογο. Καλό καλοκαίρι. *Boom!*\nUNUSUAL SUSPECT#8 Όταν ήσουν μικρός ήθελες να γίνεις αστροναύτης αλλά κατέληξες να κάνεις κάτι συνηθισμένο αφήνοντας το παιδάκι που ήθελε να πάει στο διάστημα πίσω σου για πάντα; Εδώ, κάθε μήνα θα συναντάς παιδάκια που αποφάσισαν να μην κάνουν κάτι συνηθισμένο με τη ζωή τους, τους δικούς μας ασυνήθεις υπόπτους.\nΠαρακολουθούσα την Άννα να στηρίζει ανθρώπους στον αέρα στη μέση του πάρκου με την ίδια άνεση που καθόμουν εγώ στο παγκάκι. Νομίζω πρέπει να είχα μια έκφραση «ουάουυ» συνέχεια. Η Άννα Καρύδη ανακάλυψε τη γιόγκα στα 15 της και από τότε δεν την άφησε ποτέ. Σήμερα είναι μία εκ των 200 δασκάλων acroyoga στον κόσμο και πιο κάτω μας μιλάει για αυτό τον συνδυασμό yoga, ακροβατικών και thai massage που συναρπάζει. (www. annakarides.com, fb: Anna Karides Yoga) Πόσος κόπος χρειάζεται για να γίνει κάποιος αδειούχος δάσκαλος acroyoga; Το Acroyoga συνδυάζει τρεις αρχαίες διδασκαλίες: yoga, ακροβατικά και thai massage. Επομένως, για να γίνει κάποιος αδειούχος δάσκαλος acroyoga πρέπει να έχει γνώσεις και στους τρεις κλάδους. Εγώ ήμουν ήδη yoga teacher πριν κάνω την εκπαιδευτική μου κατάρτιση στο acroyoga και εκτός από ακροβατικά σεμινάρια, από μικρή έκανα μπαλέτο από 3 μέχρι 16 χρονών και έχω επίσης δίπλωμα στο thai massage. Ακούγεται μακρύς ο δρόμος για κάποιον που ενδιαφέρεται να γίνει δάσκαλος acroyoga αλλά όταν το απολαμβάνεις περνάει ο καιρός χωρίς να το καταλαβαίνεις, αυτό ισχύει όταν κάνεις οτιδήποτε που σου αρέσει! Είμαστε περίπου μόνο 200 δάσκαλοι acroyoga σε όλο τον κόσμο, αλλά η κοινωνία του acroyoga μεγαλώνει με πολύ γρήγορο ρυθμό. Σε τι διαφέρει η acroyoga από την κοινή yoga; Εκτός από το ότι υπάρχουν ακροβατικά, η κυριότερη διαφορά είναι ότι οι περισσότερες ασκήσεις γίνονται σε ζευγάρια ή ομάδες 3 ατόμων και άνω, με αποτέλεσμα να είναι ένα είδος yoga πολύ πιο κοινωνικό και ευχάριστο. Είναι ένα είδος yoga το οποίο έχει ως απώτερο σκοπό να φέρει τα άτομα σε μια κατάσταση ισορροπίας με τον εαυτό τους και μεταξύ τους, με αμοιβαία υποστήριξη. ΄Ενας από τους λόγους που ο κόσμος κάνει yoga είναι για να ξεκουράσει το μυαλό και το νευρικό σύστημα, πηγαίνουν όμως σε τάξεις yoga και το μυαλό τους είναι αλλού, σκέφτονται τι ρούχα θα φορέσουν, πού θα πάνε για καφέ, με αποτέλεσμα το μυαλό να μην ξεκουράζεται καθόλου. ΄Οταν όμως έχεις κάποιον να ισορροπεί πάνω στα πόδια σου, κάτι που είναι πολύ συχνό στις τάξεις acroyoga, τότε δεν έχεις επιλογή παρά να σταματήσεις να σκέφτεσαι άλλα πράγματα και να είσαι παρών. Ο κυριότερος λόγος όμως που ο κόσμος επιστρέφει στις τάξεις acroyoga είναι επειδή είναι πολύ ευχάριστες και γυμνάζεσαι ταυτόχρονα με τη βοήθεια του ζευγαριού σου καταφέρνεις ακόμη και από την πρώτη προσπάθεια να κάνεις πόζες τις οποίες ποτέ δεν πίστευες ότι θα μπορούσες να κάνεις. H yoga μπορεί όντως να λειτουργήσει θεραπευτικά για κάποια χρόνια προβλήματα; Βεβαίως, δεν είναι μόνο για ευλυγισία, δύναμη και ωραίο σώμα! Πολλά χρόνια προβλήματα με συστηματική εξάσκηση θεραπεύονται. Εγώ για παράδειγμα είχα άσθμα από μικρή και χρησιμοποιούσα inhaler καθημερινά για χρόνια. Εδώ και πάνω από 10 χρόνια δεν τον χρειάζομαι, είχα προσέξει τρομερή βελτίωση μόνο λίγους μήνες μετά που άρχισα yoga.\nΕίχες μαθητές που άρχισαν να ασκούν τη yoga επειδή την θεωρούσαν κάποιου είδους trend; Πάρα πολύς κόσμος άρχισε yoga επειδή έχει γίνει μόδα και τα τελευταία χρόνια ο περισσότερος κόσμος είτε έχει δοκιμάσει είτε θέλει να δοκιμάσει. Θυμάμαι όταν είχα πρωτοαρχίσει και οι πλείστοι δεν είχαν ιδέα για τι πράγμα μιλούσα, νόμιζαν ότι κάθομαι σταυροπόδι όλη μέρα με κλειστά μάτια και προσεύχομαι! Ο κόσμος είναι πολύ πιο ανοιχτόμυαλος τώρα και σημασία δεν έχει ο λόγος για τον οποίο άρχισαν, φτάνει να το συνεχίσουν. Eίναι στη φύση μερικών ανθρώπων να ακολουθούν τη μόδα και να επηρεάζονται από τα μέσα μαζικής επικοινωνίας. Όταν η τάση όμως της μόδαs είναι θετική τότε γιατί όχι, έστω και αν μερικοί χρειάζεται να το ακούσουν από διασημότητες για να δοκιμάσουν. Oι άνδρες ενθουσιάζονται μόλις ακούνε δασκάλα yoga; Οι άντρες ενθουσιάζονται αλλά αρκετοί δυστυχώς ακόμα πιστεύουν πως μόνο γυναίκες κάνουν yoga, για αυτό τους προκαλώ να έρθουν να δοκιμάσουν και να τα ξαναπούμε! Κατ’ακρίβειαν στην Ινδία αρχικά μόνο άνδρες έκαναν yoga. Το ευχάριστο είναι ότι στις τάξεις acroyoga έχει πολλούς άντρες και γυναίκες εξίσου. Πιστεύω πως τα ακροβατικά τους ελκύουν! § Nίκη Λιαλιάρη / nlialiari@avant-garde.com.cy ΛvΛnt GΛrde 59\nΠροσβάσιμες υποδομές και δραστηριότητες: το δικαίωμα των ανθρώπων με κινητικά προβλήματα στη χαρά της ζωής!\nΗ Φωνή για τα Ζώα της Κύπρου έλαβε με ηλεκτρονικό μήνυμα τις συνημμένες φωτογραφίες από πολίτη ο οποίος πήγε με τους σκύλους του για περίπατο στην περιοχή. Η καταγγελία έλεγε ότι σε χώρο στη Μοσφιλωτή, υπήρχε ένα κατασκεύασμα χωρισμένο σε δύο κλουβιά και ότι μέσα σε αυτό υπήρχαν 5 σκυλιά, το ένα ήδη νεκρό. Όπως εικάζεται τα κλουβιά αυτά είναι ο χώρος κράτησης αδέσποτων σκύλων της κοινότητας Μοσφιλωτής και ότι τα αδέσποτα μαζεύονται από άτομο το οποίο μισθώνει η κοινότητα, βάζει τα ζώα εκεί χωρίς φαγητό και νερό, μέχρι να πεθάνουν.. Όλα αυτά τα στοιχεία δόθηκαν στις αστυνομικές αρχές για εξέταση και φυσικά θα κινηθούν νομικές διαδικασίες εναντίον όποιου ευθύνεται. Όπως βλέπετε, τα δοχεία νερού και φαγητού δεν είχαν ίχνος είτε από νερό είτε από φαγητό, το ένα ζώο ήταν μισοπεθαμένο (Χάσκυ) και τα άλλα λιμοκτονούντα. Στο τρίχωμα των σκύλων υπήρχαν χιλιάδες επικίνδυνα θανατηφόρα εξωπαράσιτα. Το ένα ζώο προσκομίστηκε αμέσως σε κτηνίατρο στη Λευκωσία και τα άλλα τρία στο καταφύγιο ΑΡΓΟΣ στην Ορμήδεια για νοσηλεία και φροντίδα. Στη διερεύνηση και κατάσχεση βοήθησαν οι αστυνομικές αρχές Κοφίνου και οι Κτηνιατρικές Υπηρεσίες Πέρα Χωρίου Νήσου. Παρόντες η πρόεδρος και η γραμματέας της Φωνής για τα Ζώα της Κύπρου, Μαίρη Αναστάση και Στέλλα Στυλιανού οι οποίες είναι και εκπρόσωποι των επαρχιακών επιτροπών ευημερίας των ζώων της Λευκωσίας και Λάρνακας. Περισσότερα νέα μόλις στοιχειοθετηθεί φάκελος από τις Αστυνομικές Αρχές με κατηγορίες σε όποιον είναι υπεύθυνος έναντι του νόμου. Αυτή η υπόθεση δεν θα μείνει ατιμώρητη.\nΑς αρχίσουμε με 7 δεδομένα και μια ερώτηση: 1. 37 εκατομμύρια άνθρωποι στην Ευρωπαϊκή Ένωση είναι ανάπηροι, άνθρωποι με κινητικά προβλήματα. 2. Το ποσοστό των ατόμων στην ηλικιακή ομάδα 65+ αναμένεται να φτάσει το 30% όλων των κατοίκων της ΕΕ μέχρι το 2060. 3. Το 2011, η ομάδα ατόμων άνω των 65 ετών ήταν η μόνη που έκανε περισσότερα ταξίδια από ότι το 2006. Κατ’ ακρίβεια, 20% των δαπανών των Ευρωπαίων σε μακρινά ταξίδια, 45% σε εγχώρια ταξίδια και 55% σε ταξίδια στο εξωτερικό έγιναν από άτομα άνω των 65 χρονών. 4. Oι ανάπηροι και οι ηλικιωμένοι με προβλήματα κίνησης δεν ταξιδεύουν ποτέ μόνοι, αλλά πάντα συνοδεύονται από τουλάχιστον ένα άλλο άτομο. 5. Περίπου 120 εκατομμύρια ανάπηροι και ηλικιωμένοι στην Ευρώπη θα χαιρέτιζαν δράσεις για βελτίωση της προσβασιμότητας. 6. Ο προσβάσιμος τουρισμός μπορεί να φέρει σημαντικά οικονομικά και κοινωνικά οφέλη σε όποια χώρα υλοποιηθεί. 7. Η προσέλευση τουριστών στην Κύπρο έχει μειωθεί σημαντικά ενώ η τουριστική σεζόν έχει μικρύνει υπερβολικά. Ερώτηση: Δεν είναι άραγε λογικό να δημιουργήσουμε τις προϋποθέσεις για να προωθήσουμε τον προσβάσιμο τουρισμό στην Κύπρο; Στην ανακοίνωση «Η Ευρώπη, ο πρώτος τουριστικός προορισμός στον κόσμο – ένα νέο πλαίσιο πολιτικής για τον Ευρωπαϊκό τουρισμό», η Ευρωπαϊκή Επιτροπή τονίζει την ανάγκη δημι-\nουργίας υποδομών που να εξυπηρετούν τις ανάγκες των τουριστών με μειωμένη κινητικότητα. Οι ανάγκες πρέπει να εξυπηρετούνται καθ ‘όλη τη διάρκεια του ταξιδιού, από τη μεταφορά από και προς το αεροδρόμιο με κατάλληλα λεωφορεία και ταξί, μέχρι την πρόσβαση σε εστιατόρια και την άνετη διαμονή σε ξενοδοχεία, στη δυνατότητα συμμετοχής σε εκδηλώσεις και στην εύκολη μετακίνηση (που συμπεριλαμβάνει βέβαια τη μετακίνησή τους σε πεζοδρόμια που δεν καταλαμβάνονται από αυτοκίνητα!). Τι χρειαζόμαστε λοιπόν; 1. Θέληση 2. Κίνητρα 3. Συντονισμός Είναι οι τρεις άξονες που πρέπει να υλοποιηθούν για να γίνει η Κύπρος ένας ποιοτικός προσβάσιμος προορισμός. Ήδη ο ιδιωτικός τομέας κάνει βήματα. Είδαμε τα διαμερίσματα C&A Apartments στην Πόλη Χρυσοχού, που εδώ και χρόνια προσφέρουν πακέτα διακοπών σε άτομα με μειωμένη κινητικότητα. Αλλά και άλλα καταλύματα βελτιώνουν διαρκώς τις υποδομές τους για να γίνουν προσβάσιμες στους ανθρώπους με κινητικά προβλήματα. Αν μπορέσουμε να πάμε ένα βήμα παρακάτω, να σκεφτούμε ότι οι άνθρωποι με κινητικά προβλήματα έχουν δικαίωμα στις διακοπές, έχουν δικαίωμα στη χαρά και στη διασκέδαση, έχουν δικαίωμα στη ζωή, τότε, πιστεύουμε ότι, μπορούμε να κάνουμε την Κύπρο το προσβάσιμο νησί της καρδιάς μας!\n§ Δήμητρα Ορθοδόξου / ΑΚΤΗ Κέντρο Μελετών και Έρευνας / www.akti.org.cy\nCLOTHSURGEON BLACK TARTAN QUILT SHORTS Κατακαλόκαιρο έφτασε και γκαρνταρόμπα άδεια από καλοκαιρινά!! Το θέμα με το καλοκαίρι είναι πως δεν χρειάζεται να έχεις πολλές επιλογές αλλά λίγες και καλές, έχουμε και κρίση! Παράδειγμα αυτό το CLOTHSURGEON κοντό, που μπορεί να φορεθεί οποιαδήποτε στιγμή με πολλούς συνδυασμούς. Λατρεύω όλες τις μικρές λεπτομέρειες σ’ αυτό το κομμάτι που το κάνουν μοναδικό και ξεχωριστό. GOTTA HAVE IT!!\nBILLIONAIRE BOYS CLUB-HEART & MIND TANK Το θέλω, το παίρνω. Μπορεί να μην πιστεύω στον έρωτα με την πρώτη ματιά στις ανθρώπινες σχέσεις, αλλά με υλικά αγαθά ναι!!! Κι αυτό έπαθα με αυτό το tanktop. Με βλέπω μαυρισμένο να περπατάω στην πλάζ σαν έναν Mitch Buchannon της εποχής μου. Οk ναι, ξέρω. Είν’ η @!$^κία που με δέρνει! LOVE IT ANYWAY!!!\nSanDisk Extreme 3.0 USB flash drive Oι ρυθμοί της ζωής μας έχουν γίνει πολύ γρήγοροι, έτσι και τα gadgets μας πρέπει να ακολουθούν! Το SanDisk Extreme 3.0 USB flash drive μπορεί να μεταφέρει και να αποθηκεύσει μεγάλα αρχεία έως και 10 φορές πιο γρήγορα με ταχύτητες έως και 190MB/s. Το SanDisk Extreme USB flash drive παρέχει τη γρήγορη απόδοση που απαιτούν όλες οι συσκευές υπολογιστών της επόμενης γενιάς. Μειώνει δραματικά τους χρόνους αναμονής για τους καταναλωτές και μπορεί να μεταφέρει μικρότερα αρχεία σχεδόν στιγμιαία και μεγαλύτερα αρχεία, όπως ένα αρχείο 3GB σε 20 δευτερόλεπτα ή ένα αρχείο 40GB σε τέσσερα λεπτά! Υποστηρίζεται από εφόρου ζωής εγγύηση και είναι διαθέσιμο σε όλο τον κόσμο σε 16GB μέχρι 64GB χωρητικότητες. Έτσι έχεις εύκολα και γρήγορα όλα τα αρχεία σου πάντα μαζί σου!\nΚι εκεί που λες «τώρα θα κλειστώ σε μοναστήρι», το ίδιο το αφεντικό που σ’ έχει φτάσει στα όρια της παράνοιας, σε στέλνει ένα επαγγελματικό ταξίδι σε μέρος εξωτικό και έρχεσαι και βλέπεις τον κόσμο αλλιώς. Δουλειά πολλή κι αυτόν τον μήνα θα πέσει... το ξέρεις, αλλά η διάθεση θα είναι διαφορετική. Αισθηματικά, δύσκολο να γνωρίσεις τον έρωτα της ζωής σου, γι’ αυτό απόλαυσε το μονό σου στρώμα σαν την Αλίκη και βλέπουμε...\nΝέο σπίτι, νέο ρεκόρ σε μακροβούτια, νέος έρωτας... Πάντως κάτι νέο υπάρχει σίγουρα. Και είναι για το καλύτερο και μόνο. Επαγγελματικά παίρνεις φωτιά και οι συνάδελφοί σου σου πετάνε βελάκια από ζήλεια. Μα, ντάλα καλοκαίρι βρήκες κι εσύ; Ερωτικά ετοιμάζεσαι να βάλεις μια τάξη στη ζωή σου και κακά τα ψέματα η αγορά διπλού κρεβατιού, αν δεν έχεις ήδη, επιβάλλεται!\nΆπλωσες ωραία ωραία την πετσέτα σου πάνω στην άμμο, τίναξες και τα ποδαράκια σου, αλείφτηκες πατόκορφα αντηλιακό και τώρα; Οι έννοιες οι οποίες γυρνάνε σαν κουνούπι από το κεφάλι σου δε σε αφήνουν να χαρείς τα λαδωμένα κορμιά της πλαζ. Πάρε λίγο χρόνο για σένα και ανασυγκροτήσου. Ασχολήσου με χειρωνακτικές δουλειές για να εκτονώσεις την ενέργειά σου... φτιάξε πυργάκια στην άμμο!\nΠο!πο!πο!πο! Ραντεβού, μηνύματα, βλέμματα, ατάκες, μπηχτές, υπονοούμενα, γελάκια, αγκαλιές... Xαμός σου λέω γίνεται αυτόν τον μήνα στο κρεβ... ε, στο ζώδιό σου! Ο ρομαντισμός χτυπάει κόκκινο και όλα καλύπτονται από το μαγικό πέπλο του έρωτα. Ο καύσωνας μοιάζει αεράκι δροσερό και η άπειρη δουλειά πάνω στο γραφείο σου που περιμένει θυμίζει βοτσαλάκια. Συγχαρητήρια!\nΠαίζει και να ‘ναι το πρώτο καλοκαίρι που ξέρεις τόσο καλά τι θες. Σίγουρα δεν πέρασες και το πιο εύκολο διάστημα και πολλά δεν έχουν ακόμα μπει σε τάξη, αλλά αυτόν το μήνα κόβεις τον ομφάλιο λώρο από ό,τι σε κρατούσε πίσω και προχωράς δυναμικά σε ένα καλοκαίρι γεμάτο νέες εμπειρίες και ανθρώπους. Βέβαια κάποιοι από αυτούς που άφησες πίσω κλαίνε ακόμα αλλά μην κοιτάς! Μην κοιτάς σου λέω!\nΈνας φίλος ήρθε απόψε απ’ τα παλιά, κι εσύ τον καλοδέχτηκες και με το παραπάνω. Ναι, μιλάω για τον έρωτα που επέστρεψε από τα παλιά κι ενώ μέχρι τώρα το έπαιζες αγία, εν τέλει ενέδωσες. Και καλά έκανες γιατί αυτός ο μήνας σε θέλει να αριβάρεις για κρυστάλλινες παραλίες και να κάνεις γυμνισμό! Για τη δουλειά νοιάσου ξανά από τέλη Αυγούστου γιατί μέχρι τότε τα άστρα ευνοούν μόνο το έξω!\nΑν και μια μοναξιά τη βιώνεις είναι η αλήθεια, έρχεται αυτός ο μήνας για να σε βγάλει μαγικά από το κλουβάκι σου και να σε κάνει να λάμψεις ξανά. Μια παλιά σου πρώην σε είδε και της έτρεξε το σαλάκι επομένως φρόντισε να μην την απογοητεύσεις. Γοητεία είναι το δεύτερο σου όνομα και αυτό το καλοκαίρι σίγουρα έχεις πολλά να δώσεις στο κοινό σου!\nΠώς τα ‘κανες, πώς τα ‘φερες, πάλι αυτό το καλοκαίρι σε βρίσκει να σε τραβολογάνε από ‘δω κι απο ΄κει και να δουλεύεις τα 12ωρα σερί! Από τη μία αν το καλοσκεφτείς, έτσι χτίζονται οι σωστές καριέρες, από την άλλη είναι καλό για έναν σκορπιό να μην έχει χρόνο να σκέφτεται. Όπως και να ‘χει ταξίδια φουλ έρχονται για τους επόμενους δύο μήνες και δειλινά σε ακροθαλασσιές. Μην πίνεις. Ξέρεις τι θα συμβεί...\nΆδεια δεν έχεις, λεφτά για ταξίδι δεν έχεις, τους κολλητούς σου τους ψάχνεις με το κυάλι... Άμα το καλοσκεφτείς δεν ακούγεται και ο πιο ιδανικός μήνας. Από την άλλη βέβαια, εξακολουθείς να μπαίνεις στα μαγαζιά και να μαζεύονται όλοι γύρω σου και εξακολουθείς να περνάς καλά, οπουδήποτε και με οποιονδήποτε. Ίσως αυτός ο μήνας να μην είναι ο απόλυτος έχει όμως προοπτικές να σου μείνει αξέχαστος!\nΑν και το διάστημα δε φαίνεται και το πλέον ιδανικό για χαλάρωση και ξεκούραση, οι αρχές Αυγούστου είναι κοντά και μπορείς ακόμα να ελπίζεις. Ένα βαρβάτο «πακέτο» ψυχολογικής στήριξης, ηλιοθεραπείας και παγωτού σοκολάτας έρχεται από τους φίλους σου και όλα αρχίζουν να φαίνονται καλύτερα! Στο μεταξύ μπορείς να αφιερωθείς στο σεξ και στις ρομαντζάδες με τη λάγνα σκορπιό που σε περιτριγυρίζει!\nΟ Ιούλιος ποτέ δεν ήταν ο αγαπημένος σου μήνας. Δεκτό. Αυτό όμως δε σημαίνει ότι δε θα συμβούν όμορφα πράγματα. Διακοπές σε θάλασσα ή σε βουνό (από δουλειά που εκκρεμεί), διάθεση για έξω και για δημόσιες σχέσεις αλλά και άφθονο παγωτό κεράσι είναι τα highlights αυτού του μήνα. Δε μένει παρά να το πάρεις απόφαση και να βγάλεις επιτέλους τις κάλτσες και να φορέσεις σαγιονάρα.\nΣτο είπαμε και πήγες και το έκανες. Ερωτεύτηκες σφόδρα και μάλιστα Ζυγό! Ε, τώρα εμείς φταίμε; Σταμάτα να πρήζεις τους φίλους σου και αφιερώσου στο στόχο σου. Θα πέσει αργά ή γρήγορα! Μόνο κοίτα μην πέσεις κι εσύ μαζί, γιατί αυτό το καλοκαίρι,προβλέπεται να δουλέψεις όσο δεν έχεις ξαναδουλέψει στη ζωή σου. Με ρέγουλα λοιπόν!\nThe Health Issue | Ιούλιος-Αύγουστος 2013